
ARGUMENT 


Alexandru loan Cuza, domnitorul in persoana căruia s-a realizat Unirea de la 1859, s-a bucurat 
de o mare simpatie în epoca sa, mai ales din partea oamenilor de rând, care şi-au pus mari nădejdi 
în reformele pe care acesta le-a înfăptuit. Pe seama lui s-au pun o mulţime de fapte şi întâmplări care 
i-au sporit aura de legendă. În umbra Domnitorului Unirii a rămas cea care i-a stat alături și a cărei 
amintire a devenit tot mai palidă odată cu trecerea vremii. Este vorba despre Doamna Elena Cuza, 
fiinţă fragilă şi puternică în același timp, care a lăsat în urmă o frumoasă lecţie despre demnitate, 
generozitate şi compasiune. Ea a supravieţuit multe decenii soţului său, dăinuind, ca o candelă mereu 
aprinsă, ce a vegheat memoria fondatorului statului român modern. Această existenţă îndelungată 
a permis şi teserea propriei legende, Doamna asumându-și un rol exemplar, pe care l-a onorat cu 
pricepere și dăruire. Pentru aducerea în actualitate a vieţii și activității Principesei Elena Cuza, 
Muzeul Unirii din lași şi Muzeul Naţional Cotroceni, în urma acordurilor convenite în anul 2010, 
au organizat o expoziţie la București şi una la Iași, în anul 2011. Proiectul iniţiat doreşte să pună in 
valoare activitatea Doamnei Elena Cuza pe tărâmul vieţii publice, manifestată prin multiple aspecte: 
de la activităţile filantropice şi dezvoltarea asistenţei medicale, până la acţiunile întreprinse pentru 
sprijinirea educaţiei, artei și literaturii. Exemplul personal al Doamnei a avut o vie influenţă asupra 
revigorării spiritului public al epocii, fiind urmat de numeroase alte iniţiative publice sau private. 
Multe dintre acestea s-au finalizat prin acte legislative ratificate de Domnitorul Alexandru loan Cuza. 

Prima expozițiepe această temă a fost organizată de Muzeul Naţional Cotroceni. Acest eveniment 
muzeal a marcat împlinirea a două decenii de la inaugurarea instituţiei menţionate. 

Expoziţia de la Muzeul Unirii din laşi a valorificat o mare parte din obiectele prezente in 
expoziţia de la Cotroceni, dar concepţia acesteia, „scenografia” expunerii, este una originală. 
În plus, am dorit ca pe lângă obiectele expuse la Muzeul Naţional Cotroceni să fie prezentate 
publicului şi alte piese valoroase, care se păstrează în colecţiile unor muzee din Moldova. 
Expoziţia de la Muzeul Unirii din Iași a fost intitulată Doamna Elena Cuza — un destin 
pentru România. 

Cu acest prilej a fost realizat și un volum privitor la viaţa și activitatea Doamnei Elena Cuza. 
Lucrarea rezultată nu este un simplu catalog de expoziţie. În prima sa parte, aceasta conţine câteva 
studii dedicate personalităţii omagiate. La finalul cărţii a fost inclus un generos album, cuprinzând 
portretele Doamnei Elena, reproduceri după obiecte personale ale acesteia (majoritatea prezente în 
expoziţie), precum și imagini ale reşedintelor sale. 


Expoziţia Doamna Elena Cuza - un destin pentru România, cât şi a volumul cu același 
titlu au beneficiat de susţinerea constantă a doamnei Lăcrămioara Stratulat, director general 
al Complexului Muzeal National „Moldova” Iași. 

Aceste realizări datorează mult și sprijinului colegial al unor persoane și instituţii care ne-au fost 
alături pe parcursul documentării, punându-ne cu generozitate la dispoziţie obiecte, imagini sau 
informaţii privitoare la biografia Elenei Cuza. Pentru aceasta, datorăm mulţumiri speciale doamnei 
Adina Rentea, director, doamnei Ştefania Ciubotaru și domnul Mihai Ipate, muzeografi de la Muzeul 
Naţional Cotroceni; domnului Ionel Ioniță, director al Muzeului Municipal Bucureşti; domnului 
acad. Florin Filip, Director General al Academiei Române, și doamnei Cătălina Macovei, şef Cabinet 
Stampe, Desene, Hărţi şi Fotografii al Bibliotecii Academiei Române; doamnei Roxana Theodorescu, 
director al Muzeului Naţional de Artă a României; doamnei Elena Târziman, director al Bibliotecii 
Naţionale a României, şi doamnei Adriana Dumitran, de la secţia Colecţii Speciale a Bibliotecii 
Naţionale a României; domnului Constantin Emil Ursu, directorul Muzeului Bucovinei din Suceava; 
domnului Laurenţiu Chiriac, directorul Muzeului Judeţean „Ștefan cel Mare” din Vaslui; domnului 
Cristian Dragoș Căldăraru, directorul Muzeului Judeţean Galaţi; doamnei Mihaela Cristina Verzea, 
muzeograf la Muzeul Judeţean din Piatra-Neamţ; domnului Narcis-Dorin Ion, directorul Muzeului 
National Bran; domnului Cătălin Botoşineanu, directorul Arhivelor Naţionale Iași. 

Volumul a apărut în condiţii grafice deosebite cu sprijinul domnului Cătălin Hriban şi al doamnei 
Coralia Costaş din cadrul Complexului Muzeal Naţional „Moldova” Iași. 

Tuturor celor de mai sus şi fiecăruia în parte le adresâm caldele noastre mulțumiri. 


Aurica Ichim şi Sorin Iftimi 


DOAMNA ELENA CUZA — UN DESTIN 
DRAMATIC ȘI PILDUITOR 


Maria Platon 


Unei făpturi excepţionale nu i se potriveşte comuna măsură. A înfățișa, de aceea, condiţia și statutul 
unei individualitâti atât de exemplare în bogatele-i şi expresivele manifestări puternic resimtite prin 
consecinţele lor fecunde, cum sunt cele ale Elenei Cuza, nu este ușor. Existenţa acestei femei inteligente 
şi ataşată de valorile morale ale epocii sale nu a fost una de rând. Ea a avut o biografie mare, o viaţă 
neobişnuită, făcută din dragoste, muncă şi totală dăruire cauzei țării şi lumii din jurul său. 

Elena Cuza esteun personaj care aparține marii istorii. A întâlnit, devreme, Istoria și, nu de puţine ori, 
în zilele de sărbătoare ale acesteia. Această întâlnire i-a marcat, cu un semn neobișnuit, viaţa, oferindu-ne 
imaginea unui destin existenţial dramatic, dar şi pilduitor, transformat, în parte, şi în legendă. Acest destin 
excepţional, deschis asumat, şi l-a făurit singură, prin voinţă şi efort al spiritului, care vâdeşte un stil înalt 
de a gândi viaţa, un mod exemplar de a trăi. Inima şi raţiunea de stat i-au călăuzit paşii într-o perioadă 
cu evenimente de intensitate extremă — perioada regenerârii noastre naţionale —, indemnând-o, prin 
vocaţia dăruirii de sine, a fapte memorabile, care au aşezat-o în neuitare, stârnind interesul și curiozitatea 
inteligentii şi sensibilităţii unui popor întreg. Ea a avut, de fapt, cu tot dramatismul existenţei sale, intuiţia 
exactă a înzestrării native și a valorii faptelor sale, care, plasate întru-n context istoric și valoric, ne dă 
măsura exactă a unei patetice existente şi a unui râscolitor document sufletesc. 

Nu putem cuprinde, în aceste puţine pagini, acest destin excepţional în toată coerenţa lui de forță, 
cu bucuriile, durerile, biruintele şi eșecurile lui. În spaţiul restrictiv pe care, in mod voit, ni l-am fixat, 
infâtişâm doar aspectele cele mai importante din structura existenţei sale, care adună, laolaltă, ipostaze 
semnificative de interes uman și istoric. 

Româncă, prin educaţie românească, Elena Cuza, născută la Iași, la 17 iunie 1825, este fiica marelui 
postelnic lordache Rosetti şi a Catincăi Sturza, înrudiţi, amândoi, cu cele mai strălucite familii boierești 
din Moldova: Sturzeştii, Balşii, Catargiii, Cantacuzinii. Mama, Catinca Sturza, cultiva, fără osteneală 
autoritară, foarte credincioasă, chibzuită și hotărâtă în toate întreprinderile familiale şi sociale, 
sentimentul obârşiei şi, cu însușirile alcătuirii sale intime, va ocroti, cu neostenită dragoste, zbuciumata 
existenţă a fiicei sale. 

Copilăria și-o petrece la Soleşti şi Miclâuşeni, moșiile preferate ale bunicilor şi părinţilor săi. La 
conacele vechi şi in parcurile încărcate de arbori şi flori, natura țării îi marchează, puternic, această primă 
vârstă a vieţi. Aici cunoaște traiul din satele românești, se leagă de oamenii locului, mai ales de cei umili 
şi obiditi, pe care îi va ocroti, neabătut, cu puterea unui mare şi cald suflet. 

Oameni, cer, soare, apâ, flori, anotimpuri, toate devin pentru tânăra ființă o realitate concretă, nu un 
cadru exterior, nu un simplu decor, ci o ambiantâ firească şi umană. Tărâmul copilăriei şi al naturii țării o 
vor urmări toată viața și, ca substanță nutritivă, îi va hrăni sufletul şi faptele întregii vieți. 

Şcoala o face la Şcheia, unde locuia fratele mamei sale, Constantin Sturza, şi soția sa Agripina, cu 
profesori şi guvernante din străinătate, care o învață franceza și germana. La ași, unde ajunge mai apoi, 
işi continuă instructia şi işi trăiește tinerețea. Elena era o ființă timidă, plină de stângăcii şi, naivitate, 
dar, ca fiică de mari boieri, intră în societatea protipendadei, angajată în noul mers al lumii românești. 
Suntem la mijlocul secolului al XIX-lea, când zorii unei alte ere istorice se ivesc la orizontul Țărilor 
Române, modificând, structural, existența poporului sub toate aspectele ei semnificative. În plin proces 
de modernizare a societății, se modifică şi statutul femeii române, aparținând, se înțelege, claselor 
privilegiate. leşind din impasul unor vechi clişee, sătulă de cedările şi compromisurile cunoscute in 
zbuciumata-i traversare prin avatarurile istoriei, ea işi înțelege, tot mai bine, condiția şi işi apără dreptul 
de a dispune, aşa cum crede de cuviință, de corpul şi spiritul său. 

Nu-i va aparține doar rolul casnic sau cel de ornament al saloanelor boierilor timpului, ca acele 
ale Pulcheriei Ghica şi Elenei Rosetti-Roznovanu. Femeia română, emancipată, se instruiește, citește 
literatură străină, franceză, cu deosebire, începe să scrie, ca Hermiona Asachi, devenită prietenă a Elenei 
Cuza, evadează din cotidianul amorf prin opere caritabile şi de binefacere şi începe să se implice în viaţa 
politică, nu doar ca spectatoare. Cu spirit constructiv și atitudine responsabilă, ea contribuie efectiv la 
împlinirile pozitive ale istoriei românești ca o prezenţă activă și matură. 

Elena Cuza intră și ea în acest nou mers al lumii româneşti. Este prezentă la petrecerile din casele 
Roznovanu, Costache Sturza, Cantacuzino-Paşcanu, dansează polci, mazurci, cadriluri, valsuri, poartă 
rochii comandate la Paris şi se plimbă în caleşti aduse de la Buda şi Viena. Nu este frumoasă, dar se 
face remarcată prin ovalul fin al feţei, ochii căprui mari, sub sprâncene bine pronunțate, şi un păr negru 
bogat. În salonul Diditei Mavrocordat, îl cunoaște pe tânărul Alexandru loan Cuza, un bărbat frumos, 
cu trăsături regulate, ochi căprui și păr castaniu buclat, dar şi expansiv, petrecâret şi mereu nestatornic 
în sentimentele sale. lubea libertatea. „Trăiască libertatea în totul, chiar şi în dragoste”, îi scria prietenului 
său Iordache Lambrino. Căsătoria are loc la Iași, în aprilie 1844, dar miracolul iubirii rămâne pentru 
Elena străin. Iubirea nu reprezintă, pentru ea, expresia fericirii. Din toate peripetiile morale ale dragostei, 
fără margini, pentru soţul ei, ea nu cunoaște decât îndoiala, suferința, resemnarea. Alexandru loan Cuza 
cade, ușor, în mrejele principesei văduve, Maria Efrem Obrenovici, fiica antiunionistului Costin Catargi 
şi mama viitorului principe Milan al Serbiei. Ea lupta, prin toate mijloacele, ca să ajungă Doamnă a 
țării. 

Elena Cuza nu și-a plâns niciodată durerea in mod public. A făcut-o discret, cu mâhnire calmă, 
resemnată, fără accente patetice. Iubirea pentru soțul său este un imn al credinţei şi al devoğiunii. Doar 
mamei îi scria îndurerată: , ... dacă ai şti cât este de dureros să te vezi uitată de acei pe care ii iubeşti chiar 
mai mult decât pe tine însuți”. 

Cândaflâ că Alexandru loan Cuza este ales domnitorul Principatelor Unite, se simte „impovărată de 
atâta mărire”, dar işi promite ca „în senin, ca şi în negură, să rămân teafără” (deviza familiei Rosetti). Se 
supune destinului mai mult decât voinţei sale. İşi invinge timiditatea, devine mai cochetă, mai feminină 
şi tot mai conştientă de însușirile personalităţii sale. Strâluceşte la recepții, baluri, prin felul cum își purta, 
mândră, capul şi cum se îmbrăca în rochii comandate la Paris, cu buchete de camelii — florile preferate 
— la centură. Sufletul ii este revitalizat prin dăruirea către alții. Este modestă și loială faţă de adevăr, işi 


iubește tara, deschis şi cu nemâsurat orgoliu, dar nu la modul zgomotos, retoric, ci sobru, cu seriozitate 
şi dăruire absolută. 

Este „Doamna țării”, iubită de prietenii apropiaţi ( printre ei, Mihail Kogălniceanu, Vasile Alecsandri, 
francezul Baligot de Beyne, secretarul domnitorului) şi de popor.„Făcută” prin construcţie sufletească, să 
se dăruiască altora, devine o inteleaptâ organizatoare a operei de ocrotire socială. Înființează așezăminte 
de binefacere, printre ele azilul pentru copiii orfani, devenit Azilul Elena Doamna, este patroana a 
numeroase şcoli, vizitează spitale, închisori, aziluri de bătrâni, dar şi muzee. Problema sănătăţii publice 
şi a culturii naţionale rămâne prioritară. Palatul de la Ruginoasa — opera ei — devine locul preferat de 
odihnă şi de așteptare. 

Este şi o mamă devotată, prin adoptarea celor doi copii ai lui Cuza, născuţi de mereu intriganta 
Maria Obrenovici. Se ocupă îndeaproape de instructia lor la Paris și, apoi, la Heidelberg. „Sunt fericirea 
mea şi speranţa mea în viitor”. Nu a fost să fie așa. Soarta hotărâse altfel. Aflaţi la studii, la Paris, ei işi 
risipesc viaţa şi banii în petreceri şi jocuri de noroc. Dimitrie va sfârși prin a se sinucide, iar Alexandru 
(Sașa), pe care mama îl vedea print moștenitor, se va întoarce bolnav în ţară, pentru a pune stăpânire pe 
palatul de la Ruginoasa. 

Elena Cuza călătoreşte mult în Germania, Italia, Franţa, insotindu-şi copiii la studii şi soțul bolnav 
la curele de la Ems. Toate până la 11/23 februarie 1866, când pescuitorii de putere, nemulţumiţi de 
marile reforme săvârșite de Alexandru loan Cuza, îl obligă să demisioneze, pentru a aduce pe tron un 
print străin, cum hotărâseră Divanurile Ad-hoc. „S-a săvârșit ceea ce doream şi eu demult, va spune 
Domnitorul românilor, dar s-ar fi putut petrece şi altfel”, îndurerat că „iubita mea armată și-a călcat 
jurământul de credinţă”. 

Începe lunga cale a exilului, iar Elena Doamna îi este o nepretuitâ tovarășă. De la Viena la Paris, de 
la Ober Döbling la Veneţia şi Ems, tot timpul alături de soţul venerat, până la tragicul lui sfârșit. Tara 
întreagă işi amestecă lacrimile cu ale sale. , Tara, spune ea, plângea un mare print, eu un soţ iubit”. 

Uitarea de sine și sacrificiile făcute pentru toţi ai săi nu i-au ocrotit anii ultimei vârste a existenţei. 
Toată averea o moşteneşte, prin voinţa testamentară al lui Alexandru, mort de tânăr, soţia acestuia, Maria 
Moruzi. La Ruginoasa nu i se lasă niciun loc pentru a-și odihni inima atât de încercată prin implicarea ei 
totală în actul dăruirii. Pribeagâ, ajunge la Iași, ca infirmieră la spitalul Caritatea, ea, fondatoare acestui 
așezământ, apoi la Geneva, la o nepoată a sa. Este tot mai străină faţă de lume, tot mai obosită şi mai 
bolnavă. İşi găseşte în cele din urmă un umil loc de uitare şi de odihnă la Piatra-Neamţ, într-o căsuţă 
dăruită de înstărita Henrieta Bacalu. Din tot ce a avut păstrează, cu sfinţenie, doar un medalion bătut în 
pietre scumpe, care încadra chipul celui niciodată uitat, Alexandru loan Cuza. Îi aduce de la Heidelberg 
rămășițele pământești, pentru a le reinhuma în cripta amenajată în interiorul bisericii de la Ruginoasa. 
„Acum pot muri împăcată, pentru că mi-am împlinit şi ultima datorie către EI, va rosti cu adevărat 
împăcată, cu toţi şi toate. Trupul îi este tot mai şubred, dar spiritul îi rămâne întreg și mereu treaz. 

Jubileul de cincizeci de ani de la realizarea actului Unirii, din 1909, cu Hora Unirii jucată în curtea 
palatului de la Ruginoasa, cu înălțarea, în multe orașe ale ţării, a busturilor Domnitorului românilor, 
omagiul ,veneratiunii și afectiei” regelui Carol I şi al reginei Elisabeta sunt ultimele evenimente pe care, 
păstrându-le în inimă, le-a salvat din uitare. 

Într-una din zilele sărbătorilor „amintitoare ale Unirei”, Nicolae lorga, care a avut o preţuire absolută 
pentru „Domnul şi Doamna ţării, ajunge la Piatra-Neamţ, însoţit de două studente ale Universităţii 
din Bucureşti, care voiau să-i inmâneze, cu siguranţă la îndemnul marelui istoric, o „adresă de omagiu” 

al tineretului studios. Gândea că va găsi „o umbră din acelea care multă vreme încă flutură în jurul 
mormintelor mari, fără plâns, fără glas” Dar istoricul Nicolae Iorga se înșelase. Nobletea chipului rămase 
neatinsă. Când una din cele două studente citi „rândurile de închinare”, din fundul unui fotoliu se ridică 
Doamna, in săraca-i rochie „de veşnic doliu”, se sprijini cu greu şi, „când auzi pomenindu-se numele şi 
faptele aceluia pentru care avusese toată iubirea femeii şi o iertare pe care puţine o pot da, acest ochi 
privi undeva, departe, unde mergea și gândul tuturor celor de faţă. Apoi, în arcuitura de jos a orbitei 
adânci, o lacrimă mare se strecură încet. După patruzeci de ani, ea putea să plângă încă pentru dânsul”. 
Izvorul lacrimilor nu secase pentru fiinţa care, în sublima-i jertfă, păstra vie iubirea moartă. 

A intrat în cel de-al optzeci şi patrulea an al vieţii. O agonie lungă, din februarie până în aprilie 1909, 
i-a prelungit suferința, până la 2 aprilie 1909, când, în marea plecare, s-a rupt de tot ce este pământesc. 
Și-a dorit o înmormântare simplă, la Soleşti, cu sicriu de stejar, purtată de dricul săracilor, cu un singur 
preot, fără discursuri, doar cu oameni simpli în juru-i. Pe tot întinsul Moldovei, clopotele bisericilor şi 
mănăstirilor au bătut îndelung, pentru ca „râul, pădurea şi muntele să afle că a murit Doamna Elena 
Cuza”. 

A cerut uitare, dar nu e drept. Un act de dreptate și de pietate ne cere să impunem memoriei noastre, 
prin dreptul valorii, o identitate feminină fără asemănare. Viaţa şi fapta ei trebuie să rămână o temă 
laborioasă, care, necontenit exploatată, să aducă un spor de cunoaștere şi de preţuire tot mai mărit. 
Studiul destinului existenţial dramatic, dar înalt pilduitor al Elenei Cuza, Doamna Țării, se cuvine să 
rămână, neabătut, o iniţiativă deschisă şi pasionantă. 


ACTIVITĂŢI CARITABILE ŞI CULTURALE 
ALE DOAMNEI ELENA CUZA 


Aurica Ichim 


Portretul moral și caracterologic al Doamnei Elena Cuza este, de multă vreme, schiţat de mărturiile 
contemporanilor şi temeinic așezat în mentalul colectiv, până la nivelul popular, acolo unde adevărul 
şi legenda nu se mai pot delimita şi, atunci când graniţa se poate trasa, ea nu mai priveşte decât pe 
cercetătorii specializaţi ai istoriei scrise. Nicio Doamnă a țării, din trecutul mai îndepărtat sau din 
vremuri mai noi, nu a intrat în imaginarul public pozitiv cu atâta forţă a iluziei că binele sau răul unui 
popor depinde decisiv de firea și comportamentul conducătorului său. Legenda Doamnei lui Cuza este 
pe măsura cultului popular al soţului ei. Nici „Doamna Lisaveta” a regelui Carol I şi nici regina Maria 
nu au putut să o „detroneze” pe Elena Cuza de pe piedestalul cel mai înalt al simpatiei şi recunoştintei 
colective, deși ele au avut toate avantajele competiţiei: longevitate incomparabil mai mare pe tronul 
României, fast regal și propagandă mediatică pe măsură, circumstanţe politice favorabile (Independența 
şi Unirea cea Mare). 

Explicaţia acestui fenomen de psihologie colectivă stă în datele personale ale Doamnei Elena Cuza 
şi în gesturile ei publice pe care românii le-au resimţit din plin ca fiindu-le familiare şi benefice, intrând 
în perfectă rezonanţă cu aşteptările populare. Paternalismul tradiţional al conducătorului se conjuga 
în mod fericit cu schimbările politice şi sociale de la începuturile statului national, când, cu adevărat, 
mulțimea începea să devină conștientă de rolul ei in mişcarea istorică spre întemeierea unei naţiuni 
independente şi moderne. Evoluţia societăţii româneşti de la preeminenta privilegiilor de clasă la 
coagularea unei unităţi, chiar fragile, a corpului social în jurul unor principii de drept modern, precum şi 
transformarea individului supus în cetăţean cu drepturi și obligaţii faţă de ceilalţi conationali se exprima 
simbolic chiar în personalitatea Elenei Cuza. 

Documentele scoase la lumină în ultima vreme, îndeosebi corespondenţa, explică nu numai 
semnificaţia comportamentului public al Doamnei, dar şi resorturile intime ale conduitei sale, totuși 
atât de bine intuite și deplin valorizate de opinia publică. Modestă, dispreţuind fastul, respingând vorbele 
mari şi gesturile teatrale, profund credincioasă, după tradiţia poporului său, ea s-a mulțumit să arate, fără 
a impune nimănui, care sunt faptele ce pot sluji progresului țării sale. Dacă modestia este pilonul firii 
sale individuale, responsabilitatea impusă de condiţia sa nerâvnitâ şi neașteptată de Doamnă constituie 
mobilul netrucat al tuturor actelor și faptelor sale concrete, dar încărcate de o simbolistică stimulativă 
pentru rodnicia nâzuintelor naţionale. Gesturi de caritate au săvârșit multi oameni, dar puţini au depășit 
motivațiile îndeobşte cunoscute: spălarea unor păcate omenești, dorința de notorietate, speranța 

unei râsplâti postume sau chiar iluzia neuitării numelui. Din multitudinea de confesiuni personale 
sau mărturii ale apropiaților, cea mai sintetică și mai convingătoare pentru descifrarea personalităţii 
Elenei Cuza rămâne aceea din scrisoarea către mama sa, expediată imediat după aflarea veștii despre 
alegerea soțului ei ca domn al Moldovei (6 ianuarie 1859), într-un pasaj ce exprimă conștiința lucidă a 
schimbării cursului vieţii prin destin: „Providența a vrut să ne răsplătească pentru modestia noastră şi 
să ne ridice la un rang, pentru mine nemeritat. Fie ca Dumnezeu să mă protejeze totdeauna şi să-mi dea 
tot ce trebuie pentru a merita tot timpul entuziasmul, bunăvoința şi afecțiunea cu care am fost primită”!. 
Cu demnitate şi sacrificiul propriilor sale interese, Doamna a știut să stea alături de cel care a marcat 
cu reforme esenţiale drumul ţării spre o Românie modernă. Cu alt prilej, confesiunea intimă redevine 
document istoric: „Încă o dată, dragă mamă, eu mă supun cerinţelor. Sper că vaveni un timp mai fericit, 
când voi putea să lucrez, poate, cu mai mult folos... Nu ştiu dacă mă inşel, dar îmi pare că la noi nu a 
sosit încă momentul pentru o femeie de a lua partea sa de acţiune binefăcătoare în opera de civilizaţie a 
noastră'2. Dar tocmai prin întreaga sa viaţă Elena Cuza a făcut ca acel moment să sosească şi să se afirme 
ca o necesitate a vremurilor noi. 

Readucem acum în memoria prezentului câteva informaţii mai puţin cunoscute, uitate în pagini 
astăzi rar frecventate, referitoare la prezenţa activă a Doamnei în viaţa publică, îndeosebi în opera sa de 
caritate și de educaţie. 


Una dintre cele mai dramatice probleme sociale ale epoci Doamnei Elena Cuza era aceea a copiilor 
orfani (numiţi şi „găsiți” ). Testamentul mitropolitului Filaretal Ungro-Valahiei, redactat în 1798, prevedea 
o sumă foarte însemnată pentru construirea și întreţinerea unui orfelinat în București. Administrate 
incorect, aceste surse de venituri nu au mai dus la întemeierea Așezământului căruia i-au fost hărăzite. 
Regulamentele Organice de la 1830, prevedeau, la rândul lor, întemeierea de aşezăminte speciale pentru 
orfani, dar totul a rămas literă moartă. Soluţia care funcţiona, în epocă, era aceea că statul încredința noii 
născuţi unor doici (,nutrice”), până la vârsta de patru ani. 

În noiembrie 1860, Adunarea legislativă de la București a adoptat o nouă lege, prin care se decidea 
ca să fie luată îngrijirea copiilor orfani de la Ministerul Cultelor, urmând ca această însărcinare să 
treacă la Ministerul de Interne, în speţă la Directiunea Serviciului Sanitar, condusă de medicul Carol 
Davila. Începutul acestei reforme s-a făcut în primăvara anului 1861, când au fost adunate A0 de fete, de 
vârstă mică, pentru a fi crescute într-un Internat, în casa particulară a doctorului Davilla, aflată chiar in 
apropierea palatului Cotroceni 3. 

Revenită în ţară în luna iulie 1862, după o îndelungată ședere în străinătate, Elena Cuza — în calitatea 
sa de preşedintâ a Comitetului de Doamne — a întreprins o serie de vizite la aşezâmintele de binefacere, 
la școlile de fete şi la așezămintele culturale. Din acest moment, Doamna va face toate demersurile 
oficiale pentru reorganizarea acestor instituţii, precum și pentru dotarea lor cu cele necesare. 


1 Principesa Elena Cuza. Corespondenţă şi acte 1840-1909, ediţie îngrijită, note şi indici de Virginia Isac, Aurica Ichim, lași, Editura 
Junimea, 2009, p. 148 (traducere din limba franceză). 

2 Ibidem, p.185 (scrisoare din 16 ianuarie 1861; traducere din limba franceză). 

3 Vezi Note și documente relative la Asilul Elena Doamna de copile orfane, București, Imprimeria Ion Weiss, 1970, p. 6-7. 


Prima preocupare a Doamnei se va baza pe o necesitate morală, şi tradiţia creştineascâ, mila faţă 
de copiii neajutorati, lipsiţi de un cămin părintesc, fiind impresionată de calitatea serviciilor medicale, 
precum și de sumele mici alocate pentru nevoile zilnice. Cu acel prilej, Doamna Elena a donat din caseta 
sa personală, suma de 1000 de galbeni, pusă la dispoziţia Serviciului Sanitar, pentru construirea unei 
clădiri adecvate, destinate special Azilului de copii. Doamna lua sub patronajul său amintita instituţie, 
promițând sprijin pentru adunarea sumelor necesare. Ca urmare a acestei vizite, Doamna Elena+ 
adresează un memoriu către președintele Consiliului de Miniștri, in care deplânge alocatiile bugetare 
pentru copiii orfani şi solicită înființarea unei instituţii oficiale de ocrotire a orfanilor. Ca urmare 
a iniţiativei Doamnei, se emite și decretul domnesc din 18 iulie 1862, prin care se decide înfiinţarea 
stabilimentului care avea să primească denumirea de „Elena Doamna'$, ca şi alocarea unei sume de 
bani pentru construirea acestuia. Terenul pe care avea să fie construit Azilul de la Cotroceni aparținuse 
doamnei Ana Davila, care îl avea ca danie de la unchiul său, generalul Nicolae Golescu. 

Ulterior Doamna Elena a donat suma de 32 ooo lei, din caseta sa, îndemnând şi pe celelalte doamne 
din înalta societate să îi urmeze exemplul. În urma acestui apel, s-a adunat suma de 378 824 lei, care a fost 
folosită pentru construirea aripii drepte a Azilului”. La 29 iulie 1862 a fost pusă piatra de temelie a clădirii 
ce avea să adăpostească noul așezământ. 

Una din iniţiativele Doamnei pentru strângerea sumelor necesare a fost şi aceea de a se organiza 
o ,loterie” cu „mici obiecte plăcute”, donate de doamnele cu dare de mână, în urma vânzării biletelor 
rezultând o sumă destul de însemnată. Referitor la această activitate a Doamnei Elena Cuza ziaristul 
francez Ulysse de Marsillac, venit în ţară în 1852 şi stabilit la Bucureşti, scria că Azilul face cinste şi onoare 
României şi că „in 1862 providenta a adus-o aici pe Elena Cuza, întruchiparea bunătăţii, generozitatea 
simplă şi blândă, care făcea binele fără ostentatie şi care nu profita de înalta sa poziţie, decât a-i ajuta pe 
cei în suferință”?. 

Elena Cuza afirmase, cu tărie, că „nimic nu poate onora o ţară decât totalitatea așezămintelor 
caritabile, care ar răspunde la toate necesităţile. Azilul deschis în viitor copiilor găsiţi nu este decât cel 
dintâi pas pe această cale. Mă voi simţi foarte fericită în ziua când voi izbuti să deschid şi bâtrânetii un 
azil, al cărui loc s-a şi găsit într-o poziţie frumoasă şi sub mâretele umbriri de la Pantelimon”!0, 


* 


Deja în primăvara anului 1863, Elena Cuza işi îndrepta interesul caritabil cu deosebire asupra stării 
serviciului de ambulanţă. Doamna era preocupată de formarea unui corp special de infirmieri, schitând 
chiar planul unei Cruci Roșii pentru România". Proiectele sale aveau darul de a insufleti pe cei din jur. 

Anul 1863 este cel în care Principesa Elena Cuza face vizite în mai multe orașe din România, împreună 
cu Principele Alexandru loan Cuza, vizitând mai multe instituții caritabile. Peste tot familia princiară 


4 „Monitorul. Jurnalul oficial al Principatelor Unite” 1862, nr. 158, din 19 iulie, p. 639; 
5 Note şi documente relative la Asilul Elena Doamna, p. 10-1. 

o Ibidem, p.16. 

7 Pentru aceste donaţii bănești vezi „Monitorul Oficial” nr. s2 din 1863 şi nr. u3 din 1864. 

8 Note şi documente relative la Asilul Elena Doamna, p. 12-14. 

a  Ulysse de Marsillac, Bucureștiul în veacul al XIX-lea, ediție Adrian-Silvan Ionescu, 1999, p. 254. 
10 Lucia Borş, Doamna Elena Cuza, București, Editura Naţională Ciornei, p. 136. 


u Ibidem, p.164. 

este întâmpinată cu mult entuziasm orașele sunt luminate, se dau serbări in cinste lor. În toate orașele 
vizitate familia princiară poartă discuţii cu oficialităţile locale, promiţându-le ajutor pentru probleme 
așezămintelor din administrare. Urmărind extrasele din „Monitorul. Jurnal oficial al Principatelor 
Unite” se poate constata că imediat după o vizită principele şi onora promisiunile făcute. 

Tot acum, Doamna Elena a continuat strângerea de fonduri pentru continuarea lucrărilor la Azilul 
de la Cotroceni. Ea a adresat o scrisoare deschisă către toate doamnele române, menită să le incurajeze 
generozitatea, arătând cât de important este să oferi o şansă fetelor orfane, cărora viaţa nu le-a oferit nici 
una, acestea putându-se dovedi a fi o adevărată resursă umană pentru societatea românească, căci binele 
făcut se întoarce și sporește. 

Elena Cuza arăta că: 

La toate nafiile oamenii sunt aceea ce femeile au voit să fie. Ele sunt mume şi soafe. Nafiile cu mari virtuţi, pe care le 

admiră istoria, sunt fapta femeilor ce se află la înălțimea marii lor misiuni pe pământ. Natia română, ea însăşi, este 

supusă acestei voințe divine. Ea va fi, în viitor, ceea ce femeile române vor voi să fie, să nu ne indoim .... 12. 

Imediat după construirea aripii drepte a Azilului, au fost aduşi aici, spre a fi institutionalizati, 120 
de copii orfani, dintre care 100 de fete și 20 de băieţi. La dorinţa expresă a doamnei, în anul 1863 au fost 
aduse, de la Institutul Gregorian din Iași 39 de orfane, care au fost integrate în Azilul de la Bucureşti!3. 
În plus, au fost aduși la Azil şi un număr de copii surdo-muti, punându-se bazele unei instructüi special, 
institutionalizate, şi pentru această categorie de minori cu dezabilitâti. Din 1868, băieţii şi copii surdo- 
muţi vor fi mutaţi într-o altă clădire, de pe lângă biserica Sf. Pantelimon, punându-se astfel bazele unei 
noi instituții. 

La Azilul „Elena Doamna”, potrivit programei aprobate de Minister, era prevăzută predarea în 
special a meseriilor manuale: croitorie, cusătorie, broderie. În atelierele proprii se confectionau 
şi îmbrăcămintea şi lenjeria de pat a orfanelor azilului!+. La 1 octombrie 1863, vizitând Azilul pentru 
copii, Doamna constatată cu o mare mulțumire progresele realizate. Ea a propus ca rochiile, cămășile, 
şorturile care erau lucrate de fete să fie expuse într-o sală, astfel vizitatorii care se prezintă adesea la Azil 
să se convingă despre meseriile dobândite de fete. 

Din 1865 Azilul a fost administrat de Eforia Spitalelor Civile şi finanţat în mare măsură de aceasta, 
până in 1881, când a fost trecut la Departamentul Instrucțiunii publice!s. În toamna anului 1865, potrivit 
dorinţei Principesei, din fiecare judeţ al ţării au fost aduse la Azil câte una sau mai multe fete, pentru a 
primi educaţia necesară pentru a deveni insititutoare (învăţătoare), urmând sa revină, după absolvire, în 
judeţele de origine, pentru a transmite învăţătura lor copiilor din școlile comunale nou înființate!6. 


* 


Stimularea activităților cultural-nationale a reprezentat un alt obiectiv urmărit de Elena Cuza. 
Initiativele Doamnei pe acest tărâm s-au împletit, adesea, cu proiectele sale sociale şi caritabile. Se ştie că 
Elena Cuza a colaborat cu Vasile Alecsandri, cel omagiat ca „poet național” încă din timpul vieții. Acesta 


12 Ibidem, p.165. 

13 Note şi documente relative la Asilul Elena Doamna, p. 14. 

14 Ibidem, p. 22-23. 

15 Eforia Spitalelor Civile, 1832-1932, Institutul de Arte Grafice Marvan, București, 1932, p. 27. 
16 Note şi documente relative la Asilul Elena Doamna, p. 16, 31-33. 


alcâtuise un preţios volum de culegeri şi prelucrări populare cu titlul Doine, balade şi lăcrămioare. Poetul 
intenţiona să dăruiască manuscrisul acestei culegeri Azilului „Elena Doamna”, pentru ca fondurile ce 
se vor strânge prin tipărirea și difuzarea acestei opere să fie folosite la finanţarea generosului proiect 
caritabil. În scrisoarea adresată Doamnei, Alecsandri îi numea pe copii ce aveau să fie asistați de această 
instituţie „copii găsiți ai geniului românesc”!7. 

Principesa îi răspundea poetului Vasile Alecsandri cu o caldă scrisoare de mulțumire, arătând 
interesul pe care îl are şi sprijinul pe care doreşte să îl acorde pentru dezvoltarea literaturii române!8, 
Iniţiativa poetului și a Principesei este salutată de presa vremii: 

Literatura unui popor este adevărata sa mărire, şi cel mai puternic mijloc de civilizaţiune. Prin deosebitele scrieri care 

compun întinsul domeniu al literaturii, cele mai frumoase simfâminte se împletesc în inima oamenilor, şi mintea lor se 

inavuteşte de idei nobile şi generoase. Literatura română acum începe, şi cel mai frumos viitor se deschide înaintea sa, 
pentru că cele mai avute mine ale istoriei, poeziei, teatrului, romanului, nu sunt încă explorate. Dar ce progres poate face 
literatura când o vedem lipsită de orice încurajare? când cei mai cunoscuţi poeți ai noștri nu pot a tipări frumoasele lor 
scrieri? Astăzi, încurajarea trebuia să vie din partea guvernului și ne place a crede că Măria Sa Doamna, inspirată de 

nobilele cugetări pe care toți le vor pretui în scrisorile de care am vorbit, va binevoi a da o nouă dovadă de încurajare a 

literaturii, şi astfel putem spera că guvernul va publica scrierile poeţilor noştri, şi frumoasa Istorie a lui Mihaiu Viteazul 

de Nicolae Bălcescu, această operă însemnată din care, Revista Română cu mari greutăţi şi numeroase sacrificii a 

publicat o parte!9 

În același an, la 24 iulie 1863, Doamna Elena Cuza a mai avut o iniţiativă pentru stimularea tinerilor 
cărturari. Ea la convins pe Principe să instituie un premiu însemnat, de 1000 de lei, pentru traducerea în 
versuri a poemului clasic Eneida de Vergilius20. Premiul avea să poarte numele Domnitorului Alexandru 
loan Cuza și să se acorde și în viitor, pentru alte asemenea realizări în domeniu literaturii naţionale. 


* 


Doamna obişnuia să viziteze vechile aşezăminte şi ctitorii, încercând să insufle cea mai profundă 
stimă pentru binefăcătorii care le-au fondat. Cu prilejul aniversarii fundației Spitalului Colței Doamna 
Cuza participă la slujba religioasă, fiind omagiată de presa vremii pentru pioşenia sa: 

Măria Sa Doamna a voit să asiste la serviciul divin, ce s-a oficiat în memoria generoşilor fondatori al Coltei şi pentru 

repaosul sufletelor lor. Îndată după săvârșirea ceremoniei religioase, s-au împărțit pâine şi alte milostenii pe la săracii, 

atraşi prin această solemnitate; peste trei sute sârmani s-au împărtășit de ajutoare la această ocazie. Se aduce aminte că 

Prințesa Domnitoare, în întâia sa vizită la Colțea, recomandase de a se căuta portretele fondatorilor Spitalului, de a se 

executa apoi de artişti români şi de a se pune înăuntrul bisericii. Măria Sa a fost ferice a vedea că dorințele sale erau pe 

cale de a fi îndeplinite. Un artist român, domnul Th. Aman, care și-a şi făcut un nume în lumea artelor prin remarcabile 

lucrări, a fost însărcinat a reproduce, după o veche frescă, din biserica Coltei, trăsăturile primului fondator al Spitalului: 

portretul marelui Spătar Mihail Cantacuzino, care trăia în 1717, a fost de curând săvârşit de domnul Aman şi aşezat in 

Biserică, în fața altarului, pentru serviciul aniversar al fundației Colței. Originalul portretului unui alt fondator, Mihail 

Racoviță, se află la Roman: se va trage în curând şi după acesta o copie care va lua loc asemenea în biserica Colței?!. 


17 Ibidem, p. 19-21. 

18 Virginia Isac, Aurica Ichim, op. cit, p. 214- 215 

19 „Monitorul. Jurnalul oficial al Principatelor Unite”, 1863, nr. 10, din 14 ianuarie, p. 39. col. IH. 
20 Lucia Borş, op. cit, p. 170. 

21 „Monitorul. Jurnalul oficial al Principatelor Unite’, 1863, nr. 28, din g februarie 1863, p. 1, col. 1. 

Cu acel prilej, pictorul Theodor Aman a adresat Printesei Domnitoare rugâmintea de a-i permite 
a-i face un portret spre a-l oferi Azilului. „O asemenea cerere onoră totodată pe om şi pe artist; astfel, 
Măria Sa a binevoit a o primi cu ce mai mare bună voinţă” 22. La 1 octombrie 1863 portretul Doamnei a 
fost amplasat în marea sală a acestui aşezământ?3. 

Iniţiativa de a se pune portretele ctitorilor a avut-o Doamna Elena și pentru fondatorii unor spitale, 
spunându-i lui Nicolae Creţulescu, într-o scrisoare din 18 august 1862, că „în vizitele mele am întrebat 
şi am aflat urmele fondatorilor deosebitelor spitale; am aflat totodată că s-au păstrat și sunt în ființă 
portretele acestor generoşi făcători de bine ai umanităţii. Aș dori ca aceste suvenire să fie conservate pe 
locul cel mai la vedere al așezămintelor cărora ei au consacrat o însemnată parte din averea lor. În lipsă 
de portrete originale, de care familiile fondatorilor nu ar voi negreşit să se despartă, s-ar putea dobândi 
voia de a fi copiate. Aceste lucrări date de guvern artiștilor români, vor servi de încurajare pentru aceea 
dintre dânșii al căror talent îi va recomanda la solicitudinea statului. 

La publicarea volumul Baba Dochia, pe care Ida Vegezzi Ruscalla îl dedică Doamnei Elena Cuza, 
principesa işi manifestă încă o dată sprijinul pentru artele şi scultura naţională, adresând autoarei o 
scrisoare: „Domnia Voastră, demnă fiică a unui om care are atâtea titluri la recunoştinta românilor, catâ 
să înştiinţaţi pe compatrioţii Dumneavoastră despre trecutul acestei mici naţiuni surori”, mulțumindu-i 
pentru frumoasele simtâminte care i-au inspirat această scriere. 

Ziarul „Independenţa” presăra această scrisoare cu următoarele observaţii: 

Numele domnului Vegezzi Ruscalla este foarte cunoscut şi iubit pentru toți românii. Deputat în Parlamentul italian, 

publicist însemnat şi scriitor cu un frumos talent, vocea sa elocventă a vorbit în deosebite rânduri Italiei despre originea, 

despre speranțele şi despre viitorul naţiunii române. Domnul Vegezzi Ruscalla se poate socoti între domnii Edgard 

Quinet, Saint Marc-Girardin, Leon Plee, între toți acei străini cu idei generoase care au văzut în România o natiune 

de gintă latină, cu un trecut plin de fapte mari, dar apăsată de lungi şi grele suferințe, şi demnă, pentru anticele sale 

virtuţi, de o soartă mai bună în viitor, În străinătate, în momentele cele mai grele pentru România, acești bărbaţi au fost 

elocventi apărători ai drepturilor sale, şi numele lor, talentul lor, au contribuit mult spre a ne face cunoscuţi, au atras 
asupra noastră atențiunea publicului, şi ne au câștigat simpatiile folositoare ale Europei civilizate. Domnul Ministru al 

Cultelor şi Instrucțiunei Publice, prezintă un proiect de lege pentru a se conferi Domnului Cavaleriu Vegezzi Ruscalla 

titlul de cetăţean român şi onorariul de una mie lei pe lună pentru înființarea unui curs liber de Istorie şi literatura 

română la Turin 24 

Această propunere a fost făcută de Mihail Kogălniceanu, susținută de 22 deputaţi şi aprobată în 
unanimitate. La 25 mai 1863, Domnitorul Alexandru loan Cuza a emis decretul prin care va acorda 
Domnului Cavaler Vegezzi Ruscalla din Turin titlul de „cetățean român” și un onorariu de una mie lei 
pe lună, pentru a face un curs liber de Istorie și Literatură Română pe lângă Universitatea din Turin. 


22 Ibidem. 

23 Ibidem, 1863, nr. 192, din ı octombrie 1863, p., col. I. 
24 Ibidem, 1863, nr. 44,1 martie 1863, p. 1, col IL 

25 Ibidem, 1863, nr. 95, 25 mai 1863, pa, col. I. 


La 21 aprilie 1863, Doamna Elena Cuza se afla la lași unde a vizitat aşezăminte şi Institutul Normal 
(Şcoala Centrală) de fete26. Aici Doamna a constatat că lucrurile erau în ordine după cum reiese din 
scrisoarea adresată doamnei Olimpia Gross, directoarea acestui așezământ: 

E o adevărată plăcere pentru mine de a constata rezultatele dobândite în aşa putin timp. Sub toate puncturile de vedere 

am găsit internatul în progres. Eu vă felicit pentru aceasta şi vă mulțămesc din inimă. Vouă vă vom datori în câtva 

timp o pepinieră de tinere institutrice de care avem simțită nevoie şi care vor răspândi în țară principiile și instrucțiunea 

pe care vor fi primit sub a voastră inteleaptâ şi maternă directinne. Contaţi totdeauna pe concursul meu. Internatul 

tinerelor fete din Iaşi este unul din aşezâmintele cărora păstrez cea mai vie îngrijire. Primiti, doamnă, încredințarea 

aleselor mele sentimente27. 

La întoarcerea de la Iași, Principesa Elena Cuza a vizitat alte asemenea instituţii, precum Școala de 
fete din Râmnicul Sărat, Buzău și Ploieşti, va vizita Goleştii şi Curtea de Argeș, Pitești, Craiova, Orşova. 
Principesa a revenit la Iaşi in octombrie 1864 unde a vizitat cazarma din curtea Palatului Administrativ, 
spitalul militar de la Beilic şi cazarma de cavalerie de la Copou, Şcoala de pictură și Şcoala centrală de 
fete. Orașul să natal o atrăgea cu o putere nebănuită, îndemnând-o să vegheze și asupra bunului mers a 
instituţiilor cultural și caritabile din vechea capital a Moldovei. Aici avea să fondeze, la 1880, Spitalul de 
copii „Caritatea”, într-un imobil pe care îl cumpărase de la fratele ei, Constantin Rosetti. Clădirea există 
şi astăzi fiind ocupată, în prezent, de Spitalul de Urgenţă din ași. 

În spiritul preocupărilor sale culturale, Doamna sprijină înfrumusețarea orașelor românești cu 
statui ale unor inaintaşi de seamnâ, în acest sens a făcut o donaţie însemnată şi pentru ridicarea statuii 
cronicarului Miron Costin, de lângă teatrul Naţional. Acest monument a fost dezvelit, la 1888, în faţa 
Primăriei de atunci. Pe soclul statuii se află o placă ce conţine numele donatorilor. După familia regală și 
arhiereii Bisericii, este consemnat numele, de bună amintire, al Doamnei Elena Cuza. 

Spiritul ales al Doamnei este omagiat, cu adâncă tristeţe, dar inâltâtor respect, la trecerea sa în 
neființă, de către marele Nicolae lorga: 

A murit la Piatra Neamţ femeia ideal de bună şi modestă care a fost Măria Sa Doamna Elena, tovarâşa lui Vodă 

Cuza. 


Sånt sicrie pe care nu se depun nici florile cele mai din inimă închinate. Orice laudă, orice semn de durere par nepotrivite 
față de mâreafa simplicitate a fiinţei pământeşti care, trăind între noi, cei plini de neajunsuri și păcate, a dus curată viață 
cerească, asemenea în geriler. 


Dintre aceste fiinţe alese, a fost Doamna Elena, a cării viață întreagă înseamnă: uitare de sine, iertare pentru alții, 
binefacere ascunsă de lume. 


26 Şcoala de fete a fost înființată în clădirea din curtea bisericii Bărboi, sub oblăduirea doamnei de atunci, soția principelui 
Mihail Sturdza. Ulterior s-a mutat într-o clădire de lângă biserica St Ilie Gheanghea (lăcaș astăzi dispărut), adică lângă casa 
„V. Alecsandri”, care a adăpostit, până de curând, Muzeul Teatrului. După aceea, Școala Normală de Fete a fost instalată in 
Casa Ghica-Brigadir, devenită apoi Pavilionul 7 al Spitalului de Boli Infecţioase. Din anul 1889, Şcoala Centrală de fete s-a 
stabilit în noul local de pe strada „Toma Cozma” (fostă strada ,Culturüi”), în Corpul D al Universităţii, construit atunci, pe 
locul caselor lui Costache Conachi. Această școală a purtat diverse denumiri, precum, Institutul Pedagogic de Fete (1886), 
Şcoala normală de Institutoare (1893), Şcoala Normală de Fete (1901). (vezi Ion Mitican, Urcând Copoul cu gândul la Podul 
Verde, Iaşi, Editura Tehnopress, 2006, p. 198-199). 

27 Virginia Isac, Aurica Ichim, op. cit, p. 221. 

Odihneascâ in pace în acel pămân al ferii despre care spăunea că numai cine s-a născut în cuprinsul lui poate să-l 
iubească! 


Pentru noi, cei ai pământului acestuia, ea n-a murit: icoana ideală s-a ridicat numai, prin cea din urmă, dacă nu și cea 
mai grea suferință, ceva mai sus, şi un glas din timpurile mai buna a tâcut?8, 


28 N. lorga, Oameni cari au fost, în Discursuri parlamentare, voll partea |, 1909, p. 325. 


MOȘIA ȘI CONACUL FAMILIEI ROSETII 
DE LA SOLEŞTI — VASLUI 


Maria Popa 


I. Satul, stăpânii şi moşia 


La 15 km nord de Vaslui, întinzându-se de o parte şi de alta a șoselei care merge spre ași, pe șes şi 
pe coasta dealului Izvorului, se află satul Soleşti!. Potrivit uricului lui Ștefan cel Mare din 10 martie 1502, 
satul a fost întemeiat de Toma Solescu. Aşezarea este mai veche, deoarece la acea dată stolnicul Toader 
Toc primea satul Soleşti de la Marenca, fiica lui Mihul Epure, nepoata lui Toma Solescul, în schimbul 
satului Foleşti de pe Crasna?. 

În secolul al XVI-lea, în urma împărțirii între urmași, apoi prin vânzări şi danii, moșia s-a fârâmitat, 
devenind proprietate răzășească. La începutul secolului următor, aceasta cuprindea trupurile de moșie 
ale râzeşilor descendenţi din cei trei bătrâni: ai pitarului Buciumaşö, ai urmașilor vornicului Drăghici 
Nâdâbaico* şi ai preotului Gonţas. Până la sfârșitul secolului, aceste părți au fost vândute sau dăruite 
treptat unor mari boieri, constituindu-se în proprietate boierească. O parte a ajuns în stăpânirea familiei 
Racovitâ-Cehan, familie de mari boieri din Moldova acelor vremuri, și anume, a logofătului Nicolae 
Racoviţă și paharnicului loan, fiul săus. În secolul al XVIII-lea, moșia a intrat în proprietatea marelui 
vistiernic Iordache Ruset”, fiind stăpânită de urmașii acestuia până la exproprierea din anul 19495. 


ı Marele dicționar geografic al României, V, Bucureşti, 1902, p. 450. 

2 Documenta Romaniae Historica, A. Moldova, (în continuare DRH) III, București, 1980, p. 481-484. 

3 Documente privind istoria României, A. Moldova (în continuare: DIR), XVI/4, București, 1952, p.266 (1599); Iulian Marinescu, 
Documente vasluiene. Extrase din condica moșiilor lui Theodor Rosetti-Solescu, |, în Buletinul Comisiei Istorice a României (în 
continuare: BCIR), IV, Bucureşti, 1925, p.184 (1601), p.189 (1686, 1687), p.190 (1688), p.193 (1709), p.194 (1710). 

4 DIR, XVI/, Bucureşti, 1952, p.83 (1602); Iulian Marinescu, op. cit, p.184 (1602), p- 184-185 (1608), p. 198 (1641), p.187 (1677), 
p.189 (1686). 

s Ibidem, p.185 ( 1645, 1668), p.186-187 (1677), p.188 (1686), p. 194 (1709); Gh. Ghibănescu, Surete şi izvoade, XVI, laşi, 1926, p. 
44-45. 

6 Gh.Ghibânescu, op. cit, VIII, aşi, 1914, p. 285 (1641); Iulian Marinescu, op. cit, p. 198 (1641), p. 186-187 (1677), p.187 (1680), p. 
187-188 (1685), p.189 (1686, 1687), p.190 (1688), p. 190-191 (1689), P. 191-193 (1691), p.201 (1715). 

7 Gh.Ghibânescu, op. cit, XVII, Huși, 1927, p. XLVIL Iulian Marinescu, op. cit, p. 193, 194 (1709), p.194 (1710). 

8 Arhivele Naţionale Vaslui, Fond Prefectura județului Vaslui, dos. 104/1949, £ 329. 

Familia Ruset, consemnată în documentele vremii şi sub formele Rusăt, Ruset, Rosăt, Roset, Rosetti, 
una dintre cele mai puternice familii boierești de origine greacă”, a dat oameni de seamă în istoria 
României, politicieni, scriitori, istorici. Printre aceștia amintim pe Antonie Ruset, domn al Moldovei 
(1675-1678), Manole Giani Ruset, domn al Ţării Românești (1770-1771), respectiv al Moldovei (1788- 
1789), şi Elena Rosetti, soția primului domn al Principatelor Române Unite, Alexandru loan Cuza (1859- 
1866) 10, care s-a impus prin numeroase acte de caritate!!. 

Iordache Ruset (cca 1645—cca 1720), marele vornic al Ţării de Jos, „matca tuturor râutâtilor” (cum 
îl numea cronicarul Nicolae Costin), fiul lui Constantin cuparul, capuchehaie la Constantinopol în 
timpul domniei lui Vasile Lupu (1634-1653), fratele domnului Antonie Ruset, a reușit să acumuleze cea 
mai mare avere din Moldova acelei epoci, prin danii, cumpărături și zestrea primită în urma celor trei 
căsătorii!?. 

Satul Soleşti a ajuns în posesia sa prin cea de a treia căsătorie cu Safta Racoviţă (cca 1690), fata 
logofătului Nicolae Racovitâ!3, precum și prin danii și cumpărături proprii şi ale urmașilor lui. În anul 
1709, moșia, împărţită pe trei „bătrâni”, cuprindea 411 „pământuri” („pământul” - lăţimea de 20 de pași), 
fiecare „bătrân” însumând câte 137 de „pământuri. „Bătrânul” Nădăbaico, adică a treia parte din sat, 
aparținea paharnicului loan Racoviţă și vornicului Iordache Ruset (partea primită ca zestre de soția sa, 
Safta). De asemenea, ,bâtrânul” Buciumaş era tot in stăpânirea celor doi boieri, iar părţi din „bătrânul” 
Gonta se aflau în proprietatea râzeşilor şi a lui loan Racoviţă!+. În 1715, în afara marii proprietăţi boiereşti, 
se mai aflau doar 36 ,pâmânturi” 1 palmă şi 6 pași din ,bâtrânul” Gonta!5, care, treptat, vor intra şi ele în 
stăpânirea familiei Ruset. 

În testamentul din anul 1720, vornicul Iordache Ruset arăta că în momentul căsătoriei sale cu prima 
soţie, Maria Dabija (cca 1675), fiica răposatului Eustratie vodă Dabija, deţinea 90 de sate întregi, 12 
jumătăţi de sate, pământuri în 67 de sate, vaduri de moară în alte 7 sate, un loc de casă în Iași şi so de 
pungi cu galbeni!6. Prin această căsătorie a mai primit 30 de sate și moșii, printre care şi Soleştii!7. În 
urma împărțirii între fraţi, din octombrie 1765, Soleştii a revenit logofătului Ștefan Ruset!8 (fiul său şi 
al Saftei Racoviţă), proprietarul conacului de la Pribeşti, supranumit și Ştefan Pribeşti!9. Logofătul și-a 
extins treptat stăpânirea în Soleşti, astfel că în anul 1734 a primit 8 pământuri de la Palade Golăe, şi anume, 
partea Stratului?9, iar la 8 ianuarie 1765 a cumpărat partea lui Vasile, fiul Chirilei, nepotul Chelsii?!, 


9 Costandin Sion, Arhondologia Moldovei, București, 1973, p. 222. 

10 Constantin C. Giurescu, Istoria Românilor din cele mai vechi timpuri până la moartea regelui Ferdinand, București, 2000, p. 299, 
303, 304,311. 

u Lucia Borş, Doamna Elena Cuza, Craiova, Editura Pelendava, 1992, p. 22. 

12 Nicolae Stoicescu, Dicţionar al marilor dregători... p. 436-440; Gh. Ghibânescu, op. cit, XVII, p. XLVII. 

13 Radu Rosetti, Familia Rosetti, L București, 1938, p. 35, 41; Gh. Ghibănescu, op. cit, XVII, p. XVII-XVIII. 

14 lulian Marinescu, op. cit, p. 192. 

15. Ibidem, p.195. 

16 R.Rosetti,op.cit,p.38-39. 

17 Ibidem, p. 41. 

18 1. Marinescu, Copii de documente din diferite arhive (1557-1853). Acte moldovenești diferite, în BCIR, VII, București, 1929, p. 87. 

19 Ibidem, p.59. 

20 Ibidem, IV, p.195. 

21 Ibidem, p.199. 


După moartea marelui logofăt (1766)2, deși lipsesc documentele de succesiune, moșia a trecut in 
mod cert în proprietatea fiului său, vornicul Vasile Ruset (+ 1775)3%, fapt confirmat și de prin aceea că, la 
14 septembrie 1777, vorniceasa Catrina, soția lui, fiica hatmanului Vasile Ruset?4, primea de la Vasile, fiul 
lui Gavril surugiu din Soleşti, un zapis pentru îngrijirea unei livezi?5. 

La împărţirea averii părintești, din 1786, proprietatea de la Soleşti a revenit stolnicului Iordache 
Ruset (+ cca 1823)26, pe care a reușit să o extindă, obţinând noi pământuri de la răzeși. Astfel, la 15 august 
1792, în urma unei judecăţi, a primit 8 pământuri de la Nechita Cocole ș.a.?7, iar la 27 octombrie 1793 a 
cumpărat 8 1/2 pământuri de la Eni Grigoraș, Timoftei Cucul, Cozma Mălăcan și fraţii sâi28, În anul 1816, 
întreg satul Soleşti (adică Soleştii din Deal şi Soleştii din Vale) se afla în stăpânirea vornicului Iordache 
Ruset, cu 60 de birnici şi 10 scutelnici ai acestuia??. 

Prin testamentul din 4 septembrie 1819, Soleştii a fost moştenit de fiul său, postelnicul Gheorghe 
(Iordachi) Rosăt (1796-1846), cel care a întemeiat ramura Rosetti-Solescu3!, După căsătoria cu 
Ecaterina Sturdza (1823), fiica lo gofătului Dimitrie Sturdza de la Miclâuşeni — laşi32, familia postelnicului, 
împreună cu mama sa, bătrâna vorniceasă, Catrina Rosât, fiica logofătului Gavrilitâ Catargi, s-a stabilit, 
la Soleşti, ridicându-și în partea de sud-est a satului, pe culmea dealului Hârtop, o impunătoare casă cu 
parter şi etaj, imbinând elementele tradiţionale cu cele ale stilului neoclasic, predominant în Europa 
acelor vremuri, înconjurată de un frumos parc şi un puternic zid de incintă, astăzi în cea mai mare 
parte surpat. 

Fire bolnăvicioasă, cu înclinații mai mult spre activităţi intelectuale, postelnicul Gheorghe Rosetti 
a lăsat după moartea sa, survenită la 10 ianuarie 1846, la o vârstă destul de timpurie, de doar so de ani, o 
avere mai mică decât cea pe care o moștenise, în valoare de a 24.270 galbeni, 3 lei şi 9 parale, 70 de familii 
de țigani, cu 261 de suflete, un loc de vie la Nicorești şi o bibliotecă, numărând 691 de cărţi?. 


22 Radu Rosetti, op. cit. p. 59. 

23 Ibidem, p.77. 

24 Ibidem, p.70, 80. 

25 I Marinescu, op. cit, IV, p. 199, 203. 

26 Radu Rosetti, op. cit, p. 98, ispravnic de Vaslui (1795, 1805-1806); vornic (181-1820); BCIR, op. cit, IV, p. 200, serdar (1793); 
vezi şi Gh. Ghibănescu, op. cit, XV, Iaşi, 1926, p. 169-171, serdar (1794); p. 204, ban (1802), p. 217 (1803); p. 216, spâtar, ispravnic 
de Vaslui, (1806); p. 240, vornic (1820); P- 179, vel vistiernic (1795), p- 187 (1799), 239, 241, 243, 245, 251, 252 (1820) ; Ibidem, 
XVII, p-148, vornic (1822) ; P- 151, vornic (1823). - 

27 Iulian Marinescu, op. cit, IV, p.199. 

28 Ibidem, p.200. 

29 Corneliu Istrati, Condica Visteriei Moldovei din anul 1816, lași, 1979, p. 72. 

30 R. Rosetti, op. cit, p. 98, 127, ispravnic de Soroca (1808-1810), postelnic; vezi şi Gh. Ghibânescu, op cit, XVII, p. 182, postelnic 
(1830), 183,184, (1831); vornic (1846), vezi inscripţia de pe lespedea funerară. 

31 Lucia Borş, op. cit, p. 22; BCMI, Bucureşti, 1912, p. 98. 

2 R. Rosetti, op. cit, p. 127. 

33 Lucia Borş, op. cit, p. 46. 

34 Radu Rosetti, op. cit, p.127; Arhivele Naţionale Vaslui, Fond Prefectura județului Vaslui - Comitetul Provizoriu al jud. Vaslui, 
dos. 104 / 1949, f. 329; în urma confiscării conacului, in anul 1949, mai erau 77 de volume în limba franceză, germană, engleză 
şi română, cf. Tabel inventar de cărțile aflate în biblioteca Gospodăriei Agricole din satul Soleşti, com. Soleşti, jud. Vaslui, provenite 
prin exproprierea de la Rosetti Solescu; potrivit unei însemnări din 28 martie 1947, a cântărețului Serafim Lupu, de pe un 
Ceaslov tipărit la Mănăstirea Neamț în anul 1833, aflat azi în inventarul Parohiei Soleşti, biblioteca s-a risipit, după cum se 
relatează textual: „Acest Ciaslov a fost găsit de enoriași în stare rea față de podoaba lui de altă dată. Pânâ in 1944, locul de 
cinste şi cuvenit era in biblioteca ctitorei D-na Ecaterina Rosetti, de unde cu ocazia marilor prefaceri a fost desfăcut de 

După moartea postelnicului, moșia a fost administrată de soţia sa, Ecaterina, „fire dreaptă, hotărâtă 
la fapte, chibzuită şi foarte religioasă”, sprijinită de fiul său mai mare, Constantin (1827-1884), fost ofițer 
şi adjutant al lui Alexandru loan Cuzas5. Pe latura de est a conacului, între anii 1859-1860, aceasta a 
construit, în stil neoclasic, biserica de curte cu hramul „Adormirea Maicii Domnului”36, cu ajutorul 
fiilor săi Elena şi Constantin 37. 

În anul 1869, după decesul Ecaterinei Rosetti, moșia a fost administrată de Dimitrie Rosetti (1830— 
1903), fiul său, absolvent al școlilor din Lemberg şi Viena, licenţiat în drept, magistrat, om politic, 
membru al Divanului de Apel (1855), deputat de Vaslui (1860), ministru al Instrucțiunii Publice și 
Cultelor (1861), consilier judeţean de Vaslui (1865), deputat și prefect de Iași (1868), senator de Vaslui 
(1877 —1889 )58. În 1874, el a vândut moșia fratelui său, Teodor Rosetti (1837—1923)39, care, de asemenea, 
studiase în străinătate, la Lemberg, Viena şi Paris. Datorită pregătirii sale profesionale, in calitate de jurist 
şi om politic, a îndeplinit înalte funcţii in stat, ministru în mai multe rânduri și prim-ministru (1888— 
1889), precum şi membru al Academiei Române, unul dintre membri fondatori ai Societăţii „Junimea”. 
Fervent luptător pentru Unirea Principatelor, a aplicat reforma rurală din 1864, în calitate de prefect al 
județului Vaslui*9, însăși proprietatea familiei sale fiind supusă acestui proces. Moşia Soleşti cuprindea, 
în anul 1878, o suprafaţă de 1.659 hat. Implicat în activităţile publice şi culturale, în anul 1886 a vândut 
moșia nepotului său, Gheorghe Rosetti, cu „toate trupurile din care se compune și toate acareturile și 
toate îmbunătățirile aflate pe ea”. 

Gheorghe Rosetti (1853-1916), fiul lui Constantin Rosetti, licenţiat în drept, lipsind prea mult din țară, 
în calitate de diplomat (la Paris, Viena, Belgrad și Petrograd), a donat, în anul 1893, biserica comunităţii 
locale, impunând ca aceasta să asigure „demna căutare a sfântului lăcaș ctitoricesc” iar pentru „evlavia 
părinţilor” săi, preoţii parohi să asigure „grijile bisericești obișnuite”. În calitate de epitrop, și-a luat 
angajamentul să supravegheze și să contribuie la buna funcţionare a lăcașului“, implicându-se în viaţa 
satului/ comunităţii locale, la fel ca inaintaşii săi, fiind respectat şi apreciat. De aceea, în timpul răscoalei 
din anul 1907, pentru potolirea furiei ţăranilor, el amintea acestora, printr-o placă amplasată în poarta 
conacului, că proprietatea de la Soleşti este a nepotului aceluia care le-a dat pământ în anul 1864, adică 
Alexandru loan Cuza“. În urma răscoalei, in anul 1915, proprietarul a vândut obștii din Soleşti 82,558 ha 
pentru islaz comunal (pe șesul dintre gârle, lângă apa Vasluietului), cu preţul de 6oo lei/ha (în sumă 


podoaba ctitorilor şi dat gunoiului de cei străini de adevăr — slugile tatălui minciunii. Creştin cu suflet sânt şi acum le-am 
strâns ca şi pe multe perle dându-le parohiei pentru biserica „Adormirea, unde este ctitoria celei ce a fost D-na Rosetti, 
născută Sturza, ca şi mormântul. În 1947 cu apelul şi sfatul pr. paroh Porubin, a fost legat și aranjat în podoaba de fatâ cu 
cheltuiala enoriaşului Andrei Th. Iacob” Semnează: “Serafim Lupu, cântăreţ paroh. Soleşti, 28 Mart. 1947” 

35 Luca Borş, op.cit, p.s. 

36 Arhivela Naţionale Vaslui, Fond Parohia Soleşti, dos. 1/1894, £ 40—51. 

37 Lucia Borş, op. cit, p. 228. 

38 Arhivele Naţionale Vaslui, Fond Tribunalul județului Vaslui, opis 1874-1910, poziția 35/1874; Radu Rosetti, op. cit, p. 180. 

39 Ibidem. 

40 Radu Rosetti, op. cit,p. 182. 

41 Arhivele Naţionale Vaslui, Fond Prefectura județului Vaslui - Consilieratul Agricol Vaslui, Comuna Soleşti, dos. 79/1919, £ 4. 

42 Ibidem, Fond Tribunalul județului Vaslui, poz. 217 / 1886. 

43 Ibidem, Fond Parohia Soleşti, dos. 1/1894 — 1895, £. 51, 64. 

44 Lucia Borş, op. cit, p. 228. 


totală de 49.533,50 lei, plâtibilâ timp de 12 ani, cu dobândă de en bz şi locuitorului N. Morariu 9 ha de 
pământ arabil#6, La 15 august 1911, s-a retras din diplomaţie şi s-a stabilit la Soleşti*7. Aici a încetat din 
viaţă la s decembrie 1916, ducându-și somnul de veci alături de ceilalți membri ai familiei: Gheorghe 
(Iordachi) Rosetti, bunicul său, şi vorniceasa Catrina, străbunica, morţi în aceeași zi, 10 ianuarie 1846, 
al căror mormânt comun se află în pronaosul bisericii „Adormirea Maicii Domnului”, apoi Ecaterina 
Rosetti (1800-1869), bunica sa, şi fiica ei, Doamna Elena Cuza (1825-1909), precum şi Olga Rosetti, 
născută Giers (1853-1924), soția lui, înmormântate în curtea bisericii. 

După moartea lui Gheorghe Rosetti, proprietatea de la Soleşti a fost moştenită de unicul său fiu, 
Teodor Rosetti (1888-195748), licențiat in drept la Petersburg şi litere la București, doctor în economie 
politică la München, diplomat între anii 1909-1913. Crescut şi educat într-o familie cu principii 
democratice, a participat voluntar la Primul Război Mondial, fiind decorat cu Virtutea militară de 
război, clasa I, pentru purtarea sa pe câmpul de luptă, şi cu Medalia franceză „Medaille militaire”. 

În urma aplicării reformelor agrare, suprafața moșiei boierești Soleşti va descrește treptat. Astfel, 
potrivit Procesului-verbal nr. 36, din 15 ianuarie 1919, încheiat cu ocazia începerii exproprierii, moşia 
cuprindea 1.568 ha, din care 927 ha teren arabil propriu pentru cultură şi 641 ha teren necultivabil, 
nesupus exproprierii (din care, 294 ha pădure, 19 ha drumuri, 18 ha acareturi, 11 ha plantații pometuri, 2 
ha vie, 4 ha râpe, toate însumând 348 ha). Din suprafața totală de 927 ha teren arabil au fost expropriate 
648 de ha, iar restul de 279 ha au rămas proprietaruluis0. Rezerva proprietarului Teodor Rosetti-Solescu, 
de 279 ha, urma a fi constituită din Lanul şi Fundătura Racului, pe care se aflau şi anexele gospodăreşti 
(saivanele, locuințele personalului deservent, adâposturile oilor şi cişmeaua automată), in suprafață de 
145 ha, mergând de la poalele pădurii neexpropriate (situată în partea de nord a moșiei) spre vest, până 
la şesul Racului. Apoi, 114 ha de o parte şi de alta a drumului comunal ce mergea la Popești, cuprinzând 
parcelele Bahna, „Opus” (cu fâneata din ,Opus” şi lanul din stânga drumului care mergea spre satul 
Popești şi pădurea Soleşti), Podul de Piatră şi Lanul Mare (sı ha). La acestea se adăugau 20 ha în lanul 
Hârtop, pe care se afla curtea boierească şi casa de apă care alimenta întreaga gospodărie a moşiei. 
Hotarul începea din spatele Casei Apei şi mergea până în faţa porţii conaculuis!. 

Porțiunea propusă pentru expropriere cuprindea cea mai mare parte a lanului Hârtop, Livezile 
Tătarului, Podişul, Livezile de la Vie, lanul de la Cășărie, care formau un singur trup (teren arabil, fâneatâ 


45 Arhivele Naţionale Vaslui, Fond Prefectura județului Vaslui — Consilieratul Agricol Vaslui, Comuna Soleşti, dos. 79/1919, £ 4; 
Fond Primăria comunei Soleşti, dos. 1/1939, f. 28 (vezi copia după Contractul de vânzare-cumpărare, Nr. 298/25 august 1915/ 
Tribunalul jud. Vaslui). Potrivit planului hotarnic, întocmit de Institutul Geografic al Armatei (menţionat în actul de 
vânzare-cumpărare), suprafaţa era mărginită la N-NE de proprietatea moșiei Soleşti, de loturile improprietâritilor din 1864 
din Soleşti şi Șoseaua Naţională la E, de vatra satului și proprietatea Rosetti-Solescu la SE, proprietatea Şerboteşti la NV, de 
terenul locuitorilor din Valea Rea, împroprietăriți in 1864 şi proprietatea Fereşti la V 

Ap Ibidem, Fond Prefectura judetului Vaslui — Consilieratul Agricol Vaslui, comuna Soleşti, dos. 79/1919, £. 4- 

47 Lucia Bora op. cit, p. 228; vezi și Arhivele Naţionale Vaslui, Fond Primăria comunei Soleşti, dos. 1/1939, f. 28. 

48 Arhivele Naţionale Vaslui, Fond, Sfatul Popular al comunei Soleşti, dos. 7/1963, £. 8. 

49 Radu Rosetti, op. citp. 251. 

so Arhivele Naţionale Vaslui, Fond Prefectura judeţului Vaslui — Consilieratul Agricol al judeţului Vaslui, Comuna Soleşti, 
dos. 79/1919, f. 4 v.—s; £ 8: din schiţa de plan anexată procesului verbal reiese că terenul nesupus exproprierii (necultivabil), 
cuprindea: pădurea, dealurile, Şesul Racului cu iazul (zonă inundabilă), Şesul Mare, aflat de-a lungul Vasluietului, pe șesul 
de la șosea (inundabil). 


sı Ibidem, f. 5-5 v. 

şi pășune), situat în partea de sud-vest a moșiei, in hotar cu lanurile locuitorilor împroprietăriți prin 
Reforma agrară din anul 1864, în suprafaţă de 437 ha. Restul de 211 ha din Lanul Mare se afla în partea de 
nord, în hotar cu moșia Popeşti. 

Referitor la modul cum s-a făcut exproprierea, Teodor Gh. Rosetti, proprietarul moșiei, se declara 
„mulţumit, potrivit Procesului-verbal încheiat la 20 februarie 1921, cu membrii comisiei“2. Din 
Certificatul nr. 1200, din 18 iunie 1935, emis de Ministerul Agriculturii și Domeniilor — Serviciul Agricol 
al judeţului Vaslui, rezultă că în urma exproprierii de până la acea dată, proprietatea lui Teodor Rosetti 
era de 841,9 ha (200 ha teren arabil, 81,90 ha izlaz şi fâneatâ, 560,05 ha teren neexpropriabil — din care 
24,35 ha ale conacului). Potrivit statisticilor Consiliului Superior al Agriculturii, moșia era clasată in 
categoria a I-a de productie53, iar cea mai mare parte a suprafeţei aflată în stăpânirea proprietarului era 
formată din teren neproductiv. În anul 1940, aceasta măsura 748 ha, din care s83 ha teren arabil, 66 ha 
imaş și 99 ha fânaţs+. 

Prin Decretul nr. 83/1949, s-a expropriat şi ultima parte a moșiei Soleşti. La acea dată, proprietatea 
lui Teodor Rosetti cuprindea doar 49,200 ha de pământ, din care 31,5 ha teren arabil, 2,41 ha grădina de 
zarzavat, 1,41 hafâneatâ, 2,90 ha livadă, 4,24 ha teren neproductiv, 2,50 ha pășune, 4,24 ha parcul cu arbori 
şi pomi fructiferi din jurul conaculuiss. În această suprafaţă era inclus și conacul propriu-zis (compus 
din 14 camere, având o suprafață construită de 334,76 mp)56, casa administrativă ( 380 mp, 16 încăperi), 
locuinţa administratorului (200 mp, 6 încăperi), locuinţa personalului (168 mp, 7 încăperi), grajdul 
pentru vite (247 mp, 2 încăperi), cocina porcilor (u2 mp, 2 încăperi), casa de apă (3 mp, 1 incâpere), 2 
bazine de apă (4 mp), bazinul de canalizare (2 mp), magazia de cereale (130 mp), remiza pentru mașini 
(89 mp, 3 încăperi), atelierul (56 mp, 2 încăperi), 2 pivnițe (117 mp), 3 cişmele (cu 1 km conducte) şi un 
imobil aflat în folosinţa BNR-lui, sucursala Vaslui )57. 

Totodată, a fost confiscat întregul inventar agricol viu şi mort, precum și produsele agricole aflate 
în stocs8, Conacul, naționalizat, a trecut în administrarea G. A. S. Soleşti şi propus ca sediu de școală 
generală (ciclul II) și internats?. 


s2 Ibidem, f10. 

s3 Ibidem, f.84. 

s4 Ibidem, f. 19-20. 

ss Ibidem, Fond Direcția județeană G.A.S. Vaslui, dos. 41/1949, f. 25. 

56 Ibidem, Fond Primăria Comunei Soleşti, dos. 3/1949, £. 16 v. 

s7 Ibidem, Fond Prefectura județului Vaslui. Comitetul Provizoriu al județului Vaslui, dos. 104/1949, £ 65; Fond Primăria comunei 
Soleşti, dos. 3/1949, £. 12 v.. 

së Ibidem, Fond Prefectura județului Vaslui. Comitetul Provizoriu al județului Vaslui, dos. 104/1949, f. 13; Fond Primăria Comunei 
Soleşti, dos. 3/1949, £ 10—10 v, 16 v.: inventar viu: 4 boi moldovenești, ı măgar, 2 viței, 8 berbeci, 169 de oi, 3 tapi, 15 capre, 5 
miei, 1 ied; inventar mort: 2 pluguri cu tracțiune animală, 2 grape lanțate, ı leasă de bătut porumb, 1 roată grădină de zarzavat, 
3 batoze de bătut porumb şi 2 vânturători, marca “Kleiton” ı motor de moară de 18 CP 2 pietre de moară, 1 tocâtoare paie 
detectă, 1 tocătoare sfeclă defectă; mobilier divers: 1 pianină “Schram” în bună stare, ı dulap arhivă, 2 biblioteci uzate, 16 cărți 
în L franceză (“Enciclopedii”), 1 oglindă cristal, 1 statuetă “Venus” 1 cuier din corn de cerb, lampă de vânătoare șa.; produse 
agricole: 180 kg orz, 234 kg ovăz, 450 kg porumb, 300 kg mazăre, 120 kg floarea soarelui, 2.000 kg, nutret (dughie), 10.000 kg 
paie, 2000 kg fån, 15 piei de oaie şa; £ 1: personal: V. Gandore din Valea Rea, administrator din 1946, fără salariu, G. Răileanu 
din Soleşti, paznic, 20 ani vechime, 1.900 lei salariu, I. Tipâu din Sloeşti, ingrijitor, 8 ani vechime, 1.900 lei salariu, Gh. Nica 
din Şurâneşti, cioban, 2.000 lei salariu; Ibidem, Fond Direcția Gospodăriilor Agricole de Stat Fălciu — G.A.S. Moara Grecilor, Jud. 
Vaslui, dos. 41 / 1949, f. 1-8. 

Ibidem, Fond Prefectura jud. Vaslui, Comitetul Provizoriu al jud.. Vaslui,dos. 104 / 1949, £ 34. 


İn baza Legii nr.10/2001, Anne-Cristine Rosetti-Solescu, fiica lui Gheorghe Rosetti, în numele 
moştenitorilor60, la 10 noiembrie 2005 solicita „restituirea integrală şi în natură a bunurilor bunicului 
nostru Theodor Rosetti, de pe teritoriul comunei Soleşti, judeţul Vaslui, expropriate sau confiscate după 
1945761. 


II. Conacul familiei Rosetti-Solescu 


În prima jumătate a secolului al XIX-lea, pe la 1827, postelnicul Gheorghe /lordache Ruset/Rosăt 
şi soţia sa, Ecaterina, născută Sturdza (părinţii Elenei Cuza), au construit în partea de sud-est a satului 
Soleşti, pe deal, o impunătoare casâ“? pentru a fi reşedinţă boierească, îmbinând elementele tradiţionale 
cu cele ale stilului neoclasic, predominant în Europa acelor vremuri, înconjurată de un frumos parc și 
un puternic zid de incintă. 

După moartea postelnicului, survenită la 11 ianuarie 1846, conacul a fost stăpânit, rând pe rând, de 
către membrii familiei: soţia sa, Ecaterina, în anii 1846-1869, Dimitrie şi Theodor Rosetti, fiii lor, în anii 
1869-1874, respectiv 187493-188664, Gheorghe Rosetti, nepot de frate, fiul lui Constantin, în perioada 
1886-1916 şi Theodor Rosetti, fiul acestuia, între anii 1916 şi 1949, după care a fost naţionalizat6s. 

De-a lungul timpului, conacul a cunoscut mai multe evenimente și întâmplări. În 1834, a fost atacat 
de o trupă râzleağâ a armatei rusești, aflată în retragere prin Moldova, fiind salvat de la jaf și distrugere 
de trupele trimise de vâtaful de Vasluis6. În timpul răscoalei din 1907, a fost salvat de amintirea lui Cuza- 
Vodă, cel care prin Legea rurală din 1864 i-a improprietârit pe ţărani - lege aplicată în judeţul Vaslui 
de către Theodor Rosetti, în calitate de prefect67. La 4 aprilie 1909, Elena Cuza, prima Doamnă a 
Principatelor Unite, a fost înmormântată în curtea bisericii, potrivit dorinţei sale. 

İn 1949, prin Decretul nr. 83, conacul a fost expropriat și trecut în administrarea G.A.S. Fălciu, 
respectiv a Sfatului Popular al Comunei Soleşti, în baza Procesului-verbal din 30-31 martie 1949. 

Pentru calităţile sale arhitecturale și memoriale, a fost introdus în Lista Monumentelor de Cultură 
din 1955, legiferată prin H.C.M. nr. 661 din 195569. Lista Monumentelor Istorice din 1992 cuprindea 


6o În nume personal, al mamei sale, Lucia, şi al fratelui său, Stephane Rosetti-Solescu, domiciliati în Franţa: vezi, Arhiva 
Primăriei Comunei Soleşti, jud. Vaslui, dos. 2002-2006, Notificarea nr. 333/21.u.2005/ Consiliul local Soleşti. 

o Ibidem; vezi şi Notificarea avocatului Cornel Ursache din Botoșani, făcută în numele moștenitorilor (Claudia Paulus- 
Amashaufer, din Germania, Anne Christine Rosetti-Levi şi Stephane Rosetti-Solesco, din Franţa), înregistrată de Biroul 
executorului judecătoresc Bârcă Daniel din Iași, nr.186/N/2002, şi de Prefectura judeţului Vaslui, la nr1048/2002. 

6 Lucia Borş, op. cit, p. 5. 

63 Arhivele Naţionale Vaslui, Fond Tribunalul județului Vaslui — Opis 1874-1910, poz. nr. 35/1874. 

64 Ibidem, poz. nr. 217/1886. 

ós Ibidem, Fond Prefectura județului Vaslui — Comitetul Provizoriu, dos. 104/1949, £. 34. 

66 Lucia Borş, op. cit, p. 6. 

67 Ibidem, p.228. 

68 Arhivele Naţionale Vaslui, Fond D.G.A.S. Fălciu, dos. 41/1949, £ 1, 6-8; Fond Sfatul Popular al Comunei Soleşti, dos. 7/1963, 
fu. 

69 Vezi Academia R. P. R. — Comisia științifică a muzeelor, monumentelor istorice și artistice, Lista monumentelor de cultură 
de pe teritoriul R.PR., Bucureşti, 1956, p. 79, poz. nr. 1705; în listele refăcute din 1980, dar care nu au fost oficializate, figura ca 
monument istoric la nr. 9553—9554- 

conacul, biserica de curte şi mormântul Doamnei Elena Cuza. Prin Legea nr. 5/2000 privind aprobarea 
Planului de amenajare a teritoriului naţional, conacul a fost declarat monument istoric de valoare 
națională excepţională (1/d/28)70. În Lista Monumentelor Istorice din 2004 a fost inclus întregul 
ansamblu: conacul propriu-zis, parcul cu arbori seculari, zidul de incintă, biserica (cod VS-Il-a-A- 
06881)7! și necropola familiei (VS-IV-m-A-06919)7. 

Construit din cărămidă, pe fundaţii de piatră, planşee, șarpantă, şi tâmplărie de lemn, pardoseli de 
lemn și mozaic, învelitoare din tablă (iniţial șindrilă ?), cu trei niveluri (demisol, parter și un etaj), conacul 
de la Soleşti ilustrează evoluţia locuinţei românești în cadrul curţii boierești întărite, la confluenţa cu 
stilul neoclasic. Impresionează prin armonia volumelor și planul ordonat de un ax central cu cele trei 
fronturi in rezalit. Fațada principală este marcată de o galerie cu trei deschideri in arc în plin cintru şi 
două arcuri teşite, sprijinite pe şase stâlpi de secţiune pătrată, ce susţin terasa, iniţial cu balustradă din fier 
forjat, surmontată de o ordonanţă de coloane adosate și un fronton triunghiular. Încăperile sunt dispuse 
simetric (15 camere, 3 coridoare) în jurul unui hol central, la care se accede printr-o scară interioară 
de lemn și din care se poate comunica între ele, dispuse spre curtea intrării principale, la est, şi spre 
grădina din jur. Fațada de vest prezintă un corp în rezalit, cu o terasă, ce se sprijină pe un gen de „cerdac”, 
de dimensiuni sporite (dar mai mic decât cel al fațadei de est), cu trei deschideri în arc în plin cintru. 
Plastica decorativă a fațadelor preia elemente din repertoriul neoclasic: fronton triunghiular, pilaştri, 
casetoane (deasupra ferestrelor), ancadramentele ferestrelor (rectangulare, cu deschideri de arc în plin 
cintru) - adâncite în zidărie, profiluri simple-mediane, muluri în retragere sub cornișă, acoperiș articulat. 
Iniţial, avea decorație interioară în stuc şi sobe din teracotă de epocă. 

În partea de est a incintei se află biserica „Adormirea Maicii Domnului”, ridicată între anii 1859 şi 
1860 de către Ecaterina Rosetti, ca paraclis de curte. İn 1893, Gheorghe Rosetti-Solescu, nepotul sâu, 
ministru plenipotenţiar, a donat-o obştii satului. Lăcașul prezintă un plan dreptunghiular cu absida 
altarului semicirculară, decroșată și turn clopotniţă pe pronaos, cu intrarea la vest. Structura și plastica 
arhitecturală neoclasică, de mare acuratețe, pun în valoare monumentul (fronton triunghiular, sprijinit 
pe doi stâlpi adosati cu bază ionică și capitel simplu, ancadramente cu deschideri în arc în plin cintru şi 
muluri simple sub cornișă). Turnul-clopotnitâ (de secţiune pătrată, cu trei niveluri și acoperiș în patru 
ape) este decorat cu o friză de arcaturi deasupra ferestrelor. La interior, trecerea dintre pronaos și naos 
este marcată de un arc dublou. Bolţile de pe naos și pronaos se sprijină pe pandantivi, iar semicalota de 
pe altar, pe arcuri dublou. 

Pronaosul adăpostește mormântul comun al postelnicului Gheorghe/lordache Rosetti (1796- 
1846)73 şi al mamei sale, Catrina Gavrilitâ Catargi. În curte se află mormântul comun al Ecaterinei 


zo Vezi „Monitorul Oficial al României”, Partea I, nr. 152/2000, p. 25. 

zı Vezi Anexa la Ordinul ministrului Culturii şi Cultelor, nr. 2314/2004 privind aprobarea Listei monumentelor istorice, actualizată, şi a 
Listei monumentelor istorice dispărute, vol. II, în “Monitorul Oficial al României”, Partea I, nr. 646 bis, din 16 iulie 2004, p. 2392, 
poz. nr. 400—404. 

72 Ibidem, p. 2396, poz. nr. 446—448. 

Placă de piatră (194 x 80 x 23 cm), sculptată, cu inscripția scrisă în chirilică: “La acest semnu de pominire/ Caută omule şi 


Dal 
(95) 


vezi/ Cum a lumii fericiri/ Azi o ai şi mâine o pierzi/ lar nu mai plângi trista moarte,/ Căci aice sânt most... / Din ci lume 
a ta soartă/ Să trece ca un noian./ Mult iubita me soţie, / Dinpreună cu ai mei fii,/ Acest înscrisu mi-au pus mie,/ Pentru voi 
ce sânteti vii,/ Ca oricând din întâmplare / Ici, pi piatră, vei citi/ Să nu stai mult în neaflare,/ Fără numile să-mi știi. / Căci aice 
Gheorghii şi cu Catrina Rosât/ Zacu în pământ:/ Fiu cu muma dinpreună ingropati/ Într-un mormânt./ În vrâstă de so 
ani/ Viaţa lui s-a curmat:/ Ambii, în zâce şi unu ghenar au răposat, 1846:/ Deci, indurâ-ti, străine/ Şi roagă pi cel mai sfânt/ 


Rosetti (1800-1869) şi al fiicei sale, Elena Cuza (1825-1909), al lui Gheorghe C. Rosetti-Solescu (1853— 
1916) şi al soţiei sale Olga, născută Giers (1853-1924). Lăcașul păstrează un bogat inventar de cult, donat 
de ctitori: iconostasul, pictat în ulei pe lemn, argintârie şi carte religioasă. 

La data nationalizârii, conacul era în stare bună. Chiar în 1949, proprietarul Theodor Rosetti îi 
făcuse „mici reparaţii”?+. În perioada 1949-1977, clădirea a fost folosită ca școală generală, bine utilizată 
şi întreținută. În urma cutremurului din 1977, aceasta a fost puternic deteriorată. Au fost afectate în 
mare măsură zidurile exterioare și, mai ales, parterul clădirii, terasele și acoperişul. Ca urmare a acestui 
fapt şi ţinându-se cont de valoarea istorică a monumentului, in 1978, Secţia de proiectare a Consiliului 
Popular al Judeţului Vaslui a întocmit un proiect de consolidare și reparaţii capitale”. În avizul transmis 
prin adresa nr. 4.672 din 08.03.1979, Consiliul Culturii şi Educaţiei Socialiste impunea ca lucrările de 
restaurare, în valoare de 1.408.000 lei, să respecte toate detaliile originare de construcţie şi decorație, 
iar tencuielile exterioare şi interioare să fie execute numai cu var, fără adaos de ciment76, Lucrările 
necorespunzătoare (fără a se ţine seama de proiect şi de condiţiile impuse prin aviz), întreprinse de către 
Cooperativa Judeţeană „Constructorul” Vaslui în anii 1979-1980, au fost sistate de Comitetul de Cultură 
şi Educaţie Socialistă și Muzeul Judeţean Vaslui, în calitate de beneficiari”7. Prin decizia Consiliului 
Popular al Judeţului Vaslui, nr. 324 din 29 iulie 1983, monumentul a trecut în administrarea operativă 
a Trustul L.A.S. Vaslui78, care a întreprins o serie de intervenţii brutale, mutilând, in special, finisajele 
exterioare. 

În urma schimbării regimului politic din decembrie 1989, conacul, grav avariat de cutremurul din 
1990, a fost abandonat de Trustul I.A.S. Vaslui. La sesizarea Muzeului Judeţean Vaslui — Oficiul pentru 
Patrimoniu Cultural National și în urma verificării la faţa locului, Direcţia Monumentelor, Ansamblurilor 
şi Siturilor Istorice, prin adresa nr. 3.174 din 19.06.1991, a solicitat transferarea monumentului în 
administrarea sa, în vederea conservării şi restaurării”. Oferta Ministerului Culturii nu a putut fi pusă in 
practică, deoarece dosarul de transfer, preluat de către Inspectoratul pentru Cultură al judeţului Vaslui, 
respectiv Prefectura judeţului Vaslui, spre rezolvare, s-a împotmolit în hăţişul birocratic al tranziţiei. 

La solicitarea Episcopiei Hușilor, respectiv a Mănăstirii „Ștefan cel Mare și Sfânt” de la Movila lui 
Burcel (com. Micleşti, jud. Vaslui), Ministerul Culturii, prin Avizul nr. 152/F din 17 mai 1996, aproba 
preluarea în administrare şi schimbarea funcţiunii conacului în vederea amenajării ca muzeu ecleziastic 
şi camere de protocol, cu condiţia de a se realiza lucrările de consolidare-restaurare în baza unui proiect 
avizat de Comisia Naţională a Monumentelor Istorice”8!, Situaţia nu s-a finalizat datorită incertitudinii 
regimului de administrare/proprietate al monumentului abandonat. 


Ca să fi(e) uşoară târâna/ Aice în mormânt. / La anul 1796: mart în 30, s-au născut: d(umnealui) vornic/ Iordachi Rosăt, fiul 
răposatului vornic Iordachi Rosăt şi s-au săvârșit din viaţă la anul 1846: ghenar 10”; vezi şi N. Iorga, Studii şi documente cu privire 
la Istoria Românilor, vol. XXI, București, 1911, p. 20—21. 

74 Arhivele Naţionale Vaslui, Fond Comitetul Provizoriu al jud. Vaslui, dos. nr. 104/1949, f. 32. 

75 Arhiva Direcţiei pentru Cultură şi Patrimoniu National a judeţului Vaslui, Fond Oficiul pentru Patrimoniu Cultural National, 
dos. 1/1978—1991, f. 28—32. 

76  Ibidem,f.35. 

77 Ibidem,f.121—124. 

78 Ibidem, f.130. 

79 Ibidem, dos. 1/1992, vol. I, f. 148-149. 

So Ibidem, Lag. 

81 Ibidem, dos. 1/1996, vol. I, f. 28-29. 

Cererea Consiliul Judeţean Vaslui, prin Inspectoratul pentru Cultură al judeţului Vaslui, de a prelua 
o parte din finanţarea lucrărilor de intervenţii urgente, acceptată de Ministerul Culturii — Direcţia 
Monumentelor Istorice prin adresa nr. 1.733 din 22.02.199792, nu a avut rezultatul scontat. La solicitarea 
Oficiului pentru Patrimoniul Cultural Naţional al Judeţului Vaslui, nr. 60 din 25.05.1998, de înscriere a 
conacului în inventarul bunurilor ce alcătuiesc domeniul public de interes judeţeansă, acesta a dat un 
răspuns negativ, motivând că prin Legea nr. 213/1998 privind proprietatea publică și regimul juridic al 
acesteia, „nu există un act juridic de trecere în proprietatea statului. În aceste condiții, moștenitorii pot 
oricând să revendice acest imobil”84, fapt care s-a și întâmplat ulterior. 

İn 2001, prin HC.L. nr. 27, a fost înscris în inventarul bunurilor care aparțin domeniului public al 
comunei Soleşti. În temeiul Legii nr. 10/2001, prin Notificarea nr. 186 N/ 07.02.2002, transmisă de 
Biroul executorului judecătoresc Bircâ Adrian din Iași, Prefecturii judeţului Vaslui şi înregistrată la nr. 
1.048/11.02.2002, moștenitorii lui Theodor Rosetti, ultimul proprietar: Claudia Paulus-Amashaufer 
(Germania), Anne Christine Rosetti (Franţa) şi Stephane Rosetti-Solesco (Franța), solicitau: „restituirea 
în natură sau în echivalent bănesc la preţul real de circulaţie a imobilului cunoscut sub numele Conacul 
Rosetti-Solescu şi curte-parc aferent situate in com Soleşti, judeţul Vaslui'56. La 10 noiembrie 2005, 
prin Notificarea înregistrată de Consiliului local al comunei Soleşti la nr. 333/21.11.2005, Anne Christine 
Rosetti-Solescu, în numele tuturor moștenitorilor, revenea cu cererea de „restituire integrală și în 
natură a bunurilor bunicului nostru Theodor Rosetti, de pe teritoriul comunei Soleşti, judeţul Vaslui, 
expropriate sau confiscate după 1945"57. 

Dacă până în 1989, conacul prezenta o simplă neglijare, instalarea haosului post-revolutionar a 
permis dezlântuirea unui adevărat jaf. În prezent, se găseşte într-o stare avansată de degradaress. Pereţii 
portanti prezintă fisuri şi dislocări, consecinţă a seismelor din 1977 şi 1990. Acoperișul din zona de 
sud-est este distrus de intemperii, iar terasa de pe faţada de vest este prâbuşitâ. Învelitoarea îmbătrânită 
şi deteriorată facilitează pătrunderea apelor rezultate din precipitaţiile atmosferice, contribuind în 
mare măsură accelerarea procesului de degradare generală. Planşeele sunt fisurate și parţial dislocate. 
Pardoselile, tâmplâria (în mare parte) şi sobele de teracotă” sunt dispărute, iar instalaţia electrică 
distrusă. Această stare de ruinare caracterizează și zidul de incintă construit din cărămidă, păstrându-se 
doar câteva fragmente pe laturile de nord şi vest. Parcul cu arbori seculari este în paragină, o parte din 
plantație fiind distrusă”. 


82 Ibidem, dos. 1/1997, vol. I, £ 62. 

83 Ibidem, dos. 1/1998, vol. I, f£. 62. 

84 Ibidem, dos. 1/1999, vol. II, f£. 94. 

85 Vezi „Monitorul Oficial al României”, Partea I, nr. 633 bis/27 august 2002, anexa nr. 59, p. 47. 

86 Arhiva Primăriei comunei Soleşti, jud. Vaslui, dos. 2002-2005. 

87 Ibidem. 

88 Vezi, Arhiva DJCPCN Vaslui, op. cit, dos. 1/1992, vol. 1, £ 124; dos. 1/1994-1995, vol. I, £ 65; dos. 1/ 1996, vol. I, £ 3; dos.1/1998, 
vol. I, £ 48; dos. 1/1999, vol. II, f. 80-81, 134-135; dos. 1/2001, vol. I, £ 75; dos. 1/2002, vol. I, £ 43; dos. 1/2004, vol. V, f. 19, 20-22; 
dos. 1/2005, vol. IX, £ 49. 

89 Existente in 1977, cf. Procesului-verbal de predare-primire din 25 noiembrie, încheiat între Muzeul Județean Vaslui şi 
Consiliul Popular al Comunei Soleşti: vezi Arhiva DJCPCN Vaslui — op. cit, dos. 1/1963-1991, vol. TV, £. 14. 

oo Arhiva DJCPCN Vaslui, op. cit, £ 3: în 1963, în parc existau 95 salcâmi, 5 pini japonezi, 5 tei, 2 corni, 8 pini, 23 frasini și 2 
castani. 

Ilustraţie?! 


Prelucrarea imaginilor a fost realizată de Antonio-George Pintilie, căruia îi mulţumim și pe această cale. 

Conacul Rosetti de la Soleşti: Planul etajului 


Conacul Rosetti de la Soleşti: Fatada posterioară — vest 

Conacul Rosetti de la Soleşti: Biserica — vedere dinspre vest 


Mormântul comun al Doamnei Elena Cuza şi al mamei sale — detaliu 

Zidul de incintă a conacului — fragment. l 


Want? 


OR rit LIRE 
fala 
elli i 


tte pashi jstërf 


Laf Mera Sekiz 


hu fa Siki 


(ETS 


Planul moșiei Soleşti, 1949 

DOAMNA ELENA CUZA ŞI COTROCENII 


Mihai Ipate 


Domnia lui Alexandru loan |, creatorul statului modern român, a fost benefică şi în ceea ce priveşte 
reședințele domnești. În vremea sa au fost realizate cele mai importante dotări cu mobilier de calitate 
şi în ton cu moda epocii, achiziţionat în străinătate. Modernizarea României, alături de aspectele sale 
esenţiale, s-a reflectat şi în creșterea standing-ului reşedinielor domneşti, care îndeplineau şi funcţiile 
importante de reprezentativitate și protocol la cel mai înalt nivel, implicând necesitatea modernizării 
acestora. 

Numeroase piese de mobilier au fost comandate și aduse în țară prin grija Ministerului de Externe, 
fapt care atestă semnificative schimbări în reconsiderarea importanţei aspectului acestor reședințe, 
deoarece în perioada anterioară această problemă fusese în sarcina Ministerului de Interne. Și în timpul 
domniei lui Barbu Dimitrie Ştirbei (1849-1856) au fost comandate și aduse piese de mobilier de la 
Viena, spre exemplu, sau piese de artă decorativă, dar numărul obiectelor aduse din străinătate era mai 
mult decât modest în comparaţie cu perioada lui Alexandru loan Cuza şi privea doar reședințele din 
Tara Românească. În achiziţionarea de mobilier adus din Franţa, de la Paris, un rol important La avut 
Vasile Alecsandri, care, de exemplu, în vara anului 1862, comandase în numele statului român, la casa 
Levy & Worms câteva piese de mobilier și decoraţiuni totalizând 12.550 franci!. În aceeași ordine de 
idei, menţionăm că, doar într-un singur an, 1860, cheltuielile cu dotarea palatului statului din Calea 
Mogoșoaiei au depășit suma de 1 milion de lei (numai mobilele cumpărate de la Paris au costat 591.255 
de lei)2. Subliniem că este vorba de un aspect strâns legat de noile condiţii create de Unirea din ianuarie 
1859, care conferea noului stat o putere mai mare, ilustrată și printr-un nou statut de reprezentare 
şi protocol, la un nivel mai înalt în ceea ce privește reședințele oficiale. Acest lucru s-a înfăptuit prin 
acordarea de credite extraordinare care trebuiau destinate, în principal, achiziţionării de mobilier. 

În ceea ce priveşte reședința de la Cotroceni, in data de 13/25 iunie 1861, domnul era anunţat la Iași, 
printr-o depeşâ telegrafică, că se deschisese un credit de 100 lei aur pentru mobilarea palatului?. 

O lună mai târziu, s-a aprobat un credit de ssoo lei pentru iluminarea Cotrocenilor cu gaz lichid pe 
4 unt. Anul 1862 reprezintă momentul in care au demarat importante dotări, ca urmare a creditelor 
deschise. Astfel, în luna martie a fost votată de Adunarea Generală legea pentru deschiderea unui 
credit extraordinar de 4 mii de galbeni, „pentru facerea mobilaţiei trebuitoare la palatul domnesc 


1 Alexandrina Ghica, Din istoria palatului regal, în „Convorbiri literare”, nr. 4, 1913, p. 466-467. 

2 Arhivele Naţionale Istorice Centrale (A.NI.C.), Fond Obştescul Control, dosar 1532/1857, £ 8. 
Biblioteca Academiei Române (BAR), Manuscrise, Arhiva Cuza, mapa 47, £ 127. 

Ibidem, £ 165. 

de la Cotroceni”$. În acest scop, s-a înființat o comisie pentru dotarea palatului, compusă din E. Van 
Saanen, director în Ministerul de Externe, şi I. Băbeanu, director în Ministerul de Interne, care anunţa 
pe doritori despre ţinerea unor licitaţii publice cu ofertele sigilate și însoţite de garanţii depuse la 
Ministerul Afacerilor Străines. Suma alocată fiind insuficientă, s-a hotărât, prin decretul domnesc din 
3/15 iulie 1862, acordarea unui nou credit, suplimentar de 600 de galbeni, pentru „pregătirea definitivă a 
dotatiunei palatului nostru de la Cotroceni”. 

Cu ocazia lucrărilor de amenajare, reparaţii și modernizări de la palatul Cotroceni au fost implicate 
patru ministere: cel de Externe (pentru dotări), al Lucrărilor Publice (amenajări exterioare), Cultelor și 
Instrucțiunii Publice (pentru reparatii)8 și de Interne (pentru dotări, iluminatul cu 45 de lămpi a șoselei, 
curții palatului și grădinii)?. 

La începutul lunii mai a aceluiași an, apropiindu-se data la care domnul și doamna (care se întorcea 
de la Paris) urmau să preia reședința la Cotroceni, au început să sosească o parte din mobilele, corpurile 
de iluminat și diferite obiecte de artă decorativă comandate de către Ministerul de Externe firmelor 
Lewi & Worms (primite de la Paris) şi F. Bruzzesi, DArcy!0, 

Apartamentul doamnei Elena Cuza se afla pe latura de sud a palatului, in apropierea spaţiilor 
mănăstirești (a cuhniei mari). Era compus din patru camere, adică salonul, dormitorul, budoarul și odaia 


Lo 


Mihai Ipate, Documente privind istoria Cotrocenilor, perioada domniei lui Al. I. Cuza, in Muzeul Naţional Cotroceni, vol. 
1,1995, p. 33- 

Ibidem, p. 47. 

Ibidem, p.34. 

ANIC, Fond Ministerul Agriculturii şi Domeniilor, dosar 1312/1862, £ 13, ca şi în anii precedenţi, după cum este specificat. 

Ibidem, dosar 1308/1862, £ 17, dosar 1313/1862, f. 90-92. 

10 Ibidem, dosar 1312/1862, £. 9, f. 11. 

cameristei, precum și încă două încăperi aflate la parter, păstrându-și aceeași localizare și configuraţie 
din perioada anterioară. Pentru a face o comparaţie, constatăm că apartamentul doamnei din palatul 
oficial al statului din Calea Mogoşoaiei cuprindea cinci camere decorate cu mobilier franțuzesc, de 
bună calitate, realizat din lemn de esență scumpă (palisandru, trandafir), tapitat cu stofă și mătase. 

Mobilierul era, în majoritate, francez, în stilurile Ludovic al XIV-lea, Ludovic al XV-lea şi Boulle. 


Printre obiectele de artă decorativă, alături de cele occidentale se regăsesc și cele provenite din extremul 
orient — chinezeşti și japoneze —, la modă în epocă, introduse și la noi în acei ani. Am recurs la această 
sumară prezentare, deoarece pentru palatul Cotroceni nu avem un inventar care să cuprindă descrierea 
fiecărei încăperi, așa cum am găsit pentru cel oficial al statului, din centrul Capitalei. 

Desigur, palatul Cotroceni nu era o excepţie în privinţa decorării sale, incadrându-se în aceleași 
linii stilistice. De altfel, exista și o anumită circulaţie a unor piese de mobilier sau artă decorativă de 
la o reședință la alta. Astfel, din inventarul menţionat reiese că astfel de obiecte au fost aduse de la 
Cotroceni, precum un „birou de lucru de abanos încrustat”, din dormitorul doamnei. În general, 
inventarele și descrierile încăperilor reşedintelor sunt foarte rare, motiv pentru care acestea se constituie 
în documente cu informaţii preţioase pe baza cărora putem recreea atmosfera epocii, o imagine a unei 
lumi apuse, intimitatea și parfumul ei, putem stabili gradul de confort, preferinţele diferiților comanditari 
pentru anumite stiluri în mobilier ori artă decorativă. Decorarea reşedintelor s-a făcut sub semnul 
stilului eclectic din epoca lui Napoleon III. Cunoscut și sub numele de „Al doilea imperiu”, acesta se 
caracteriza printr-o combinaţie de stiluri din secolele al XVII-lea și al XVIII-lea, anume Ludovic al XV- 
lea și Ludovic al XVI-lea, dar și de tehnici reluate din aceleași perioade, intarsii (marqueterie) Boulle, lac 
(vernis) Martin. 


u Ibidem, dosar 1513/1864, f. s1. 

Cu dotările dorite de domn şi doamnă, pentru prima dată, la noi, reşedintele au fost bogat decorate 
cu piese de mobilier şi obiecte de artă decorativă (de factură occidentală şi extrem orientală), potrivit 
standardelor europene ale vremii. 

În perioada domniei lui Cuza, la reședințele domnești, viața mondenă se desfășura in limite 
modeste!?. Domnului nu-i plăceau balurile sau receptiile. De asemenea, eticheta şi protocolul la curte 
erau foarte simple, Alexandru loan I purtându-se familiar cu cei care intrau în palat: „În interiorul casei 
sale uita că este domn. La masa sa mânca in toate zilele cu invitați şi ofițerii de serviciu. Era inamic 
oricărei etichete de curte. Râse de nişte oameni de ai săi, tipuri de inventori de etichetă, când aceștia îi 
prezentară un regulament, cum să primească la curte”13, 


Azilul Elena Doamna 


În timpul domniei lui Cuza, ansamblul de la Cotroceni se îmbogățește cu o nouă construcție 
reprezentativă: Azilul Elena Doamna. Sufletul înfiinţării acestui stabiliment a fost soţia domnului, 
Elena Cuza. Implicată in opera filantropică, doamna a făcut vizite diverselor spitale şi maternitâti. A 


12 „Monitorul Oficial, in care erau trecute toate evenimentele de la curte, în perioada domniei lui Cuza cuprinde doar câteva 
cronici pe această temă. 
13 D. Bolintineanu, Viaţa lui Cuza Vodă, laşi, 1904, p. 122-123. 

fost profund impresionată de activitatea desfășurată de familia Davila, care locuia în zona Cotroceni 
şi care avea în grijă proprie un orfelinat ce adăpostea 40 de fete. Prin urmare, doamna a adresat prim- 
ministrului N. Creţulescu o scrisoare datată 13/25 iulie 1862, prin care, apreciind inițiativa şi generozitatea 
familiei Davila, argumenta necesitatea unui orfelinat institutionalizat, care putea să reprezinte o soluţie 
mai bună comparativ cu strădaniile unor persoane particulare. Ea își exprima dorinţa înființării unui 
astfel de aşezământ lângă palatul domnesc de la Cotroceni: „Doresc cu tot dinadinsul, domnule, ca 
fundamentele unui alt nou azil să poată fi așezate fără întârziere şi insist tot de o dată a fi lângă acela 
ce există astăzi, ca anexul lui, pe costita de lângă grădina palatului Cotroceni. Cu chipul acesta voi avea 
sub ochii mei tinerii copii deveniți protejatii mei, pe care imi propun a-i vizita adesea rezervându-mi 
supravegherea personală și specială a acestui stabiliment, unde vor găsi îngrijirile părintești şi căldura 
sânului familiei, de care au fost atât de crud lipsiţi”!+. De asemenea, pentru începutul lucrărilor la 
orfelinat, a donat suma de 1000 de galbeni. 

Prim-ministrul susține inițiativa Doamnei şi, ca urmare, în data de 18/30 iulie 1862, Domnul 
semnează decretul de înființare a Azilului Elena Doamna!5. În calitate de „patroană”, Elena Cuza, dorind 
înfăptuirea grabnică a azilului, numeşte un comitet de „surveghere”, compus din „12 dame, aflate sub 
preşedinţia sa, hotărăște publicarea donațiilor şi trecerea acestora la Administraţia Serviciului Sanitar, 
precum şi publicarea anuală, în „Monitorul Oficial” a raportului administrativ referitor la situaţia 
azilului!6. 


PROSPECTULU SPRE COTROCENI. 

14 Mihai Ipate, op. cit, p. 95. 
15 Ibidem, p.49. 
16 Ibidem, p.36. 


Punerea pietrei de temelie a fost făcută într-o zi de duminică, in data de 29 iulie/10 august 1862. 


Evenimentul a fost anunţat în presă şi a căpătat semnificaţia unei sărbători populare de o mare 
amploare. Cronicarul „Monitorului Oficial”, participant la eveniment, a descris întreaga ceremonie, 
realizând o frescă in care, pe lângă înfățișarea locurilor şi personajelor participante, au fost prezentate şi 
oficialităţile civile, religioase şi chiar populaţia care, astfel, a avut prilejul de a sărbători alături de o seamă 
de personalităţi ale epocii. 

Ceremonia fusese anunţată pentru orele 18,30, dar evenimentul a stârnit în asemenea măsură 
interesul cetăţenilor, încât, „de la 2 ore după amiază, o mulţime nenumărată de popor din toate punturile 
Capitalei se indrepta spre Cotroceni”. Pe platou, se vedeau șanțurile care marcau perimetrul viitoarei 
clădiri. La colţul unuia dintre șanțuri, unde zidăria începuse să se ridice era o piatră mare al cărei centru, 
scobit, era destinat documentelor oficiale ale fundării azilului. În apropiere a fost ridicat un întins 
pavilion din lemn decorat cu verdeață şi viță de primprejur. În pavilion se aflau așezate cele două fotolii 
princiare în faţa cărora, pe o masă, erau pregătite procesul-verbal al ceremoniei, medalii comemorative, 
monede, numărul „Monitorului Oficial” din 19/31 iulie, cuprinzând documentele relative la fondarea 
Azilului Elena Doamna și numărul din 27 iulie /8 august, cuprinzând „organizaţia provizorie şi somarie 
a aşezâmântului căruia Măria Sa Doamna Elena a bine voit a-i da Înalta Sa protecție şi a-i consacra 
îngrijirile Sale personale. Pe stâlpii plini de verdeață, care susțineau pavilionul, erau atârnate imagini 
reprezentând viitorul edificiu, planurile realizate de către arh. Liebitzer și „un frumos desen al frontonului 
scos din imaginea caritâtii, de către D. Storch”. 

Un alt tablou, purtând semnătura lui Bonnet, inginer de poduri şi șosele din Franţa, reprezenta podul 
care va uni dealul mănăstirei Cotroceni cu înălțimea care domină din această parte orașul București. 

Pavilionul, decorat de arhitecţii Benech şi Hoffman, era drapat cu culorile naţionale; stâlpii ancorau 
lungi stindarde tricolore fâlfâind. În faţa pavilionului s-a ridicat, prin îngrijirea clerului Mitropoliei, 
un altar. Ghirlande de flori și de frunze decorau modesta capelă. Înainte de sosirea cortegiul princiar 
toate locurile erau ocupate: la dreapta tronului se aflau miniștri, la stânga corpul diplomatic şi generali 
ai puterilor străine; împrejur, membri ai Adunării Legislative, ai Curţii de Casaţie, ai tribunalelor, cei 
mai înalți funcţionari ai diferitelor administrații, arhimandritii administratori ai mănăstirii Cotroceni, 

reprezentanţi ai clerului national, ai comunităţilor catolică, protestantă, armeană şi israelitâ, ai 
municipalităţii Bucureştiului, starostii corporațiilor Capitalei, deputaţii mahalalelor şi Statul Major 
al domnitorului, generali ai armatei şi un mare număr de ofițeri şi de medici militari ai lagărului de la 
Colentina şi din garnizoana Capitalei etc, membri ai misiunilor franceze militare, financiare, de poduri 
şi şosele. „O mulțime de dame în toalete elegante işi aflaseră locurile înăuntrul pavilionului, precum 
asemenea şi un mare număr de notabili negutâtori ai comerțului indigen şi străin”. 

La orele 18,30, tobele oștirii anunțau sosirea familiei domnești, care era escortată de ofițerii 
Statului Major princiar şi de două escadroane de lâncieri. „Poprindu-se pe Bulevardul Din Afară, pe 
care recunoştinţa poporului l-a şi decorat cu numele de Bulevard Elena-Doamna, Prinţul Domnitor 
şi Prinţesa Domnitoare au fost primiţi subt un arc de triumf de către Miniștri şi Prefect al Poliţiei, au 
fost conduse de Președinte al Consiliului la estrada ce li se pregătise“. După examinarea planurilor 
aşezâmântului, prezentate de doctorul Davila, președintele Consiliului de Miniștri şi ministrul Cultelor 
şi Instrucțiunii Publice au prezentat procesul-verbal al ceremoniei în două exemplare, dintre care unul 
pentru Arhivele Statului, iar celălalt a fost pus împreună cu obiectele comemorative menţionate într-o 
cutie de aramă pecetluită cu plumb. 

După îndeplinirea formalităţilor, Doamna Elena Cuza, însoţită de domnitor, au coborât în şant. 
Acolo, Principesa a primit din mâinile arhitectului edificiului un şort, „simbol al operii laborioase şi 
caritabile căreia voiește a se consacra, au încins apoi acest şort de pânză fină brodată de târâncile de la 
Cotroceni”. Cutia de aramă, conţinând procesul-verbal, a fost introdusă în piatra săpată și, cu ajutorul 
unei mistrii de argint, doamna a întins cimentul care pecetluia piatra de temelie a Azilului copiilor 
găsiți. După dorinţa exprimată de arhimandritul mănăstirei Cotroceni, doamna a hotărât ca mistria să 
se păstreze la Muzeul Naţional. Se încheiase prima parte a festivităților. 

Domnul şi Doamna s-au întors prin grădina palatului Cotroceni. La întoarcere, erau inşiruite cele 
300 doici, cărora administraţia le incredintase până atunci pe copiii găsiţi; fiecare din ele purta pruncul 
pe care-l îngrijea. În fruntea doicilor erau cele 40 de copile crescute în azilul soţilor Davila, dintre care 
10 erau îmbrăcate în costum national. Pe alee, nicio escortă nu însoțea pe domnitor şi pe doamnă; 
aceștia erau înconjurați de mulţimea care avea permisiunea să circule liberă în grădina palatului. Familia 
domnească a urcat în pavilionul din care se vedea întreaga zonă pentru a asista la serbarea populară. 
Arhimandritii administratori ai mănăstirii Cotroceni au oferit domnitorului, doamnei și suitei băuturi 
răcoritoare. Din grădină se auzeau coruri executate de germanii care locuiau în București, reprezentând 
solidaritatea coloniei germane cu opera de caritate a doamnei. 

La orele 20,30 a început focul de artificii, remarcându-se, în culori naţionale, coroana cu cifra 
domnitorului Alexandru loan I şi Doamnei Elena. La orele 21, familia Cuza, însoţită de miniștri, casa 
militară princiară și escorta, s-a urcat în trăsură şi a pornit spre palatul din Uliţa Mogoşoaiei. În parc, 
serbarea populară era în toi. Un şir de mese încadra pavilionul. Prin grija administratorilor mănăstirii 
Cotroceni, 500 de pâini s-au împărţit la săraci, iar alte soo erau pregătite pentru ,dântuitorii” horelor, 
în mijlocul cărora lăutarii executau cântece populare; afară de acestea „2 buti mari cu vin generos erau 
destinate a repara puterile actorilor dansului national” De organizare se ocupase administraţia sanitară 
condusă de doctorul Davila. Serbarea populară a ţinut până dimineaţa, la ora ai", 


17 Ibidem, p. 52-54. 

Înființarea azilului a avut un ecou deosebit in întreaga societate românească. Susținerea clădirii 
azilului s-a făcut prin subscripţie publică. Încă de la începerea strângerii fondurilor s-a văzut dorința 
tuturor claselor şi categoriilor sociale de a contribui, după puterea financiară a fiecăreia!8. Opera 
filantropică, iniţiată de doamnă, a demonstrat solidaritatea populaţiei, indiferent de naţionalitate, faţă 
de această faptă care împlinea o necesitate socială. 

De asemenea, erau invederate, şi pe această cale, sprijinul acordat domnului Cuza şi acţiunilor sale, 
simpatiile deosebite ale populaţiei, pe care nu le avusese niciun domn pământean. Din desfășurarea 
festivități de inaugurare a lucrărilor se desprind şi alte câteva aspecte semnificative: participarea 
Societăţii Filarmonice Germane și a tuturor comunităţilor (catolică, protestantă, armeană, izraelitâ), prin 
reprezentanţii acestora, iar clerul grec a ajutat la buna desfășurare a serbării populare. D. Bolintineanu a 
lăudat în versuri iniţiativa Elenei Cuza, rabinul comunităţii izraelite poloneze, în fruntea unei delegaţii, a 
depus în mâinile doamnei o poezie care elogia fapta sa!9. 

Personalităţi ale culturii au sprijinit prin puterile lor ridicarea Azilului. Vasile Alecsandri a dăruit 
drepturile de proprietate asupra poeziilor populare culese de el. Gestul îl face printr-o frumoasă 


18 Ibidem, p.55. 
19 Ibidem. 

scrisoare adresată doamnei Elena Cuza, din care cităm: „O parte din acele pietre scumpe a comorii 
geniului românesc au fost scoase la lumină și traduse în limbile francesă, englesă și germană. Fiind 
pretutindenea bine primite, ele au deşteptat luarea aminte a oamenilor eruditi şi au contribuit a atrage 
simpatii meritate asupra natiei noastre, uitată și părăsită de atâtea veacuri pe marginile Orientului. 

Completând acum, precât mi-au fost prin putinţă, colecția începută și dorind a face ca să contribuie 
însuşi geniul poporului în folosul Azilului de copii găsiți, ce poartă numele İnâltimei Voastre, iau 
îndrăsneala a hărăzi acestui aşezământ manuscrisul meu de poesii culese în sânul poporului. Ele coprind 
glasurile intime ale sufletului său şi merită de a fi unite cu glasurile de recunoscintâ şi de binecuvântare 
ce răsună împregiurul numelui İnâltimii Voastre. Ele sunt copiii găsiți ai geniului românesc şi prin 
urmare au dreptul <de> a se bucura de îmbrățișarea Înaltei Protectice a Azilului Elena'20. Darul poetului 
aemoţionat-o pe doamnă și, la câteva zile, aceasta a și anunţat componenţa unei comisii care să se ocupe 
de publicarea poeziilor. Componenţa comisiei era următoarea: ministrul de interne N. Creţulescu, D. 
Bolintineanu, Al. Odobescu și secretarul domnului Baligot de Beyne?!. 

Solidaritatea şi sprijinul faţă de orfelinat au fost constante, continuând și pe parcursul anului următor. 
În acest sens, Theodor Aman s-a oferit să realizeze portretul doamnei care, ulterior, va fi oferit azilului??. 
La rugămintea doamnei, Aman a pictat pentru azil pe Maria Marsil, importantă donatoare în folosul 
copilelor orfane, precum şi pe Anica Davila?3. De asemenea, Matei Pascali, Matilda Pascali, Constantin 
Dimitriadi, actori ai Teatrului Român din București, au jucat în folosul azilului: „Pătrunşi ca toţi românii 
de entusiasmul pentru înființarea Azilului de orfani supt patronarea Doamnei românilor, știind că toţi 
au cunoscut, ca o datorie sacră, de a concura la susţinerea acestei mari şi sublime institutiuni, era peste 
putinţă ca noi ... să stăm de o parte şi să nu venim şi noi să depunem obolul sâracului. Neputând însă 
să concurăm cu alt nimic, decât cu lucruri și o parte din talentul nostru artistic, ne-am făcut o datorie și 
de oameni și de români să jucăm o representare naţională cu profitul acestei institutiuni ... Am cerut şi 
am dobândit cu cea mai mare bunăvoință concursul unora din artiștii cei buni din București şi am ales 
una din acele piese care fac onoare teatrului ce le represintâ, fiindcă autorul ei stă pe fotoliul Academiei 
Franceze 2*, Acestora s-a alăturat și marele actor Matei Millo, care a oferit o reprezentaţie la Teatrul 
National23, 

Lucrările de construcţie ale azilului au debutat cu repeziciune și tot repede s-a ridicat şi prima 
aripă, care, în data de 2 octombrie a aceluiași an, era deja terminată. La edificarea rapidă a construcției a 
contribuit şi grija pe care a avut-o inimosul doctor Davila, care, în acea perioadă era inspectorul general 
al Serviciului Sanitar. Stadiul lucrărilor era verificat și de către doamna Elena Cuza. 

Azilul era adăpostit într-o construcţie nouă, una dintre cele mai moderne din ţară, dispunând de 
instalaţie de încălzire centrală. Avea patru niveluri: subsolul, unde se aflau sufrageria care putea asigura 
masa pentru 120 de copii, bucătăria, băile, cămara; parterul înalt, cu școala pentru 120 de interni şi 60 


20 Ibidem, p. 62-63. 

21 Ibidem, p.64. 

22 Ibidem, p.67. 

23 Lucia Borş, Doamna Elena Cuza, Casa Şcoalelor, 1944, p.134. 
24 Mihai Ipate, op cit, p. 76-77. 

25 Ibidem, p.92. 


de eleve externe, locuinţa directoarei, cancelaria; etajul I adăpostea dormitorul, infirmeria, farmacia; 
mansarda, cu un alt dormitor, locuinţele personalului?6. 

Pentru continuarea construcţiei celeilalte aripi a azilului, domnul acordă din lista sa civilă suma de 
1600 de galbeni, la sfârșitul lunii martie 186327. La sfârșitul anului, construcția era finalizatâ28. Deja din 
iarna acelui an, în aripa stângă, terminată prima, au sosit 80 de copile orfane??. Tot acolo, a fost creat un 
muzeu în care au fost aduse numeroase costume naţionale din diferite zone ale târii30, 

Donaţiile continuau să sosească din toate colţurile țării. Listele, publicate în „Monitorul Oficial” 
atestă contribuţiile financiare venite de toate clasele și categoriile sociale, de la înalţi prelați (precum 
mitropolitul, cu 7875 lei) la populaţia săracă a satelor D leu şi 20 de parale), români, evrei, germani. Nu 
au contat naționalitatea și nici religia. Dintre cei care donau în folosul azilului reținem pe Maria Roset- 
Roznovanu, din lași, care oferea indemnizaţia sa pentru scutelnici, în sumă de 960 de lei pe an, începând 
cu 18623), şi pe răposatul Silvestro Peno, născut in Bulgaria, care lăsa prin testament suma de 3000 de lei 
drept recunoștință patriei care i-a servit „ca asil şi mamâ”32, 

Opera de binefacere şi de patronaj iniţiată de doamna Elena Cuza a fost continuată de Elisabeta de 
Wied, soţia lui Carol I. Iniţiativa Doamnei Elena Cuza a fost prima mare acţiune cu caracter umanitar 


de la noi şi a avut suportul unei solidaritâti sociale exemplare şi fără precedent. 


26 Ibidem, p.69. 
27 Ibidem, p. 71. 

28 Ibidem, p.92. 

29 Ibidem. 

30 Ibidem, p. 72-75. 
a Ibidem, p.96. 

32 Ibidem, P- 97. 

DOAMNA ELENA CUZA ȘI ORAȘUL GALAŢI 


Cristian Dragoș Căldăraru 


Elena Cuza, prima Doamnă a României, a rămas în istorie ca un model al devotamentului, 
demnităţii, chibzuiniei, calităţi necesare oricărei femeie aflate în înalta sa poziţie. Printre frumoasele 
sale însuşiri morale se numără şi sentimentele caritabile, materializate în numeroase iniţiative venite in 
sprijinul celor aflaţi în nevoie. Într-o țară tânără, instituţiile ce ar fi trebuit să se ocupe cu activităţile de 
binefacere erau rare și cu posibilităţi de acţiune foarte limitate. De aceea Doamna Elena a simţit nevoia 
să se implice personal în acest domeniu, fondând Azilul pentru copii orfani din București, care îi va 
purta numele (Azilul „Elena Doamna”). La Iași, în fosta capitală a Moldovei, ea avea să întemeieze (1880) 
Spitalul „Caritatea”, destinat copiilor. Activitatea sa în domeniul binefacerilor publice s-a desfășurat însă 
şi în alte orașe ale țării, precum Galaţii. 

În orașul dela Dunăre, Doamna Elena a susținut inițiativa Anei Ghica, care intenţiona să construiască 
un orfelinat. La apelul ministrului Titu Maiorescu, Doamna a invitat pe toți prefectii judeţelor din 
Moldova să facă subscriptii pentru orfelinat!. Împreună cu mama domnitorului, Sultana Cuza (născută 
Cozadini), Doamna s-a ocupat de administrarea casei Cuza din Galaţi. În anul 1864 Doamna Elena 
s-a implicat cu dăruire în proiectul soţului său, domnitorul Alexandru loan Cuza, de consolidare şi 
renovare a acestui imobil. În același timp, Doamna Elena era preocupată de administrarea moșiei și a 
palatului de la Ruginoasa. 

După detronarea lui Alexandru loan Cuza (11 februarie 1866), doamna Elena Cuza il va însoți pe 
Domnitor în exil, după cum se ştie. De la mare distanţă de patrie, Doamna continua să se intereseze 
de bunul mers al gospodăririi moșiilor sale din sudul Moldovei, de la Barboşi (Galaţi) şi Hocenii din 
ținutul Fălciului. După moartea lui Alexandru loan I (1873) dificultăţile materiale o determină pe 
Doamna Elena să vândă casa familiei Cuza din Galaţi, păstrând doar reședința de la Ruginoasa. În 
anul 1878 această casă se afla în proprietatea medicului Dumitru Vizzu, unul dintre membrii-fondatori 
al Spitalului Elisabeta-Doamna-Caritatea Gălăţeană2. După divorț, acesta a lăsat-o fostei sale soții, 
Profira (Pulcheria), recăsătorită Izvoranu3. 

În luna mai a anului 1877, Doamna Elena Cuza se adresează, în scris, „Consiliului de familie” al 
Roseteştilor, solicitând sprijinul pentru ieșirea din criza financiară în care se aflat. În scrisoare, ea invocă 


1 Paul Păltănea, Istoria orașului Galaţi de la origini până la 1918, ediţia a Il-a, îngrijită de pr. Eugen Drăgoi, partea a I-a, Galaţi, 
2008, p. 314-315. 
2 İdem, Casa părintească din Galaţi a domnitorului Alexandru I. Cuza -Muzeu de Istorie, în „Monumentul, lași, 2006, p. 106. 


3 Ibidem. 
4 Dan Râpâ Buicliu, Miscellanea historica II. Documenta et sphragistica, în „Danubius”, Galaţi, XXIII, 2005, p175-176. 


faptul că lipsa banilor o fac să trăiască „impreună cu cei doi copii, de pe ozi pealta” Totodată era nefericită 
că nu putea răspunde cererii de ajutor adresate de Comitetul Doamnelor Moldave pentru victimele de 
război şi se temea de imposibilitatea „de a mai comunica cu România, dacă războiul, care ne pustieşte 
biata noastră ţară, se va extinde”. Elena Cuza roagă pe fraţii săi, Dimitrie şi Theodor Rosetti, să-i acorde 
dreptul de a face, în străinătate, un împrumut ipotecar în valoare de 60.000 franci. Din această sumă, 
36.000 franci erau destinaţi „cheltuielilor pentru educaţie și întreţinerea copiilor şi a casei”. Doamna 
făcea precizarea că de un an de zile de când administra „cheltuielile casei, sunt obligată să recunosc că 
această sumă este insuficientă”s. 

După întoarcerea în țară, Doamna Elena Cuza s-a stabilit la Ruginoasa, împreună cu cei doi fii. În 
anii ce au urmat, Doamna a continuat să păstreze legătura cu orașul Galaţi — reşedinţa sa din primii 
ani ai căsniciei — prin doctorul Aristide Serfioti și prin învățătorul Ştefan Chimet, persoane cu care 
se afla în corespondenţă. Printre gesturile lăudabile făcute de Doamna Elena Cuza, către urbea de pe 
malul Dunării, se numără şi acela de a dona Școlii „Cuza-Vodă” din Galaţi suma de sooo lei şi un bust al 
Domnitorului Unirii, turnat in bronzé. 

Actele de binefacere ale Elenei Cuza au fost făcute și către Spitalul „Caritatea” din Galaţi. În anul 
1862 Doamna a luat iniţiativa construirii unui pavilion cu 92 paturi pentru Maternitate şi o secție de 
copii. În acest context, ea a donat suma de 1.000 lei pentru zidirea noului aşezământ medical”. Donaţiile 
au continuat și în anul 1893, când sunt dâruiti alti 12.000 lei. În anul 1894, prin Decret regal, Spitalul 
„Elisabeta Doamna” — „Caritatea” Gălăţeană, a primit din partea Primăriei Galaţi un teren în suprafaţă de 
34.935 m.p, situat în cvartalul IV, între străzile Traian şi Alexandru cel Buns. O scrisoare inedită a Elenei 
Cuza, adresată doctorului Serfioti, se păstrează în Albumul familiei Serfioti, aflat în colecţiile Muzeului 
National de Istorie a României. Plicul epistolei poartă ştampila staţiei CFR Ruginoasa, ceea ce arată că 
scrisoarea a fost expediată de la această reședință. Muzeului Naţional de Istorie din București deţine şi o 
fotografie-portret din ultimii ani ai vieţii primei Doamne a României”. 

Se observă o diferenţă între modelul colii de scris ce poartă monograma princiară a Doamnei Elena 
Cuza, — trimisă fraţilor săi în mai 1877, semnată „Prinţesa Elena Cuza”10 — şi scrisoarea trimisă doctorului 
Serfioti în decembrie 1894, redactată pe hârtie simplă şi semnată „D<oamna> Cuza” (vezi anexa). În 
această scrisoare doctorul Serfioti este înștiințat de faptul că va primi, prin Banca Naţională, cotizaţia 
anuală de o mie de franci, sumă pe care Doamna se îndatorase să o doneze spitalului Elisabeta Doamna- 
Caritatea Gălățeană. Cauza întârzierii expedierii acestei cotizatii era pusă pe seama unor datorii pe 
care trebuia să le plătească soacrei sale, dar şi a problemelor pe care le avea cu arendaşul moșiei de la 
Soleşti-Vaslui. Din cuprinsul scrisorii mai aflăm că pe timpul iernii anului 1894-1895, Doamna s-a stabilit 
la țară, probabil la Piatra Neamţ, îngrijind violetele (de Parma) trimise de Serfioti, care-i reaminteau de 
„malurile Rivierei”. İn aceeași epistolă, Elena Cuza se arăta interesată şi de episodul sechestrării prințului 
Sebastian, fiul Adelei Moruzzi, care administra moșia Ruginoasa, după ce Doamna a fost nevoită să 

documente Aristide Serfioti, păstrate astăzi la Serviciul Judeţean al Arhivelor Naţionale Galaţi. 


10 Muzeul de Istorie Galaţi, Fond Colecția specială, nr. inv. 1758. 

părăsească această reşedinţă. O altă donaţie, de 10.000 lei, pentru același spital gâlâtean, a fost făcută de 
Doamna Elena în anul 1901, după cum consemna un cotidian local!!, 

Aproape întreaga viaţă Doamna Elena Cuza s-a dedicat ajutorării celor săraci şi bolnavi. Din renta sa 
anuală, de 120.000 lei, aceasta păstra 20.000 lei pentru cheltuielile proprii, restul fiind împărţit sub formă 
de donaţii?. În corespondența purtată cu dr. Serfioti, în ultimii ani ai secolului al XIX-lea, Doamna 
Elena făcea referiri la iniţiativa înființării unui spital pentru „leuze” la Galaţi!3. Activitatea caritabilă a 
Elenei Cuza a continuat până la sfârșitul vieţii (1909). Legăturile ei cu orașul de pe malul Dunării, urbea 
tinereţii sale, s-au dovedit a fi temeinice şi de durată, acestea funcţionând și după vânzarea casei sale din 
Galaţi. 


n „Iribuna liberală’ an I, nr. 79, 3 martie 1901, p. 3. 
12 Lucia Borş, Azilul Elena Doamna, în „Boabe de grâu” an III, nr. 5, p. 161. 
13 Ibidem. 

ISTORIA RESEDIN ŢEI DE LA RUGINOASA 


Sorin Iftimi 


Localitatea Ruginoasa a făcut parte din ţinutul Sucevei, apoi din cel al Romanului, iar după aceea 
din micul ţinut Baia (care cuprindea ceea ce mai rămăsese din ţinutul Sucevei, după alipirea Bucovinei 
la Imperiul Habsburgic). Ruginoasa a intrat în conștiința publică prin calitatea sa de ultimă reședință 
domnească a lui Alexandru loan Cuza și a doamnei sale Elena. Mormântul domnitorului Unirii, chiar 
lipsit de osemintele acestuia, oferă un motiv de pelerinaj pentru toţi cei interesaţi de istorie. Afluxul de 
vizitatori este favorizat de situarea Ruginoasei pe principala arteră de circulaţie ce străbate Moldova, 
ducând spre mănăstirile cu pictură exterioară din Bucovina. 


Istoria Ruginoasei a fost legată însă, vreme de un secol și jumătate, de una dintre marile familii 
aristocratice moldovenești, neamul Sturdzeştilor, care a stăpânit, timp de cinci generaţii această 
moșie. Costache Negruzzi scria, la 1837, că „aproape de Târgul Frumos sunt încântătoarele domenii ale 
Ruginoasei. Călătorul, primind aici ospitalitatea, uită necazurile... El parcă se trezeşte transportat, ca 

prin farmec, într-un castel descris de Walter Scott, unde găsești pe lângă mărirea feudalitâtii, gospodăria 
Poloniei şi eleganța Franţei... 1. 

Vornicul loan Sturdza, ful lui Chiriac Sturdza pârcălabul de Hotin, a fost primul reprezentant 
al familiei care a intrat în posesia Ruginoasei. El arăta, într-un document, că a cumpărat satul întreg 
Ruginoasa de la Duca-vodă „şi de a fraţii măriei sale”, pe când se afla la Istanbul, „cu banii luaţi pe miere 
de la Ali Celebi”3. S-a arătat că este vorba nu despre Gheorghe Duca, ci despre fiul acestuia, Constantin 
Duca-vodă (1693-1695)%. Condica Șcheiană de la Arhivele Naţionale laşi (ms. 65), un manuscris al 
Sturdzeştilor, arată că satul Ruginoasa provine „de la neamul nostru, Prâjeştii” una dintre cele mai 
importante familii boierești din veacul al XVII-leas. Înrudirea cu Prăjeştii se făcea prin mama vornicului, 
soţia lui Chiriac Sturdza, care provenea din această familie. Prăjeştii aveau numeroase proprietăţi în zona 
în care era amplasată Ruginoasa. 

Când paharnicul Ion Sturdza a preluat Ruginoasa, exista deja „o casă pe temelie la moşie”6, 
Documentele amintesc la Ruginoasa un conac și o biserică încă de la sfârșitul secolului al XVII-lea. loan 
Neculce, enumerând curţile boierești arse de oștile poloneze ale regelui Sobieski, in timpul campaniei 
din 1686, nominalizează şi curtea de la Ruginoasa, mistuită atunci de flăcări: „tot curţi şendrilite, boierești, 
au ars atuncea” 7. La data respectivă moșia Ruginoasa nu aparţinea încă familiei Sturdza. 

Vechiul conac de la Ruginoasa trebuie să fi fost o construcţie ce respecta formele arhitecturii 
vernaculare, cu pivniţă de piatră, dar cu elevaţie din lemn și paiantă (dacă nu din cărămidă). Chiar spre 
sfârşitul secolului al XVIII-lea sau la începutul secolului al XIX-lea, când apar la noi palatele neoclasice, 
gospodăria boierească își păstrează structura tradițională: „Clădirea principală era construită în mijlocul 
unei incinte rectangulare, realizate din zid de piatră. În incintă se aflau grajdurile și camerele pentru 
servitori, corpul de gardă, intrarea străjuită de un turn cu poartă mare, biserica (sau o simplă capelă) 
care, uneori, era separată, lângă zidul incintei. Casa sau palatul se construia în apropierea unui lac sau a 
unui râu, înconjurată de un parc mare sau pavilioane (chioșcuri sau foişoare) pentru odihnă în timpul 
plimbărilor”s. 

Această reședință aristocratică, amplasată în mijlocul unui întins domeniu funciar, de 8000 de ha (cu 
păduri, fânețe, tarine, iazuri) era constituit dintr-un ansamblul de clădiri funcţionale care asigurau stilul 
de viaţă al unei epoci. De aceea, Palatul nu poate fi privit doar „în sine” separat; el are farmec, valoare şi 
înțeles în întregul ansamblul rezidenţial; acesta este şi modul de abordare al Comisiei Monumentelor 
Istorice, care le-a inclus în Lista Monumentelor Istorice atât împreună, cât şi pe fiecare în parte: 

1484 IS-Il-a-B-o4238 Ansamblul Palatului lui Alexandru loan Cuza; 

1485 IS-Il-m-B-o4238.01 Palatul Alexandru loan Cuza, datat 1862; 

1486 IS-Il-m-B-o4238.02 Biserica “Adormirea Maicii Domnului, 1813; 


1 Costache Negruzzi, în Scrisoarea I. Primblare, publicată în mai 1837, în volumul Negru pe alb, 1857. 

2 Boris Crăciun, op. cit, p.19. Arhivele Naţionale Iaşi, Manuscrise, nr. 63 

3 Vezi Cristian Popişteanu, Dorin Matei, Sturdzeştii: din cronica unei familii istorice, Bucureşti, Fundaţia Culturală Magazin Istoric, 
1995, p. 179. 

4 Boris Crăciun, op. cit, p. 19. Constantin Duca a avut și o a doua domnie în Moldova (1700-1703). 

s İbidem.lon Sturdza stăpânea și alte moșii care au fost ale Prâjeştilor, precum Heleşteni şi Buscăteni (Alexandru A.C. Sturdza, 
Règne de Michel Sturdza, prince régnant de Moldavie (1834-1849), Paris, 1907, 172-173. 

6 Ibidem, p.20. 

7 lon Neculce, Letopisețul Ţării Moldovei, in Opere, ediție de Gabriel Ştrempel, București, Editura Minerva, 1982, p. 312. 


8 Vezi Corina Nicolescu, Case, conace şi palate vechi româneşti, Editura Meridiane, București, 1979, P- 43- 

1487 IS-Il-m-B-04238.03 Parcul palatului de la Ruginoasa, datat 1813; 

1488 1S-11-m-B-04238.04 Zidul de incintă al Palatului de la Ruginoasa, 1813; 

1489 IS-Il-m-B-o4238.0s Turnul de colţ al incintei palatului, datat 1813; 

675 IS-Il-m-B-03651 Ruinele hanului de Ruginoasa, datare in sec. XVIII?. 

Lista Monumentelor Istorice nu se referă deloc la posibilele vestigii din secolele al XVII-lea şi al XVIII- 
lea ale conacului de la Ruginoasa, care ar merita să fie protejate. Se consideră, implicit, că acestea au 
dispărut fără să lase nicio urmă. În curtea palatului există însă două pivnițe vechi, care nu au fost studiate 
până acum și care merită toată atenţia. 

Cea mai spațioasă pivniţă se află pe aceeași linie cu palatul actual, pe latura de nord, în drumul spre lac. 
Se observă o suprafaţă de pământ dreptunghiulară, înălţată cu mai bine de un metru deasupra terenului 
înconjurător, acoperită astăzi de vegetaţie. Un gârlici de piatră boltită (din care nu s-a conservat partea 
superioară a arcului, deasupra intrării) asigură accesul în pivnita adâncă. Gârliciul nu este dispus pe axul 
median al pivnitei (după tipicul secolului al XVII-lea), ci într-un capăt al acesteia. La jumătatea scării 
de piatră este amenajat un popas. Pivnita se desfăşoară doar spre dreapta gârliciului. Sunt două nave 
boltite în semicilindru; cele două nave comunică între ele prin trei arce de piatră, sprijinite pe doi piloni 
centrali. Perpendicular pe cele două nave, pleacă o altă pivniţă, cu o boltire mai largă. Întreaga structură 
interioară impresionează, find bine conservată. 

O asemenea pivniță nu este un simplu zămnic improvizat între anexele gospodărești, ci a fost 
subsolul unei case boierești. Se ştie că, în secolul al XVII-lea, exista obiceiul de a amenaja o asemenea 
pivniţă sub întreaga suprafaţă a locuinţei. Poziţia gârliciului sugerează că beciul ocupa doar jumătate din 
subsolul clădirii, ceea ce ar putea data construcţia în secolul al XVIII-lea. 

Deasupra gârliciului trebuie să fi existat un foișor cu scări de acces, prin care se putea ajunge la 
parterul înălţat al conacului. Foişorul, ca loc de popas, oferea o frumoasă privelişte spre iazul amenajat la 
poalele dealului, pe pârâul Dumbrăviţa. 

Elevaţia conacului putea fi din cărămidă sau, mai modest, din paiantă. Despre acoperiș, ştim din 
relatarea lui Ion Neculce că era făcut din şindrilă, după obiceiul caselor boierești din acea vreme. 

Credem că pivnita ar putea să fie amenajată şi exploatată turistic, ca vestigiu medieval al curţii 
boierești de la Ruginoasa, întreaga structură fiind bine conservată, iar investiţiile pot fi minimale. Ar fi 
necesar însă un studiu temeinic al obiectivului, pentru mai sigura sa încadrare tipologică și cronologică. 
Eventual, deasupra pivnitei ar putea să fie amenajat un chioșc ușor, cu acoperiș de şindrilă, care să redea 
vechea perspectivă asupra iazului din vale şi asupra parcului. 

Cealaltă pivniţă se află în spaţiul dintre palat şi biserică, spre nord, fiind uşor reperabilă datorită 
gârliciului boltit semicircular, înălţat deasupra firului ierbii. Beciul este mai putin adânc, dar lucrat tot 
în piatră. El se extinde, ca şi în cazul prezentat anterior, doar în partea dreaptă a gârliciului, sugerând, 
de asemenea o amplasare asimetrică la subsolul unei vechi clădiri. Nu se cunoaşte relaţia cronologică 
dintre cele două pivnițe; ambele par să fie vestigii ale arhitecturii vernaculare, de curte boierească, din 
secolele al XVII-lea şi al XVIII-lea. Ele au fost construite de boieri din familia Sturdza sau poate chiar 
mai înainte, de către Prăjești. Acestea sunt elemente concrete, care adaugă ansamblului de la Ruginoasa 
încă un secol de istorie. 


9 Toatedatârile obiectivelor componente ale ansamblului de la Ruginoasa, aşa cum apar în Lista Monumentelor Istorice, sunt 
discutabile, arătând că nu au fost stabilite în urma unei cercetări speciale. Asupra acestora vom reveni pe parcursul textului 
de faţă. 


Cel putin una dintre aceste pivnite trebuie să fi aparţinut conacului ars de oştile regelui polonez 
lan Sobieski, la 1686, în domnia lui Constantin Cantemir, venite să îl înscăuneze pe Ştefan Petriceicu- 
vodă!0. Este posibil ca incendierea să fi fost provocată de tătari, amestecați şi ei în aceste evenimente. 

La 1716, lon Sturdza și-a împărţit moșiile către urmașii săi, Ruginoasa revenind lui Sandu Sturdza, 
căsătorit cu Elisabeta, fiica marelui vistiernic Teodor Paladi. În 1717, marele ban Sandu Sturdza relata 
cum pe la curtea sa de la Ruginoasa au trecut cătanele austriece ale căpitanului Ferenţ, venite fără veste 
din Ardeal pentru a-l captura pe Mihai Racovitâ-vodâ; el aminteşte apoi de tătarii sosiți în ajutorul 
domnului, care, la întoarcere, „lovind pe la satul dumisale, pe la Ruginoasa, multă pradă i-au făcut, de 
i-au mâncat (= prădat, n. ns.) ce au găsit la casa dumisale tot, pâine, stupi, vaci, boi i-au luat”!, Pivnitele 
de aici sunt rămășițe ale conacului hatmanului Sturza, unde a poposit Grigore II Ghica, la 1732, plecat 
să viziteze locurile istorice ale Moldovei (mănăstirile Secu, Slatina, Dragomirna, Probota şi cetatea 
Sucevei) 2. 

După moartea lui Sandu Sturdza, petrecută pe la 1750, Ruginoasa a fost moștenită de fiul său, Ștefan 
Sturdza!3. Acesta era cunoscut ca un „adunător de pământuri”, sporind considerabil averea familiei. El 
era a fost lui Săndulache Sturdza, fiind amintit, pentru pomenire, şi în pisania bisericii de la Ruginoasa, 
din 181. 

Este probabil ca, în secolul al XIX-lea, clădirea vechiului conac să nu fi fost demantelată, ci folosită 
drept construcţie anexă, eventual ca locuinţă pentru arendaşii succesivi ai moșiei Ruginoasa!+. Existenţa 
acestor spaţioase pivnițe în perimetrul curții boierești a permis ca palatul înălțat ulterior să fie construit 
fără un nivel subteran (ceea ce a redus semnificativ costurile lucrărilor). 

Ar trebui analizată oportunitatea includerii celor două pivnițe pe Lista Monumentelor Istorice, in 
ansamblul palatului de la Ruginoasa. 


I Reședința sub Săndulache Sturdza, mare logofăt 


Săndulache (Alexandru) Sturdza aparţinea ramurii principale a Sturdzeştilor, fiind văr de gradul H cu 
marele logofăt Grigore Sturdza, tatăl viitorului domn Mihail Sturdza. El era unul din cei trei boieri mari 
de la începutul secolului al XIX-lea (alături de Cantacuzino-Deleanu și Iordache Rosetti-Roznovanu) 5. 
Aceștia erau mari mai ales prin averile uriaşe moştenite de la părinţii lor. Săndulache era fiul marelui 
logofăt Ștefan Sturdza și al Ruxandrei Mamona de Moreea (descendentă din Alexandru Mavrocordat 
„Exaporitul”). Săndulache Sturdza a fost unul dintre boierii cu gândire progresistă, care a întemeiat și o 


10 ` Jon Neculce, Letopiseţiul Țării Moldovei, p. 312. 

u Condica lui Constantin Mavrocordat, editată de Corneliu Istrati, vol. I, Taşi, Editura Universităţii „Alexandru loan Cuza”, 2008, 
nr. 1604, p. 766. 

12 lon Neculce, op. cit, p. 716-717. 

13 Boris Crăciun, op. cif, p. 20. 

14 Precum „casa arendășească” amintită de G. Sion, in Suvenire contimpurane, ediția II, București, Editura Nemira, 2000, p. 323. 
Boris Crăciun considera că „Săndulache decide, după 1800, să demoleze vechile curți din vâlâtuci şi lemn”, deşi nu este 
obligatoriu ca noul palat să fi fost construit chiar peste temeliile vechiului conac. O demolare ar fi fost justificată doar în ideea 
refolosirii materialelor de construcție, ceea ce nu credem să fi fost cazul. 


15 G.Sion, Suvenire contimpurane, ediția II, București, Editura Nemira, 2000, p. 326. 

„fabrică” de postav la Ruginoasa, in care lucrau coloniști ,nemti”, aduși din Imperiul Austriac!6, Această 
manufactură funcţiona deja în anul 1808. 

Unraportrusescdela 1834, care evalua șansele a 15 boieriimportanţi dea deveni domni regulamentari, 
face prima referire la marele vistier Săndulache Sturdza. Evaluatorul considera însă că, pentru această 
epocă, marele boier este „şters din rândul persoanelor care pot aspira la funcții în tarâ”17. 

Palatul de la Ruginoasa a fost construit in primii ani ai secolului al XIX-lea (începând cu 1804), de 
către marele vistiernic Săndulache Sturdza, probabil lângă vechiul conac al familiei. Noul palat era un 
edificiu in stil neoclasic precum biserica din incintâ!8, Palatul nu a fost construit peste pivnițele vechiului 
conac, de aceea planul noii clădiri nu a suferit constrângeri datorate unei infrastructuri preexistente 
(precum la palatul domnesc din lași). 

Este interesantă decizia lui Săndulache Sturdza de a construi o nouă locuinţă, după modelul 
occidental, acum, la bătrâneţe. Din pisania bisericii de vede că, la 1811, el avea deja fiii maturi, căsătoriţi şi 
chiar deţinând dregătorii importante în stat. Faptul este surprinzător şi pentru aceea că stilul neoclasic 
nu era o noutate, ci fusese introdus în Moldova cu cel puţin trei decenii în urmă. 

Este puţin probabil ca palatul neoclasic construit acum să fi fost de plan pătrat, precum cel de astăzi. 
Trebuie să presupunem că era o clădire dreptungiulară, cu boltă de trăsuri deasupra intrării principale, 
cu scară interioară și salon oval, volum vizibil la exterior printr-o absidă a clădirii, aşa cum se construia 
în epocă. Aceasta era deja o locuinţă de tip occidental, care corespundea unei noi mentalități și chiar 
unui nou stil de viaţă. 

Palatul de la Ruginoasa a fost reconstruit, în noul stil, după experienţa înălțării mâretului Palat 
domnesc al lui Alexandru Moruzi, din anii 1803-1806. Arhitectul era același, iar Săndulache Sturdza, 
pe atunci mare vistier, cumnatul domnului, a fost unul din cei trei ispravnici însărcinaţi cu conducerea 
lucrărilor (alături de Theodor Balș și Iordache Drăghici)!9. Chiar dacă de mai mici dimensiuni, 
construcția de la Ruginoasa trebuie să fi semănat, în linii mari, cu Palatul domnesc de la Iaşi, pentru care 
s-au păstrat imagini. 

Theodor Râşcanu afirma că piatra folosită la construcţie a fost adusă tocmai de la cariera de 
la Repedea, de lângă Iași, iar informaţia a fost preluată ca atare în lucrările mai noi. Calcarele de la 
Repedea erau, în epocă, piatra obişnuită de construcţie folosită în capitala Moldovei şi imprejurimi. 
Totuşi, nu există o informaţie documentara directă, în acest sens, privitoare la reşedinţa de la Ruginoasa. 
Ar fi însemnat ca mari cantităţi de piatră să fi fost transportate cu ajutorul cârutelor, de la 60 de km, ceea 
ce pare total neeconomic. Mult mai aproape se afla cariera de la Deleni, care dădea o piatră calcaroasă de 
calitate mai bună decât cea de la Repedea. Este posibil ca Săndulache Sturdza să fi folosit această resursă. 


16 Adrian Macovei, Unele precizări privitoare la palatul de la Ruginoasa, ATAI, XI, 1974, p. 281. 

17 Vezi în Memoriile principelui Nicolae Suţu, mare logofăt al Moldovei (1798-1871), ediţie de George Penelea Filitti, București, 
Editura Fundaţiei Culturale Române, 1997, p. 138. 

18 Adrian Macovei, op. cit, p. 282. Boris Crăciun considera, în monografia Ruginoasei, că palatul neogotic a fost construit încă de 
acum, de la 18u (op. cit, p.25). Vezi și Mihai Ispir, Clasicismul în arta românească, București, Editura Meridiane, 1984, passim. 

19 Vezi Sorin Iftimi, Palatul culturii din ași. O retrospectivă istorică, în volumul Patrimoniul national şi modernizare în societatea 
românească: instituţii, actori, strategii, editori Dumitru Ivănescu şi Cătălina Mihalache, lași, Editura Junimea, 2009, p.262. 

20 Theodor Râşcanu, Ruginoasa. Povestea unui castel blestemat, ediţie îngrijită de Boris Crăciun, lași, Editura Porţile Orientului, 
2002, p. 6; Borin Crăciun, Ruginoasa, p. 24. 


Ar trebui analizată piatra folosită la înălțarea bisericii, construită tot în această etapă. Analiza ei ar putea 
lămuri problema. 

Cel carea conceput proiectul palatului și s-a ocupat de execuţia clădirii de la Ruginoasaa fostarhitectul 
vienez Johann Friewald, personaj foarte cunoscut în epocă. Prezenţa sa în Moldova este atestată, pentru 
prima data, într-un hrisov al Divanului Moldovei, care preciza ca „loan Freiwald, arhitecton şi inginer, se 
află venit in Moldova din stăpânirea Chesaro-Crâeştii Împărăţii, de la anul 1802, şi urmează meșteșugul 
arhitectoniei şi inginerlâcului de la 1803 şi i s-au făcut leafâ de 150 lei pe lună”?!. Arhitectul a fost angajat 
de domnitorul Alexandru Moruzi pentru a construi monumentalul Palat Domnesc (1803-1806), în stil 
neoclasic, care se afla pe locul Palatului Culturii din Iași. 

Johann Freywald a desfășurat o vie activitate şi la București, vreme de câţiva ani. El a avut doi fii, 
arhitecţi la rândul lor: Gustav Freywald, cu activitate mai ales în Moldova, și Julius Freywald, stabilit la 
Bucureşti. Adesea apar confuzii în atribuirea lucrărilor executate de arhitecţii acestei familii. 

Gustav Freywald a construit, pe la 1832, Palatul Rosetti-Roznovanu (sediul actual al Primăriei 
orașului lași) şi apoi, peste drum, Catedrala Mitropolitană din Iaşi (1833). El a rămas arhitectul 
Mitropoliei până în august 1837. İn 1835, Eforia Şcoalelor din Iași a apelat tot la serviciile lui Johann 
Freywald pentru repararea caselor lui Petrache Cazimir, care fuseseră cumpărate pentru a găzdui nou 
înfiinţata „Academie Mihaileană” (fostă pe locul blocului actual „Tarom”). 


Biserica de la Ruginoasa (1811) 


În primul deceniu din secolul al XIX-lea, vistiernicul Sandu Sturdza a zidit lângă palat biserica 
actuală (1811). Hramul bisericii este „Adormirea Maicii Domnului” (15 august), iar al doilea hram este 
„Sfânta Mare Muceniţă Ecaterina” (25 noiembrie )?2. Spre deosebire de palatul Sturzeştilor, care avea să 
își schimbe înfățișarea, biserica este o mărturie vie a stilului arhitectonic al ansamblului reședinței de la 
Ruginoasa, așa cum a fost conceput acesta în primii ani ai secolului al XIX-lea. Există câteva schiţe care 
înfățișează biserica de la Ruginoasa în starea sa iniţială, dinainte de a fi afectată de bombardamentele din 
anul 194.423. 

Pisania originală, ce era așezată la intrarea în biserică, a fost distrusă în timpul celui de-al doilea 
război mondial. Astăzi, aceasta este înlocuită cu o pisanie de marmură, în care vechiul text este reprodus 
în grafie latină (în locul celei chirilice): 

„Acest sfânt şi dumnezeesc lăcaş întru care se prâznuieşte Adormirea Preasfintei Născătoare de 

Dumnezeu şi pururea Fecioară Maria şi Sfânta Mare Muceniţă Ecaterina, s-au zidit din nou întru 

lauda măririi lui Dumnezeu, de binecredinciosul şi iubitorul de Dumnezeu boier dumnealui Sandu 

Sturdza marele vistiernic şi sofia sa, domnifa Ecaterina, fiica răposatului domn Dimitrie Moruz 

voevod, cu fiii lor: Zmaranda şi soțul său Alexandru Balş biv vel vistiernic şi Constantin Sturdza biv 

vel vornic, cu sofia sa Elena Cantacuzin, şi spre veşnica pomenire râposatilor întru fericirea părinților 

dumisale Ştefan Sturdza ce au fost mare logofăt şi a soției sale Luxandra Mamona şi a tot neamul la 

anii de la Hristos 1811" 


21 Adrian Macovei, op. cit. 
22 Cel de-al doilea hram pare să fi existat încă de la început, fiind dat după prenumele soției lui Săndulache Sturdza, domnita 
Ecaterina Moruzi. 


23 V. Tempeanu, Album istoric al judeţului Fălticeni, Craiova, fa, p. 19-20, biserica Ruginoasa. 

Inscripţia actuală (în copie) conţine o greșeală: domnita Ecatrina (1757-1835) era fiica lui Constantin 
Moruzi vodă, care a domnit în Moldova între anii 1777-1782. Un domnitor cu numele de Dimitrie 
Moruzi nu a existat. Din această înrudire se vede că marele logofăt Săndulache Sturdza era cumnat cu 
domnitorul Alexandru Moruzi (1802-1806), cel care a construit palatul domnesc din lași. 

Ecaterina s-a născută la Istanbul, în cartierul Fanar, și s-a căsătorit cu Săndulache Sturdza la București, 
în 1773. Se pare căeanua fostinmormântată la Ruginoasa, ci la Iași, la biserica mănăstirii Bărboi, ctitorie 
a Sturdzeştilor. 


Pe clopotul mare, datând din 1817, expus astăzi în faţa bisericii, se află următoarea inscripţie (în limba 
română, cu grafie chirilică): 

„tAcest clopot s-au făcut de iubitorul de Dumnezeu boiariu dumnealui Sandul Sturza marele vistiernic 

İşi sofia sa] domniţa Ecaterina . S-au afierosit la biserica din satul Ruginoasa moșia dumisale de 

însuşi ... a lor... preasfintei născătoarei de Dumnezeu şi pururea Fecioarei Mariei întru lauda marelui 

Dumnezeu și întru... ilor... fericire dumisale Ștefan Sturza ce au fost mare logofăt și a soții sale Ruxanda 

Mamona şi tot... întru ... domn şi oblăduitoriu a toată Moldavia Scarlat Alexandru Kalimah vvod la 

anii de la Hs1817... 

Diferenţa dintre data oferită de pisania bisericii (1811) şi anul în care a fost donat clopotul (1817) 
este cam mare. Nu este exclus ca pisania, fiind o copie, să dea un an greșit (așa cum a dat și un prenume 
eronat). Este posibil ca biserica să fi fost terminată, de fapt, tot în 1817. 

Biserica a fost construită de arhitectul vienez Johann Friewald, care a construit și palatul de la 
Ruginoasa. Aceasta nu este una oarecare în evoluţia arhitecturii din Moldova, fiind amintită în lucrările 
de sinteză dedicate istoriei arhitecturii româneşti?, Biserica se înscrie în noul curent neoclasic, de plan 
central (monumente relativ rare la noi). Precum biserica de la Leţcani?S sau Sf. Haralambie din Iași, 
care au naosul de plan circular, edificiul de la Ruginoasa are planul oval, acoperit de o calotă de mari 
dimensiuni; forma ovală a spaţiului unificat este şi elementul de originalitate a acestui monument în 
amintita serie de biserici. Frontonul triunghiular, de factură clasică, aflat deasupra intrării în biserică ( pe 


24 Grigore Ionescu, Arhitectura pe teritoriul României de-a lungul veacurilor, Editura Academiei Române, Bucureşti, 1982, p. 506. 
25 Vezi Sorin Iftimi, O „formă fără fond”? Biserica rotundă din Lefcani (lași), în Monumentul — tradiţie și viitor, II, 2000, lași, 
Editura Junimea, 2001, P- 73-78. 


partea de vest a edificiului), este sprijinit de patru coloane cu capiteluri ionice (ca la biserica „rotundă” 
din Letcani), frumos proportionate. 

Biserica este o construcţie solidă din piatră şi cărămidă. Lungimea monumentului este de 32 metri, 
lăţimea de 17 metri, iar înălțimea turlei este de 37 metri. Turnul clopotniţă, de altă factură decât restul 
monumentului, pare să fi fost adăugat într-o etapă ulterioară (sau a făcut obiectul unei refaceri, a unei 
suprainâltâri). Turnul, de proporții mai reduse, există şi în formula neoclasică a bisericii similare de la 
Letcani. 

İn afară de un arhitect remarcabil, biserica de la Ruginoasa a beneficiat şi de un pictor notabil, loan 
Balomir, fapt necunoscut până acum istoricilor de artă. În 1818, pentru pictarea catapetesmei bisericii de 
la Ruginoasa, „zugravul Balomir” a încasat sooo lei; tot el a realizat și pictura murală a bisericii. Episodul 
este necunoscut în istoria artei românești, nefiind asimilat până acum. Din păcate, această catapeteasmă 
nu mai există astăzi la Ruginoasa. Probabil că ea a fost serios afectată de bombardamentele din 1944. 
Catapeteasma prezentă astăzi în biserică este una nouă, fiind lucrată în jurul anului 1950, în Atelierele 
Institutului Biblic din București, unde s-a executat şi pictura icoanelor din ea. 

Pictura murală a bisericii este una recentă (a fost refăcută pe la 1950, iar cea actuală datează din 1992, 
potrivit pisaniei de marmură). Supravietuiri ale unei picturi mai vechi sunt doar cei patru evangheliști 
din concile de la baza turlei din naos. Numele evangheliştilor sunt însă scrise cu alfabet latin (nu cu 
chirilicele ce se foloseau la 1818). Singura șansă de a se fi păstrat ceva din pictura lui Balomir ar fi să se 
fi pictat „culoare peste culoare”, astfel încât, sub actualul strat de zugrăveală să se fi conservat pictura 
originală. 

Arhitectura neoclasică a bisericii ar fi cerut și o pictură neoclasică; chiar programul iconografic 
trebuia adaptat, renuntându-se la detaliatele desfâşurâri epice, pentru o pictură discontinuă, dispusă în 
casete, precum la biserica Banu din ași sau în catedrala Mitropoliei. Despre Balomir se ştie însă că nu 
picta în stil neoclasic (precum Eustatie Altini); deși era un zugrav talentat, stilul său era unul conservator 
şi adaptat vechii picturi bisericești. S-a arătat că şi în portretele sale de şevalet se resimte stilul zugravului 
de icoane, prin lipsa volumelor, modul de distribuţie a luminii și alte asemenea caracteristici. 

Lucrarea de la Ruginoasa, din 1818, a fost o comandă importantă primită de pictorul Balomir, foarte 
tânăr la aceea dată. De aceea se cuvine să oferim câteva referinţe privitoare la viaţa și activitatea sa. loan 
Balomir (1794- cca 1835) era pictor român de origine ardeleană?6. El s-a născut în 1794 la Săliștea Sibiului, 
fiind de religie ortodoxă şi de meserie „zugrav”?7. A venit la Iaşi în 1816, după ce pictorul ieșean Eustatie 
Altini a încetat din viaţă, la o vârstă prematură (1815). Dacă Altini ar mai fi fost în activitate, este probabil 
că la el ar fi apelat Sandu Sturdza pentru pictarea bisericii sale (valoarea celor doi fiind incomparabilă). 
La venirea sa în Moldova, tânărul Balomir avea vârsta de 18 de ani şi deci nu acumulase o mare experiență 
artistică; nici studii artistice aprofundate nu avusese timp să urmeze2, La 1828, pictorul era însurat cu 
o pământeancă, fiica spătarului Grigoraş?, de la care a primit ca zestre nişte ,stabilimenturi” în lași; in 
acestea și-a instalat atelierul său de pictură. Tânărul Balomir locuia într-o casă cu chirie. 

La 1825, „sineur Balomir, peintre en portrait et sujet autrichien” solicita postul de viceconsul al 
Prusiei la Iași, care a fost atribuit însă altui candidat. Paharnicul Costandin Sion scria şi el despre un 
anume Balomir, neamt de origine, care „au fost staroste de sudeti nemteşti la Fălticeni, pân' pe la 1827, şi 
nepotul aceluia zugrav de portrete în Iași. Mihai vodă Sturza i-au boierit'31. 

Potrivit scrierilor de până acum, Ion Balomir s-ar fi stins pe la 1835, când avea doar vreo 40 de ani. Este 
posibil însă ca acea dată să reprezinte doar sfârșitul carierei sale artistice. După cum am văzut, el aspira 
la o carieră consulară sau poate la una în administraţie. Marea Arhondologie a Moldovei consemnează 
numele a doi membri ai acestei familii: loan Balomir, care fusese făcut, „pentru slujbe, paharnic”, la 22 
ianuarie 1845, şi Neculai Balomir, care a urmat, la rândul său, o carieră publicâ32. 


26 Remus Niculescu, Contribuţii la istoria începuturilor picturii românești, „Studii şi Cercetări de Istoria Artei” (SCIA), I, 1954, 
1-2, p. 93-94. 

27 Catagrafia suditilor din Moldova, 1824-1825, în Documente statistice privitoare la orașul lași, editate de loan Caproşu şi Mihai- 
Răzvan Ungureanu, vol. II, Taşi, Editura Universităţii „Alexandru loan Cuza”, 1997, p. 202, nr. 394. 

28  Eldeţinea o adeverinţă emisă de Agenţia Austriacă în 1823, care atesta că este supus străin. După semnalmentele consemnate 
în registru, era un om înalt, cu ochi albaștri, părul castaniu și purta haine ,nemteşti” 

29 Costandin Sion consemna câteva informaţii privitoare la socrul pictorului: „Acest Grigoraș, fiul unui Nicolai, din starea 
de jos, a fost scriitor de cancelarie, iar apoi multă vreme sameş la ţinutul Iași. El era însurat cu fata unui Sandu Boul din 
Bârlad. Ulterior Grigoraș a slujit la Vistierei multi ani, fiind boierit de loan Sandu Sturdza, care l-a înălțat la rangul de spătar. 
Fiul acestuia, aga Costache, și-a început cariera slujind tot la Vistierie, devenind căminar, după aceea s-a înrolat în Miliția 
Pământeană, ajungând polcovnic. Mihail Sturdza l-a făcut ae, la 1848” (Costandin Sion, Arhondologia Moldovei. Amintiri şi 
note contimporane. Boierii Moldoveni, Bucureşti, Editura Minerva, 1976, p. 64-65). O altă sursă consemnează două personaje 
cu numele de Costache Grigoraș: unul era căminar, devenind, pentru slujbe, agă, la 7 august 1848; al doilea a dobândit rangul 
de postelnic, la 16 iunie 1853 (Marea Arhondologie a Moldovei (1835-1856), întocmită de Mihai-Răzvan Ungureanu, lași, Editura 
Universităţii „Alexandru loan Cuza”, 1997, p.140. 

30 Remus Niculescu, op. cit, p. 93. 

31 Costandin Sion, Arhondologia Moldovei, p. 35. O situație a ulitelor din Taşi care urmau să fie pavate cu piatră, la 1833, conține 
informația că „zugravul Balomir” locuia pe partea dreaptă, la nr. 15, a ulitei ce merge de la Cişmeaua Papafiloaiei prin ulița 
Sfânta Vineri spre Ulița Mare (astăzi Bd. Anastasie Panu) (N.A. Bogdan, Cu prilejul păvărei câtorva uliti din Iași, în 1853, în „loan 
Neculce” Buletinul Muzeului Municipal Iaşi, |, 1921, p. 54 (Balomir plătea bezmen pentru loc lui Moise Croitorul). 

32 Vezi Arhivele Naționale Iași, Secretariatul de Stat al Moldovei, ds. 345, f. 6v. Neculai Balomir, vistiernic al doilea, „paj gospod: 
stolnic”, făcut la 21 aprilie 1839. Paharnicul loan Balomir apare şi pe Lista alegătorilor pentru Divanul Ad-Hoc, de la 1857, £ 57 
r, poziția 337: Rodica Iftimi, Sorin Iftimi, Boierii alegători de la 1857, în Buletinul „loan Neculce” Pe la 1843-1845 exista la Iași 
şi un Costache Balomir care era în căutarea unei slujbe în aparatul administrativ al Moldovei (vezi Secretariatul de Stat al 
Moldovei. Inventar arhivistic, București, D.G.A S, 1966, P. 192, nr. 113). 


Colaborarea lui Balomir cu arhitecţii din familia Fraywald a continuat. La 1832 a fost finalizat palatul 
din lași al marelui vistiernic Iordache Roset-Roznovanu (sediul actual al Primăriei), după planurile 
arhitectului Gustav Fraywald33. Lucrările de istorie a artei consemnează faptul că acest palat a fost 
decorat cu picturi interioare realizate de Ludovic Stawski, în timp ce paraclisul cu hramul Sf. Treime, 
amenajat în aripa din spate a clădirii (spre Teatrul Naţional), a fost pictat de loan Balomir3*. 

În cripta bisericii se află osemintele Sturdzeştilor. Au fost înhumați aici marele logofăt Săndulache 
Sturdza şi soţia sa, domnita Ecaterina Moruzi; fiul lor Costache Sturdza, cel care a reconstruit palatul la 
1847 și fiul acestuia, Alexandru Sturdza (primul român care a obținut doctoratul în Drept, la Paris). 


* 


După 1811-1813 — când se accept că s-au finalizat Palatul şi biserica — au fost construite zidul de incintă, 
lucrat în piatră, poarta „de cetate” şi diversele acareturi: grajdurile pentru cai, şurile pentru trăsuri, 
locuințele pentru slujitori, parcul înconjurător, de 15 ha, îndiguirea pârâului Dumbrăvița, amenajându- 
se un iaz împodobit cu sălcii pletoase33. 

Poarta principală vâdeşte pecetea arhitecturii neoclasice și poate fi datată, stilistic, la 1813, fiind 
contemporană cu palatul lui Săndulache Sturdza și biserica. Ea nu este înregistrată însă, ca obiectiv 
separat, în Lista monumentelor istorice, fiind probabil asimilată „zidului de incintă”. De fapt, poarta este 
singurul element autentic și valoros din toată împrejmuirea. 

Boris Crăciun arăta că „Săndulache Sturdza nu a construit zidul gros din piatră, medieval, cu 
bastioane și poartă de cetate pentru apărare, ci caun element de ornament, în concordanţă cu atmosfera 
arhaică a întregii constructii 36. Zidul de incintă figurează pe Lista monumentelor istorice la nr. crt. 1488, sub 
cod IS-Il-m-B-o4238.04, „zid de incintă” sat Ruginoasa, comuna Ruginoasa, datat în 1813. Din fotografiile 
mai vechi se observă însă că zidul original dispăruse în cea mai mare parte, prin anii so ai secolului 
XX, „bastionul” şi poarta apărând izolate în peisaj. Zidul actual este o reconstrucție făcută cu prilejul 
restaurării de după 1957. Doar pe latura de vest s-a păstrat o porţiune din zidul original. 


II. Reședința în vremea lui Costache Sturdza, mare vornic 


Theodor Râşcanu şi Boris Crăciun impârtâşescideca falsă că actuala formăa Palatului, cea neogotică, 
se datorează lui Săndulache Sturdza, datând din jurul anului 18u (fără să sesizeze anacronismul). Plecând 
de la această părere, ei afirmă despre Costache Sturdza că nu-i plăcea viaţa la moşie, preferând traiul 
citadin de la Iași și locuind în casa sa de pe Podul Verde (Bulevardul Copou), pe locul Spitalului Militar 


A Vezi Viorica Malacopol, Date in legătură cu activitatea arhitecţilor Freywald, în SCIA, Artă plastică, 1964, nr. 2, p. 331 (despre 
construirea palatului). 

34 „Albina Românească”, IV, nr. ss, 28 aprilie 1832, p. 132. 

a ` Maria Huminic-Teclean, Prima organizare muzeistică a palatului domnesc „Al. I. Cuza” de la Ruginoasa — Iași, în „Cercetări 
istorice”, lași, XVI-XV, 1983-1984, p. 8. 

36 Boris Crăciun, op.cit, p. 24. 

de astăzi”. Anii petrecuţi în surghiun la Ruginoasa i-au putut inspira lui Costache Sturdza ideea refacerii 
palatului de la Ruginoasa într-o altă formă, mai adecvată gusturilor sale. 

George Sion scria, pe la 1842, despre casa sa de la Copou a lui Costache Sturdza (care se afla pe 
locul Școlii Militare)s: „Ce casă mare, bogată și imbelşugatâ! Ce strălucitoare mobile şi trăsuri! Ce 
splendoare şi ce lux la el şi la toată familia sa numeroasă! Toţi cei din casă, boierul, cucoana, fiii, aveau 
fiecare echipagiile lor de gală, de preumblare sau de dârvală. În grajdurile sale erau nu mai puţin de 
20 de cai, plus vaci şi bivolite de lapte. În şoproanele sale erau nu mai putin de 15 trăsuri. O slugărime 
incalculabilă: lachei, feciori, rândaşi, vizitii, bucătari, camerişti, cameriste, români, nemți, țigani, tigance, 
pentru toate serviciile, mişunau pe sus, pe jos, prin curte, în grădină, în toate părţile. Într-adevăr, nici 
casa domnească nu dezvolta luxul, larghetea şi magnificienta care se vedea in casa logofătului Costache 
Sturdza. Singură casa lui Roznovanu putea rivaliza cu aceasta”39. În această casă functionase, în acei ani, 
şi Departamentul Dinlăuntru, pe timpul mandatului lui Costache Sturdza. 

În tinereţe, locotenentul Costache Sturdza a fost aghiotant al domnitorului Mihail Sturdza, iar mai 
târziu chiar ministrul său favorit, căruia îi încredința conducerea ţării pe perioadele in care era nevoit 
să intreprindă diverse călătorii*. Costache Sturdza a fost unul dintre aspirantii la tronul Moldovei, 
pozitionându-se, la un moment-dat, ca şef al opoziţiei, împotriva vărului său, domnitorul Mihail Sturdza. 
De aceea, începând cu luna septembrie 1835 ela trebuit să suporte surghiunul la moșia sa de la Ruginoasa, 
unde a rămas şi in 1836%.. Această sancţiune nu La împiedicat ca, 
în anii următori, să facă o frumoasă carieră în demnități publice. 
Logofătul Costache Sturdza a fost numit, în luna mai 1838, mare 
logofâtal Dreptăţii (ministru de Justiţie)+2; în iunie 1841 a devenit 
ministru pentru „treburile Dinlăuntru” (ministru de Interne); el 
a rămas în funcţie până în decembrie 1843%. A fost şi deputat în 
Obşteasca Adunare, până în 30 septembrie 184844. 

Costache Sturdza s-a manifestat ca un lider al opoziţiei şi la 
1848, în casa sa de la Copou fiind redactată şi iscălită Petiţiunea- 
proclamaţie a boierilor și notabililor din Moldova, principalul 
document la revolutiei*5. De data aceasta, i s-a impus surghiunul 
nu la Ruginoasa (aflată probabil în șantier), ci la Criveşti, in 
ţinutul Romanului, unde locuia fiica sain. Ulterior, la 1849, 
logofătul Costache Sturdza a fost numit ministru al Treburilor 
Dinlăuntru”. 


37 Vezi pentru aceasta G. Sion, Suvenire contimpurane, ediția II, București, Editura Nemira, 2000, P. 323. 
38 G. Sion, op. cit, p. 323. 

39 Ibidem, p. 331; vezi și p. 335-336. 

40 Alexandru A.C. Sturdza, Règne de Michel Sturdza, prince régnant de Moldavie (1834-1849), Paris, 1907, p. 44. 
41 Boris Crăciun, op. cit, p. 29. 

42 „Albina Românească’ IX, nr. 39, 18 mai 1838, p. 164. 

43 Ibidem, XII, nr. 57, 20 iulie 1841, p. 135; „Albina Românească’, XV, nr. 102, 30 dec. 1843, p. 40. 

44 Ibidem, XX, nr. 67,22 aug. 1848, p. 269. 

45 Boris Crăciun, op. cit, p. 29-30. 

Ap Ibidem, p. 29-30. 

47 „Albina Românească”, XXI, nr. 94, 27 nov. 1849, P. 397-398. 


Costache Ghica se căsătorise a doua oară cu Marghiolita, fiica marelui logofăt Dumitrache Ghica, 
de la Comănești (Bacău), fosta norâ a domnitorului Ioniță Sandu Sturdza. Aceasta era de o frumusețe 
remarcabilă, chiar după ce trecuse pragul vârstei de 40 de ani. Marghiolita era curtată de Nunutâ 
Rosetti-Roznovanu, moștenitorul unei averi considerabile și proprietarul Palatului Roznovanu din Iași. 
Pentru a scăpa de asalturile acestui admirator, cucoana Marghiolita a decis să se retragă pentru o vreme 
la Ruginoasa, „de curând transformată în castel de stil gotic, 5 
de curând mobilată, dar până atunci nelocuită’, după arătarea 
lui George Ston. Această informație nu era însă o notitâ de 
jurnal, text contemporan cu evenimentele relatate, ci a fost 
consemnată în memoriile scrise peste câteva decenii. 

Atunci, în vara 1847, a avut loc episodul răpirii Marghiolitei 
de către Nunutâ Roznovanu, care a dus-o la reședința sa de la 
Stânca, de pe malul Prutului. Opunându-se acestui atac asupra 
reşedintei familiei sale, Săndulache, fiul lui Costache Sturdza, 
a fost ucis pe treptele de la intrarea în palat de către arnăuții lui 
Nunutâ Roznovanu“. Tânărul decedat a fost înmormântat la 
Ruginoasas0. S-a scris că apoi reședința a fost abandonată de 
families!. George Sion scria că „după acest eveniment, bătrânul 
Sturdza işi cam pierduse echilibrul facultăţilor intelectuale; 


cam căzuse în copilărie. Nu târziu, el fu înlocuit [la Ministerul 
de Interne] cu Ştefan Catargiu, dar compensat prin aceea 
că fiului său Alexandru, n. ns.] i s-a dat portofoliul de Externe”s2. Theodor Râşcanu şi Boris Crăciun 
susțineau că, „din vara anului 1847, familia Sturdza nu a mai dat atenţie palatului de la Ruginoasa”S?. Fiii 
lui Costache Sturdza căutau deja un cumpărător. 

În fapt, după o întrerupere în cursul anului 1848, lucrările au mai continuat câţiva ani, cu eforturi 
susținute, fără semne că Sturdzeştii ar intenționa să abandoneze această reședință. 


* 


Actualul palat de la Ruginoasa corespunde gustului și aspirațiilor lui Costache Sturdza, adevăratul 
ctitor al Palatului păstrat până astăzi. Marele boier era cunoscut în epocă drept un personaj „cu toane 
de om excentric'54. Palatul ridicat de tatăl său, cu doar patru decenii în urmă, trebuie să fi fost în stare 
destul de bună, astfel încât, din punct de vedere tehnic, nu exista necesitatea reconstruirii sale. Moda 
neoclasicismului în arhitectura occidentală intrase însă într-un anumit declin. Între 1847 şi 1855 Costache 


48 G. Sion, op. cit, p.336. 

49 Nicolae Grigoraș, Dramele Ruginoasei, în „Magazin istoric”, 1968, nr. 10; G. Sion, Suvenire contimpurane, p. 339. 
so G. Sion, op. cit, p. 341. 

sı Nicolae Grigoraș, op. cit; G. Sion, op. cit, p. 339. 

s2 Ibidem, p.346. 

s3 Borin Crăciun, op.cit, p. 36. 

s4 G. Sion, op. cit, p.323. 


Sturdza a reamenajat edificiul in stil neogotic. Comanditarul lucrării nu mai era demult un om tânăr, 
fiind trecut de 60 de anisS, așa că este greu de înțeles această iniţiativă. 

S-a păstrat o documentaţie bogată privitoare la reconstrucţia palatului de la Ruginoasa, pusă 
în valoare, cu ani în urmă, de istoricul Adrian MacoveiS6. La 12 februarie 1847, Constantin Sturdza a 
încheiat un contract cu arhitectul bavarez Johan Brandel de Daggendorf. Acesta mai este cunoscut 
în Moldova şi prin lucrări mai târzii: construirea bisericii armenești din Roman, între anii 1863-1868; 
biserica „Adormirea Maicii Domnului” din Târgul Neamţ, între anii 186-1874. Arhitectul Johan Brandel 
a realizat planurile şi a coordonat lucrăriles7. Adoptarea „stilului gotic” era o reverberatie a curentului 
romantic european, extins în acea epocă și în principatele române. 

Prin contract, Johan Brandel se angaja a „preface casa... de la Ruginoasa după arhitectura stilului gotic 
şi pentru facerea altor planuri in detail și zugrăvelile și încheieri de contracturi cu lucrătorii trebuitori”8, 
Brandel se însărcina cu supravegherea şi îndrumarea lucrării, cu angajarea meșterilor, „sârguindu-se a-i 
alege buni şi iscusiti în meșteșugul lor, cu preţurile cele mai moderate, după cugetul său”. Avea să se 
ocupe şi cu întocmirea devizului materialelor necesare, plata meșterilor şi acelor 40 de salahori. Se arăta 
că arhitectul nu putea să primească la lucru „băiet mai mic de 15 ani” şi nici mai mult de jumătate femei, 
„îngrijind ca în zori de ziuă să fie la lucru şi să li se dea hrană la ceasul hotărât”. 

Se preciza în mod clar în contract că nu trebuia să fie refolosite materialele de la vechea construcție, 
ci să se utilizeze materiale noi, de bună calitate. El era „răspunzător pentru nimerita execuţie a planului 
după stilul gotic şi pentru urmarea plăţii oamenilor intrebuintati”; pentru aceasta era plătit cu 200 de 
galbeni. Potrivit contractului, lucrările trebuiau să înceapă la ı aprilie, dată până la care arhitectul urma 
să procure o parte din materialele necesare și să angajeze meșterii cu avansul de 100 galbeni, primiţi de 
la Costache Sturdza. Brandel se obliga ca până în toamna anului 1847 „să mântuie la roșu tot lucrul casei, 
cu sobe, cu lăcătușii şi celelalte, şi la vara viitoare (1848) să o dea tencuită gata, după plan”99, 

Până la sfârșitul anului 1848 au fost cumpărate materiale diverse, în valoare de 25 432 lei şi 15 parale, 
între care „cherestea adusă de la Boroaia” în valoare de 15 758 lei; 115 000 cărămizi câte 24, 20 și 15 lei mia 
de bucăţi), costând 2129 lei; 1250 merte de var nestins, în valoare de 3415 lei; 100.000 bucăţi de șindrilă 
(câte 11,5 lei mia de bucăţi), costând 1150 lei; meșterii pietrari au primit pentru lucrările efectuate 12 395 
Jean 

Cantitatea foarte mare a cărămizilor cumpărate arată că „prefacerea casei după stilul gotic” nu se 
limita la o modificare a ferestrelor, frontispiciului și acoperișului, ci avem de a face cu o reconstruire din 
temelii a întregului palat. O săpătură arheologică sistematică ar fi putut pune în evidenţă diferența dintre 
planurile celor două palate de la Ruginoasa: cel neoclasic (demantelat la 1847) și cel neogotic. 


55 Ibidem, p.326. Autorul susţine faptul că, atunci când l-a cunoscut pe Costache Sturdza (1842), acesta avea peste 60 de ani. 

s6 Adrian Macovei, Unele precizări privitoare la palatul de la Ruginoasa, în „Anuarul Institutului de Istorie şi Arheologie «A.D. 
Xenopol» Taşi (ATIATI), XI, 1974, p. 281-284. 

s7 N. Stoicescu semnala pachetul de documente de la Biblioteca Academiei Române, nr. DCXCVII, doc. 76-83, 86, 92, 95, 98, 
101, 104, 105, 107, 160, 162-171 (dintre anii 1847-1855) privitoare la conducerea lucrărilor de către arhitectul Johann Brandel 
(Repertoriul bibliografic al localităților şi monumentelor medievale din Moldova, Bucureşti, 1974, p. 739, nota 75). 

58 Bibl. Acad. Rom, DCXCVII/76. Pe 12 martie 1847, contractul a fost semnat şi de consulul Prusiei la Iași, RV. Richtofen, 
drept garanţie. 

so Bibi. Acad. Rom, DCXCVIL/76, apud Adrian Macovei, op cif, p. 282. 

6o Adrian Macovei, op. cit., p. 282. 


La starea materialâ a comanditarului, este surprinzâtoare optiunea pentru un acoperiş de şindrilâ 
(precum la conacul strâmoşului său din secolul al XVII-lea) la o clădire modernă, neogotică. Ne-am 
fi aşteptat, dacă nu la tablă de fier, măcar la ţiglă de ceramică. Prin aceasta se remarcă, totuși, caracterul 
provincial, de casă de ţară, al clădirii. 

În timpul lucrărilor s-au ivit însă și unele neînțelegeri. La 28 februarie 1848, Costache Sturdza protesta 
la Consulatul Prusiei din Iași pentru nerespectarea prevederilor contractului de către Brandel, care nu a 
predat la timp planurile pentru realizarea părților de tâmplărie ale clădirii; acesta ar fi suspendat lucrările 
de reconstrucție, reluate abia din toamna anului 1848, refuzând să prezinte situaţia cheltuielilore!. 

Arhitectul Brandel s-a retras la moșia Dumbrăveni a familiei Balș, împiedicat, probabil în continuarea 
lucrărilor și de participarea la evenimentele din 1848 a lui Constantin Balș, în a cărui casă din Iași, de la 
Copou, a fost redactat memoriul cu revendicările revoluționarilor moldoveni de la 1848. Lucrările la 
palatul de la Ruginoasa au fost reluate abia la sfârșitul anului 1850. Astfel, la 22 decembrie, a fost semnat 
un nou angajament al arhitectului, anexat la contract, prin care acesta se obliga ca, în funcţie de banii 
primiţi de la Constantin Sturdza, să încheie lucrările de zidârie62. Abia spre sfârşitul anului 1852 acestea 
au fost terminate, cheltuielile până în această fază însumând 153 201 ein). 

Între anii 1853 şi 1855, Costache Sturdza a angajat meșteri care, sub conducerea aceluiași arhitect, 
au făcut o serie de amenajări și finisări în interiorul clădirii. Astfel, la 30 ianuarie 1853 a fost angajat un 
sticlar, care, pentru 160 lei, s-a obligat să monteze câte două rânduri de sticlă la toate ferestrele clădirii, 
„steclă bună, curată şi a lăsa la zăci una dumisale boierului ca să aibă râzârfâ”6*, Meșterul stoler Tipold a 
executat lucrările de tâmplărie pentru 849 galbeni (adică 31 413 lei)65. Carl Zergiebel a construit trei scări 
interioare, după planurile lui Brandel, şi a reparat toate ușile interioare, pentru 11o lei (1852)66. Heinrich 
Stach avea să lucreze, în curs de două luni și jumătate duşumelele de lemn ale tuturor încăperilor, pentru 
so galbeni. Prin contractul din 12 februarie 1855, doi meşteri din Roman, Alexandru loan şi Gheorghe 
Boboc, au lucrat „sobele trebuitoare la casele de la Ruginoasa”, cu preţul de 4 galbeni soba „cu 4 şi 6 
stâlpi” (colonete) și cu 3 galbeni soba cu „2 stâlpi”67. La 23 aprilie 1855, PA. Flan (zis Lecomte) se angaja 
prin contract să zugrăvească toate încăperile palatului (fără a specifica numărul lor), să vopsească toată 
lemnăria, inclusiv scările interioare de stejar, pentru 192 galbeni, plătiţi in mai multe rates. Lucrările de 
reconstrucție a clădirii au fost încheiate abia in vara anului 1855. 


Descrierea palatului 


,İnfâtişarea exterioară este de formă pătrată, cu etaj, ferestrele și ușile sunt în arcuri gotice, cu peroane 
largi, intrări pe centrul a două faţade (est și vest), balcoane pe console; pe cele patru colțuri ale palatului, 


o Ibidem, p.283- 

62 D Acad. Rom, DCXCVII/9u, apud Adrian Macovei, op. cit, p. 283. 

63 Ibidem, p. 283. 

64 Ibidem. 

ós Ibidem, p.284. 

op Ibidem, op. cit, p. 283. 

67 Ibidem. 

68 Ibidem, p. 283-284. Acelaşi P.A. Flan a fost trimis în străinătate de Jules Sacchetti pentru a angaja maiștri necesari „fabricii” 
de mașini şi unelte agricole pe care intenționa să o deschidă la Iaşi (vezi Adrian Macovei, Prima intreprindere din Moldova 
pentru fabricarea mașinilor şi uneltelor agricole (Iași, 1841), în „Cercetări istorice”, 1972, p. 21). 

din dreptul etajului şi pânâ la inâltimea acoperişului, se ridicâ turnulete subtiri, ornamentale, in stil 
gotic”6*, Sub cornișă este prezentă cunoscuta „bandă lombardâ” În fotografiile vechi se observă că pe 
faţadă existau cândva o rețea de caneluri orizontale, de un anumit efect vizual. Clădirea este concepută 
cu patru „faţade”, neavând, practic, un doe" sau laterale. 

„Palatul are două nivele, câte 9 camere și câte un coridor pe nivel, în totul 18 camere (în 1864 existau 
22 de camere, câte două camere la capetele fiecăruia dintre cele două coridoare), o scară din lemn de 
stejar, sculptată, 52 de ferestre şi 33 de uşi”79. Maria Huminic-Teclean nota că „distribuirea încăperilor 
este de o manieră care se pretează admirabil pentru un circuit al publicului vizitator într-un muzeu”!. 
Aceasta se datorează ușilor existente între camere, ce permit circulaţia continuă a vizitatorilor, fără a mai 
reveni, de fiecare dată, în holul principal. Nu ştim însă dacă unele dintre aceste uși nu au fost amenajate 
la restaurarea din 1950. O locuinţă privată, cu respectul cuvenit pentru intimitate, nu credem să fi avut 
un asemenea circuit complet de uși amplasate între camere. 

Bastioanele plasate la colţurile zidurilor de incintă, ridicate „într-un stil gotic de factură militară”, 
indică faptul că au fost construite în timpul lui Constantin Sturdza, după 184772. Poate fi discutată și 
denumirea de ,bastioane” care desemnează o categorie de turnuri scunde și rotunde, amenajate pentru 
apărarea cu piese artilerie împotriva asediatorilor. Or, turnuletele de la Ruginoasa sunt pur decorative 
(putând servi cel mult ca puncte de observaţie pentru paza obișnuită). 

Maria Huminic-Teclean data aceste turnulețe pe la 1813, preluând datarea lui T. Râşcanu'5. Aceeași 
autoare scria că „s-au reconstruit şi două ziduri înconjurătoare, un bastion la colţ, precum și poarta 
de stejar (așa-zis „de cetate”)”74. Poarta poate fi din perioada neoclasică; turnuletele de colt, în actuala 
înfăţişare, corespund perioadei neogotice. 


Parcul reședinței. 


Palatul de la Ruginoasa este conceput impreună cu grădina ce îl înconjoară, spre care și-a deschis 
privelişti pe toate părţile. Clădirea și natura comunică reciproc. George Sion consemna, pentru anul 
1847, cum „de pe ferestrele castelului, spre câteş patru punturile cardinale, avea vederi frumoase şi variate 
spre a desfăta privirile și a se putea lăsa în reveriile cele mai plăcute: aici dealuri cu colnice, aici coaste cu 
crânguri, aici câmpii cu vegetaţie luxuriantă; iar împrejurul casei o grădină imensă cu alei artificiale, cu 
arbori roditori, cu partere de flori artistic întocmite... Ori în ce parte ar fi dorit, găsea umbră sau soare, 
vederi pitoreşti cu loc de repaus”. 

Parcul palatului de la Ruginoasa avea, la mijlocul secolului al XIX-lea, o suprafaţă de 15 ha, fiind mult 
mai întins decit incinta de astâzi75, El a fost amenajat, într-o primă formă, de marele vistier Săndulache 
Sturdza, încă de la 1813, odată cu construirea primului palat, cel neoclasic. Tot el a adus un grădinar 


69 Maria Huminic-Teclean, Prima organizare muzeistică a palatului domnesc, p. 9. 
70 Ibidem, p.u. 

zı Ibidem. 

72 Adrian Macovei, op. cit, p. 284. 

73 Maria Huminic-Teclean, op. cit, p. 8. 

74 Ibidem, p. u. 


75. Ibidem. 


neamţ, pe nume Mehler”6, care s-a ocupat de amenajarea unui frumos parc cu alei largi cu vegetaţie 
exotică. Acesta era plătit cu 108 lei pe lanâ77. Maria Teclean semnala planurile grădinii, aflate la Arhivele 
lași”$. 


Costache Sturdza avea, din prima căsătorie o fată măritată cu Alecu Sturdza de la Miclâuşeni și trei 
băieţi. Săndulache Sturdza a fost primul doctor în Drept din Moldova, Alexandru Sturdza studiase 


diplomaţia, iar al treilea, Iorgu (George) studiase arta militară, devenind ofiţer”?. 

Abia renovat, palatul a fost abandonat de Sturdzeşti după luna aprilie 1857, în urma unei drame 
familiale (tânărul Sandu Sturdza (primul român doctor în drept) a fost impuşcat pe treptele palatului, 
pe când se opunea răpirii Marghiolitei Sturdza de către oamenii lui Nicolae Rosetti-Roznovanu). În plus, 
palatul era amanetat la Banca Moldovei, de către vornicul Alexandru Sturdza, fiul logofătului Costache 
Sturdza, pentru un împrumut de 60 000 galbeni, pe timp de 17 ani, cu dobândă de 7 %80. Cum Alecu 
Sturdza, fire risipitoare, nu a putut achita ratele la termenele stabilite trimestrial, moşia Ruginoasa a fost 
scoasă la vânzare prin licitaţie. 

După vânzarea reședinței de la Ruginoasa, o parte dintre obiectele sturdzeşti din interiorul palatului 
au fost mutate la o altă reședință a familiei: palatul de la Miclâuşeni, care aparţinea unei alte ramuri 
a familiei. Palatul de la Miclâuşeni, reconstruit după 1880, avea să preia stilul arhitectonic neogotic al 
reședinței vândute. Se păstrează şi astăzi, în biserica de la Miclâuşeni, un portret în ulei al lui Costache 
Sturdza şi un alt portret, ctitoricesc, ce înfățișează mai mulți membri ai familiei Sturdza. Ambele portrete, 
aduse de Ruginoasa, sunt necunoscute și deci nestudiate de istoricii de artă. 


76 Adrian Macovei, op. cit, p. 282. 

77 Ibidem. 

78 Maria Huminic-Teclean, op. cit, p.11. 

79 CG Sion, op. cit, p. 326-327. 

So  Bibl. Acad. Rom, DCXCVII/no, apud Adrian Macovei, op. cif, p. 284. 

TI. Reşedinţa în vremea lui Alexandru loan Cuza şi a doamnei Elena (1862-1890) 


La 13 ianuarie 1862, domnitorul Alexandru loan Cuza a cumpărat moșia Ruginoasa, cu 52.011 
galbenis!. Din această sumă, 49.441 galbeni şi 28 lei au fost plătiţi Băncii Moldovei, autorizată de banca din 
Brunsvig să încaseze sumele acordate drept împrumut de fosta Bancă Naţională a Moldovei, care urmau 
să revină creditorilor acesteia din străinătate. La 16 aprilie 1862, Curtea de Întărituri a decis destabularea 
şi eliberarea acestei moşii, împreună cu documentele ei, formalitâti de care s-a ocupat maiorul Pisoschi, 
aghiotantul şi amicul domnului Unirii. Astfel, Alexandru loan Cuza şi doamna Elena au intrat cu 
drepturi depline în proprietatea moșiei de la Ruginoasa. Între vânzători şi cumpărători exista un grad 
de rudenie destul de apropiat, prin doamna Elena Cuza. Costache Sturdza, proprietarul Ruginoasei, îşi 
măritase unica fiică după Alecu Sturdza de la Miclâuşeni, unchiul Elena Cuza (Rosetti )S2. 

i İn 1863 familia domnitoare renunța la palatul de pe str. Lăpușneanu 

L din Iaşi (azi, Muzeul Unirii)3. Palatul de la Ruginoasa, avea să rămână 
singura reşedintâ din Moldova a domnitorului, după mutarea Capitalei 
la București. 

În ciuda celor scrise de Th. Râşcanu, în cunoscuta sa lucrare, palatul 
de la Ruginoasa nu putea să ajungă în ruină în doar 15 ani, chiar dacă nu 
a fost locuit. De aceea nici nu a fost nevoie de lucrări masive de renovare 
şi consolidare, ci poate doar de unele reparații, retușuri şi un nou văruit. 
Doamna Elena s-a ocupat de aceasta între anii 1862-1864, locuind, la un 
moment dat, într-o singură cameră a palatului, împreună cu mama eis+. 

Amenajarea palatului a constat mai ales în remobilarea camerelor. În 
acest proiect, doamna Elena Cuza s-a implicat în mod deosebit. Practic, 
remobilarea saloanelor i se datorează şi reflectă gusturile doamnei 
tării. Mobilierul, executat după desenele doamnei Elena Cuza, a fost 
comandat la Paris, în 1863. 

Numărul şi destinația camerelor, din timpul in care palatul a fost 
locuit de familia Cuza, pot fi cunoscute din două inventare, redactate 
în limba franceză. Primul este devizul din 19 noiembrie 1863, prin 
care doamna Elena Cuza comanda mobilier la cea mai bună firmă de 
profil din Paris, P Mazaroz Ribaillier, document ce poartă titlul de 
© Commande de son Altesse, la Princesse Alexandre Couza, pour être expédiée 
3 â son Résidence de Roujinossa près Tzutzora sur le Pruth, par Galatz85. Era 
o comandă de mobilier din lemn de stejar și nuc, in valoare de 60 000 
franci. Manuscrisul, format din 12 file, conţine 43 de schiţe ale pieselor 


äu Ibidem. 

82 Boris Crăciun, Ruginoasa, p. 37. 

83 Se pare însă că, deși nefolosită, reşedinţa avea să fie rezervată familiei Cuza până în 1865. 

84 Ibidem, p.38. 

85 Document publicat de Virgil Cândea, Un interior din vremea Unirii Principatelor, în „Studii şi cercetări de istoria artei” (SCIA), 
anul X, nr. 1, 1963, p. 222-236. Inventarul original se păstrează la Biblioteca Academiei Române, Secția Manuscrise, cota A 
124. 


de mobilier, distribuite ca într-un catalog. Sunt cuprinse şi câteva eşantioane de țesătură, folosite la 
tapiseria mobilierului. 

Al doilea inventar, asemănător cu primul, a aparţinut de asemenea doamnei Elena Cuza. Acesta 
datează din 1856 şi are 36 de file; titlul original este Inventaire de tous les meubles et autres objets se trouvant 
dans le palais de Roudzinoassa6. Reproducem denumirea camerelor după acest document. 

Premier étage: Chambre à coucher de Son Altesse le Prince; Chambre de toilette de Son Altesse le Prince; Corridor 

entre le chambre de toillete de S.A. et la chambre damis; Corridor de la petite entrée du premier étage; Corridor 

des cabinets du premier étage; Cabinets du premier étage, Cabinet de gauche; Cabinet de droite; Chambre damis; 

Bibliothèque; Grand salon; Petit salon de la Princese; Chambre à coucher de Son Altesse la Princesse; Petit boudoir; 

Chambre de toilette de S. Altesse la Princesse; Chambre damis; Grande entrée. 


Etage de rez-de-chaussée: Chambre de l'enfants; Chambre des servantes; Corridor entre chambre des servantes et le 
buffet; Corridor de la petit entrée du rez-de-chaussée; Corridor des cabinets du rez-de-chaussée; Buffet; Camara 
(Les dépense); Salle à manger; Chambre de Billiard; Chambre damis; Corridor entre la chambre damis No. XIV 

et la chambre damis No. XV; Chambre damis No. XV; chambre damis No. XVI; Grande entrée. 

Sufrageria, mobilată în stil neogotic, conținea 31 de piese din lemn de stejar, cu o masă model 
„Rochefoucault”, cu 24 de scaune, două bufete, două scaune-scară, două etajere, prevăzute cu pendulâ 
şi un barometrus?. 

Cabinetul de lucru al domnitorului Alexandru loan Cuza avea un birou de stejar, un dulap de arhivă 
şi o casă de acte (seif), o bibliotecă, două mâsute, un fotoliu, două scaune şi o sofa. 

Salonul mare era mobilat în stil „Ludovic XV”, în alb și verde, cu garnituri de mătase, fiind compus 
din 26 de piese; se distinge un divan circular, care se amplasa în mijlocul salonului (astăzi se păstrează în 
muzeu o replică a acestei piese). 

Dormitorul avea mobilier din lemn de nuc, în stil „Renaștere”; aceasta cuprindea, între altele, un 
dulap cu oglindă, un pat cu baldachin, două noptiere, un şezlong, ș.a. În budoarul doamnei, este amintit 
un dulap-şifonier având pe frontispiciu pe „Venus îngenunchiată”. 

Mobilierul palatului de la Ruginoasa era „intru totul în gustul epocii, conformându-se fidel modei, 
celui de-al doilea Imperiu (Napoleon III), care nu avea un stil, pentru că le imita pe toate.” (Virgil 
Cândea). Mobila grea, era una de tranziţie de la neogotic (în acord cu stilul arhitectonic al palatului) 
la stilurile ,Renaştere” şi „Ludovic XV” (acesta din urmă cu ciudatul amestec de taburete şi mâsute 
maure). 

Se păstrează în Muzeu o parte din mobilierul original al Palatului, recuperat în 1958 (la deschiderea 
muzeului) de la Muzeul Militar Central din București şi păstrat in custodiess. 

Mai multe piese de mobilier au pe frontispiciu stemele reunite ale celor două principate românești. 
Modelul acestei steme poate fi identificat: este vorba despre stema Principatelor Unite din antetul 
corespondenței oficiale a Agenției diplomatice române din Paris, folosită între anii 1862-1864. Eşarfa, 
care oferă un spațiu atât de generos pentru deviză (rămas liber în cazul mobilierului), avea inscripționat 


86 Maria Huminic-Teclean, Un inventar original la Palatului Domnesc de la Ruginoasa — lași, în „Cercetări istorice”, XII-XIII, 1981- 
1982, p. 635-649. Originalul documentului se află la Muzeul Unirii lași; autoarea citează nr. inv. 21 din 1956. 

87 Boris Crăciun, op. cit, p. 45-46. 

88 loan Pop, Aspecte privind restaurarea mobilierului original de la Muzeul „Al. I. Cuza” de la Ruginoasa, confecționat la Paris de Pierre 
Mazaros Ribailles, in „Buletinul Muzeului Militar Naţional, serie nouă, 2003, nr. 1, partea I, p. 407-41; vezi şi 1998, nr, pentru 
şederea aici a doamnei Elena Cuza. 

textul: „AGENCE DES PRINCIPAUTES UNITES” Aceasta este o stemă concepută in Moldova, 
având capul de zimbru in primul scut, cel mai onorabil. Culorile heraldice sunt reprezentate prin haşuri: 
roșu şi albastru pentru stema Moldovei şi roşu pentru acvila Țării Româneşti89, 

Doamna Elena Cuza a amenajat o bibliotecă la reședința de la Ruginoasa. Volumele din această 
colecţie, frumos legate în piele, avea un ex-libris remarcabil ca realizare artistică. Din păcate, Muzeul nu 
mai posedă nici unul din volumele originale. Un volum cu ştampila Mariei Moruzi, provenit probabil 
de la Ruginoasa, se păstrează în biblioteca Institutului de Filologie „A. Philippide” din Iaşi. 

Un drapel al Palatului Cuza de la Ruginoasa, 
este păstrat în colecţiile Complexului Muzeal 
Naţional ,Bucovina” din Suceava. Acesta 
era înălțat în curtea palatului ori de câte ori 
domnitorul se afla acolo”. Faptul că acest 
drapel provine de la Ruginoasa este acceptat. 
Uimeşte însă stângăcia cu care a fost conceput şi 
confecţionat. Se știe că tricolorul a fost adoptat 
de Cuza-Vodă şi ca stemă a familiei sale. Coroana 
este însă o făcătură greu de explicat. Ar fi fost 
de înţeles dacă aceasta ar avea forma clasică a 
coroanei de principe (sau de rege), întâlnită în 
stemele folosite de către domnitor. Cea înfățișată pe acest drapel este însă o simplă fantezie. Nu credem 
că Alexandru loan Cuza a folosit un asemenea drapel. Este posibil să fie o improvizație târzie. Câtă 
vreme s-a aflat în preajma familiei domnitoare secretarul Baligot de Beyne, este puţin probabil să fi fost 
acceptat un asemenea drapel. 

Biserica reședinței de la Ruginoasa a fost renovată între anii 1862-1864, prin grija doamnei Elena 
Cuza. Familia domnitorului era hotărâtă să se statornicească temeinic la Ruginoasa. Un indiciu al 
acestui fapt este și acela că mai multe rude ale domnitorului au fost înmormântate la biserica acestei 
reședințe: Sultana Cuza (n. Cozadini), mama domnitorului, decedată în 1865; marele comis Grigore 
Cuza (+ 1869), unchiul său; Dimitrie Cuza, fratele său, și cei doi fii ai domnitorului, Dimitrie (+ 1888) și 
Alexandru (+ 1890). 

În anul 1873 au fost aduse şi inhumate lângă 
bisericârâmâşitelepâmânteşti alelui Alexandru 
loan Cuza. Pe lespedea de mormânt este 
inscripționată data nașterii: „20 martie 1820”, 
considerată de biograful său, C.C. Giurescu, | 
de mare importanţă pentru elucidarea acestei 
chestiuni, aflate în dispută. În anii 1907-1908, 
doamna Elena Cuza face un cavou în biserică, 
unde așează osemintele Domnitorului şi ale 
celor doi fii adoptivi, Alexandru şi Dumitru. 


89 Sorin Iftimi, Aurica Ichim, Alexandru loan Cuza. Steme, monograme, decoraţii, laşi, Editura Kolos, 2009, p. 14. 
oo Boris Crăciun, op. cit. p. 69. 


Osemintele domnitorului Alexandru loan Cuza nu mai sunt în cavoul din biserică, întrucât au fost 
luate în timpul celui de-al doilea război mondial şi duse în refugiu, la Curtea de Argeş. La înapoiere, 
biserica fiind distrusă parţial de bombardamente, osemintele lui Cuza au fost așezate la biserica „Sfinţii 
Trei Ierarhi” din lași, alături de osemintele domnitorilor Vasile Lupu şi Dimitrie Cantemir (aduse in 
1935). 

Documentele vremii arată că doamna Elena Cuza s-a ocupat nu doar de mobilarea palatului, ci şi de 
amenajarea parcului înconjurător. Ea a adus specialişti din Austria, care au amenajat o adevărată grădină 
botanică, pe locul celei vechi. La Arhivele Naţionale Iași există două planuri ale parcului de la Ruginoasa, 
dar care sunt destul de târzii. Pe unul dintre ele sunt consemnate și denumirile latinești ale plantelor care 
au fost sădite aici. După ce palatul nu a mai servit ca locuinţă, parcul a beneficiat de mai puţină îngrijire, 
cazând treptat în paragină. Parcul a fost distrus în timpul celui de-al doilea război mondial, Ruginoasa 
aflându-se pe linia frontului. Fotografiile din anii 'so arată incinta curții lipsită de orice arbore, doar un 
câmp gol. Mai nimic nu a supravieţuit din arborii plantați de Sturdzeşti şi de doamna Elena Cuza. 

Pe Lista monumentelor istorice apare, la nr. crt. 1487, sub cod IS-Il-m-B-04238.03 Parcul palatului de la 
Ruginoasa, datat 1813. Datarea nu se susţine oricum, grădina neavând niciun arbore vechi de două secole; 
nici planul grădinii de atunci (probabil în stil franțuzesc, cu o arhitectură ordonată) nu se menţine. Încă 
din 1984 se preconiza o colaborare cu Grădina Botanică și Facultatea de Horticulturâ din lași, pentru 
reamenajarea parcului de la Ruginoasa, potrivit planurilor păstrate la Arhivele Naţionale Iași. 


Evoluţia proprietății Ruginoasa 


Palatul de la Ruginoasa a fost, între anii 1863-1866, o reședință liniștită mai ales pentru doamna Elena 
Cuza. Inaugurarea oficială a noii reședințe a fost făcută de Paşti, în aprilie 1864, când palatul s-a umplut 
de rude şi prieteni; s-a scris că acela a fost cel mai frumos moment din istoria clădirii. 

După detronarea lui Cuza, la 11 februarie 1866, palatul a fost vizitat şi locuit doar temporar, în anii 
1867, 1870 şi după 1873, de către doamna Elena Cuza, cu cei doi fii minori, Alexandru şi Dimitrie?! În 
1870, datorită problemelor financiare, a fost vândut, odată cu alte două moșii, şi o parte din mobilierul 
familiei Cuza de la palatului Ruginoasa*2. 

Un alt moment însemnat a fost marcat în anul 1873, când corpul neînsufleţit al lui Alexandru loan 
Cuza a fost adus la Ruginoasa cu o garnitură de tren, pentru a fi înhumat lângă biserica reședinței de 
aici. Prin testamentul domnitorului Alexandru loan Cuza, din 8 ianuarie 1873, moşia şi palatul de la 
Ruginoasa au revenit doamnei Elena şi celor doi fii. 

Între anii 1875-1879 castelul a stat mai mult zăvorât, copiii familiei Cuza fiind plecaţi la studii în 
străinătate. Între anii 1880-1884, familia revenea destul de des la Ruginoasa. Doamna Elena administra 
personal moșia, după renunţarea la contractul de arendare cu Smârândita Docan. 

După 1885, terminând studiile, cei doi fii s-au stabilit la Ruginoasa. Chiar dacă Alexandru avea 23 de 
ani, iar Dimitrie 22 de ani, ei se aflau sub tutela doamnei Elena, din cauza stării lor precare de sănătate. 
După experienţa din marile orașe europene, cei doi suportau cu greu viaţa de provincie de la Ruginoasa. 
În toamna anului 1888, fiul cel mai mic, Dimitrie, s-a sinucis în camera sa de la etajul palatului, fiind 


gı Maria Huminic-Teclean, Prima organizare muzeistică a palatului, p.8. 
92 Ibidem. 


71 


72 


înmormântat lângă tatăl său. Râposatul a lăsat, prin testament, fratelui său partea de moștenire care i s-ar 
fi cuvenit93, 

İn 1889, fiul cel mai mare al domnitorului, Alexandru Al. Cuza, s-a căsătorit cu Maria Moruzi, în 
ciuda sfaturilor medicilor, care arătau că starea sa de sănătate nu îi permite un asemenea lucru. Tocmai 
din acest motiv viitoarea soacră a cerut ca, înainte de oficierea căsătoriei, să i se lase Mariei Moruzi, prin 
testament, partea de avere pe care mirele o moştenise de la tatăl său, inclusiv reşedinţa de la Ruginoasa. 
Testamentul, atât de generos, cuprindea ŞI O clauză restrictivă: aceste bunuri urmau să aparţină viitoarei 
soţii cu condiţia ca ea să nu se recăsătorească şi să poarte numele Cuza. 

Alexandru Al. I. Cuza a decedat în Spania, în timpul călătoriei de nuntă, in 
1890. După moartea sa, tânăra văduva Maria Cuza (Moruzi) a devenit stăpâna 
palatului. Peste câţiva ani, ea l-a cunoscut pe Ionel I.C. Brătianu, viitorul lider al 
liberalilor, pe atunci inginer stagiar de căi ferate. Au avut o căsătorie scurtă, de 
convenientâ. Din relaţia lor s-a născut istoricul Gheorghe Brătianu (1898), care 
şi-a petrecut copilăria la Ruginoasa. 

Prin această a doua căsătorie, chiar dacă foarte scurtă și formală (o zi), 
necesară recunoașterii copilului, Maria Moruzi pierdea dreptul legal de 
moștenire de la Ruginoasa. Astfel, proprietatea de la Ruginoasa a fost cedată 
Spitalului „Caritatea” din lași. Aceasta a fost clauza înscrisă în testamentul 
fostului ei soţ, Alexandru Al. Cuza, care respecta astfel dorinţa tatălui său, fostul 
domnitor”. 

Doamna Elena Cuza, retrasă la Piatra-Neamţ, a intentat un proces Mariei 
Moruzi, pentru recuperarea proprietăţii de la Ruginoasa. Moșia şi palatul 
Ruginoasa au devenit proprietatea Spitalului „Caritatea”, din lași (întemeiat de 
Elena Cuza, în clădirea în care funcţionează acum Spitalul de Urgenţă), prin 
donația Mariei Moruzi. Altfel, la Ruginoasa a fost întemeiat Spitalul de copii 
„Cuza-Vodă” (1899). În timpul primului război mondial, aici a funcţionat 
un spital militar (1916-1918). După încheierea păcii, odată cu exproprierea 
moșiei, Spitalul „Caritatea” nu mai avea resurse pentru a întreţine cele 40 de 
paturi destinate copiilor. Astfel, din 1936 palatul a fost cedat temporar Regiei 
CFR, care a amenajat la Ruginoasa un Spital TBCS5. Palatul, biserica şi hanul de la Ruginoasa au fost 
foarte avariate în timpul bombardamentelor din 1944. Clădirea a fost restaurată, între 1970 şi 1978, după 
planurile arhitectului I. Costinescu, recâpâtând înfățișarea sa din epoca Unirii96, 

Scara de acces la etaj a fost reconstituită după o fotografie aflată la Biblioteca Academiei”. „Această 
scară, destul de largă, lucrată migălos în lemn, cu stâlpi de susținere frumos ornamentati, a fost ea însăși 
un obiect de artâ”98, În ciuda descrierii, care poate predispune la alte așteptări, scara existentă astăzi este 
identică celei din amintita fotografie. Nu se cunosc imagini ale unei scări anterioare. 


93 Ibidem. 

94 Ibidem. 

9s Boris Crăciun, op. cit, p. 68. 

96 Maria Huminic-Teclean, op. cit, p. 8. 
97 Boris Crăciun, op. cit, p. 44. 

98 Ibidem. 


Începând din 1 iulie 1980, printr-o decizie a Consiliului Popular al judeţului Iași, palatul de la 
Ruginoasa a trecut în subordinea Complexului Muzeistic Iași. Muzeul de Istorie a Moldovei a primit 
însărcinarea de a organiza un muzeu în această clădire, dedicat epocii Unirii de la 1859. Clădirea a 
necesitat doar mici retușuri din partea constructorilor, fără a se face lucrări ample de renovare. Tematica 
propusă, realizată de Maria Huminic-Teclean, şefa Secţiei de Istorie din cadrul Complexului Muzeal 
„Moldova” din Iași, a fost avizată de Consiliul Culturii și Educaţiei Socialiste. Expoziţia de bază a fost 
realizată cu ajutorul specialiștilor de la LS, „Decorativa” București. Astfel, la 25 noiembrie 1982, muzeul 
de la Ruginoasa a fost deschis oficial publicului”. 

În ultimii ani palatul de la Ruginoasa a cunoscut o nouă restaurare, menită a-i sublinia valoarea 
arhitectonică şi a-i prelungi existenţa în timp. Amenajările interioare, aflate în curs, vor da o nouă 
strălucire expoziţiei permanente, dedicate perioadei în care aici a locuit principele Alexandru loan Cuza 
şi mai ales doamna Elena. Nu ne rămâne decât să urăm viaţă lungă acestui Muzeu, ce va fi ca o casă 
deschisă, gătită de sărbătoare, aflată mereu în aşteptarea vizitatorilor. 


99 Maria Huminic-Teclean, op. cit, p. 8-9. 

LOCUINȚELE ELENEI CUZA DIN PIATRA-NEAMT 


Mihaela Cristina Verzea 


În articolul de faţă, ne propunem să completăm informaţiile privitoare la șederea Primei Doamne 
a României la Piatra-Neamţ. Elena Cuza a locuit în orașul de la poalele Pietricicâi în două etape: 1895- 
1901 Şi 1904-1909. Cercetând studiile referitoare la viaţa principesei, am constatat faptul că cele două 
perioade sunt insuficient și inegal cunoscute. O primă explicaţie ar consta în aceea că a doua etapă, 
asupra căreia există mai multe mărturii, a coincis cu un moment istoric, respectiv semicentenarul Unirii 
Principatelor, care a readus-o în atenţia comunităţii pe Elena Cuza. Surse edite și inedite ne permit 
reconstituirea ultimei părți (1895-1909) din viaţa „femeii ideal de bună şi de modestă care a fost Măria 
Sa Doamna Elena, tovarâşa lui Cuza Vodă”. Reproducem în continuare fragmentul din cartea Luciei 
Borş, autoarea singurei biografii închinate Principesei, care vizează prima perioadă în care soția fostului 
domnitor s-a stabilit în orașul din „mijlocul munţilor cu picioarele scâldate în Bistriţa limpede”. 

În acest timp [1895], fratele său mai mic, Theodor, işi cumpărase o casă la Piatra-Neamţ. Orăşelul tăcut şi pitoresc 

plăcu mult Doamnei Elena, care se hotări să construiască şi ea o casă frumoasă şi încăpătoare, unde să se strângă pe 

lângă ea în timpul verii sau sărbătorilor aceia care-i erau dragi. Dar când să se mute intr-insa, auzi de ocara pe care 

Mitifâ Sturdza o aduse în Parlament memoriei domnitorului Cuza şi se hotărî să părăsească pentru totdeauna Tara 

Românească, in semn de protest. Dărui casa fratelui Theodor, care o şi vându după aceea şi plecă la Geneva, la fina şi 

nepoată sa, Elena Lambrino, căsătorită Rășcanu'2. 

Reperele cronologice sugerate de Lucia Borş ca fiind legate de stabilirea Principesei în urbea Piatra 
sunt confirmate de documente de arhivă introduse recent în circuitul științific. Într-adevăr, Elena 
Cuza poposeşte pentru prima dată la Piatra-Neamţ in vara anului 1895, atunci când devine proprietara 
unei locuinţe de pe strada Ştefan cel Mare, stradă destinată protipendadei nemtene, în baza Actului de 
vindere-cumpărare nr. 642 încheiat de Tribunalul Neamţ la 3 august 18954. 

„Între subsemnatii Princesa Elena Cuza, văduvă, de profesiune rentieră, pe de o parte, și Căpitanul Vasile Alexandrescu, 

proprietar, pe de altă parte, s-a încheiat prezentul contract de vindere-cumpărare, prin care subsemnatul, Vasile 

Alexandrescu, vând locul ce am cumpărat de la doamna Maria Albus, cu casele, atenansele şi ograda, situat în orașul 


Nicolae lorga, Oameni cari au fost. Amintiri şi comemorări, Editura Tipografia Neamul Românesc, 1911, p.327. 


2 Lucia Borş, Doamna Elena Cuza, Ed. II revăzută, Editura Naţionala Ciornei S.A.R. București, p.249-250. 

3 Mihaela Cristina Verzea, Elena Cojocariu, Doamna Unirii în oraşul de sub Pietricica, în „Magazin Istoric”, nr. 5/201, p. 85-88. 

4 Arhivele Naţionale, Serviciul Judeţean Neamţ, fond Tribunalul Jud. Neamt. 

5 Maria Albu a fost mama lui Nicu I. Albu (1853-1908), prefect şi primar al orașului Piatra, la sfărșit de secol XIX, început de 


secol XX. Deputat și senator din partea Partidului National Liberal, Nicu Albu și soția acestuia Eleonora Albu s-au numărat 
printre apropiații Principesei Elena Cuza. A fost înmormântat la mănăstirea Bistriţa în mormântul care i-a fost dăruit de 


Piatra, strada Ștefan cel Mare, sub N’ pe puterea actului de cumpărătură autentificat de Tribunalul de Neamţu, sub 
N" 185 din 11 aprilie 1890 şi transcris la grefa aceluiași Tribunal sub nr. 70, la 13 aprilie 1890. 


Acest loc de casă, dupe stăpânirea mea actuală şi în întinderea şi cu megieşiile prevăzute în actul de cumpărare ce am de 
la doamna Maria N. Albu, îl vând liber de orice sarcină de ipotecă, privilegiu sau servitute, cu preţul de 5600 lei, adică 
cinci mii şase sute lei, în bilete de bancă române, pe care preț l-am primit integral, acum, la subscrierea acestui act. 


Subsemnata, Princesa Elena Cuza, am cumpărat locul cu casele de pe el, în conformitatea actului de vânzare a Doamnei 
Maria N. Albu sus-citat şi după stăpânirea actuală, liber de orice sarcină de ipotecă, privilegii sau servitute cu prețul de 
5600 cinci mii şase sute lei, pe care l-am numărat integral în primirea D-nului Căpitan Vasile Alexandrescu”. 

Exceptând reperele cronologice, celelalte informaţii oferite de Lucia Borş se dovedesc a fi eronate. 

Documentele aflate în fondul Tribunalului Judeţului Neamţ nu înregistrează niciun act de vânzare- 
cumpărare care să ateste achiziționarea unei proprietăţi în Piatra-Neamţ de către fratele Elenei Cuza, 
Theodor Rosetti. De asemenea, în planul care conţine situaţia proprietăţilor de pe strada Ștefan cel 
Mare în perioada 1890-1900, nu am întâlnit numele fostului prim-ministru. Bănuim, deși nu avem 
confirmarea, că fosta proprietate a căpitanului Alexandrescu i-a fost dăruită lui Theodor Rosetti, fără 
însă a se oficializa această cedare“ (situație temporară, întrucât numita proprietate îi va reveni șase ani 
mai târziu fratelui mijlociu al Principesei). 

Altfel nu se explică de ce doi ani mai târziu, Elena Cuza işi cumpără un nou teren pe aceeași stradă, 
la nr. 25, în imediata vecinătate a proprietăţii care îi intrase în stăpânire în august 18957. În schimbul 
sumei de 2.500 lei, principesa, reprezentată de loan Bacallu (absolvent al Politehnicii din Berlin, inginer 
constructor de căi ferate, senator din partea Partidului Conservator), a cumpărat o porţiune de teren 
din locul de dotă al Anastasiei Barcan, la data de 21 ianuarie 1897. Vânzarea era impusă de starea precară 
a locuinţei doamnei Barcan, care trebuia in mod obligatoriu supusă unor lucrări de reparaţie. Elena 
Cuza a avut şi un concurent la achiziționarea terenului, în persoana lui Alexandru Blancfort (procuror 
al Tribunalului Neamţ, avocat, senator). Reproducem conţinutul Ordonanţei de adjudecare, precizând 
faptul că am păstrat particularităţile stilistice și ortografice specifice actului invocat. 

„Acest Tribunal, prin procesul verbal nr. 4473 din 14 noiembrie 1896, în urma cererii înregistrată la nr. 12689/96, a 

autorizat pe Doamna Anastasia Barcan, domiciliată în urba Piatra, a vinde prin licitațiune publică, conform art.1253 

din codul civil, o porțiune loc din trupul locului său dotal situat în urba Piatra, Strada Ștefan cel Mare, în scop de a face 


fosta doamnă a Principatelor Unite; Dimitrie Hogea, Din trecutul orașului Piatra-Neamţ, Amintiri, Tipografia Record, Piatra- 
Neamţ, 1936, p. 165. 

6 Petru Flor, medicul personal al Elenei Cuza în ultimii săi ani de viață, plasează acest moment al achiziţionării unei proprietăţi 
de către Theodor Rosetti în Piatra- Neamţ, zece ani mai târziu, în perioada celei de-a doua şederi a principesei în orașul de 
pe valea Bistriţei: „Când era timp frumos, [Principesa] ieşea putin în grădină sau se ducea la fratele său Thedor Rosetti, care 
își cumpărase o casă în imediata vecinătate și care petrecea toate sărbătorile, ca şi întreaga vară, aici la Piatra-Neamţ; vezi pe 
larg I. Lăcustă, Petru Flor. Elena Cuza — ultimii ani de viață, în „Magazin Istoric”, nr. din ianuarie 2006, p10-14. 


Muzeul de Istorie și Arheologie Piatra-Neamţ (MIAPN), Colecţia de istorie modernă și contemporană, Ordonanţă de 


4 


adjudecare din 21 ianuarie 1897, nr. inv. 650 MC. 

8 Prinprocesul-verbalnr. 4473 din 14 noiembrie 1896, Tribunalul Neamţ permitea doamnei Anastasia Barcan să vândă din locul 
său dotal o porțiune, în baza raportului „format la 7 noiembrie curent de Dİ. Inginer I. Balu, expertul numit de Tribunalul din 
care se constată că imobilul (casa) ce petitionara Anastasia Barcan posedă în acest oraș, strada Ştefan cel Mare, este cu totul 
umed şi impropriu de a mai fi locuit, că are nevoie de mari reparatiuni radicale care constau în refacerea lor, evaluând această 
refacere la suma de 3500 lei” İnstrâinarea urma să se facă prin licitaţie, conform art. 1253 din codul civil; MIAPN, Colecţia de 
istorie modernă și contemporană, Proces verbal din 14 noiembrie 1896, nr. inv. 629 MC. 

operaţiuni ne aparate pentru conservarea caselor sale dotale, porțiune de loc care este latura la fund despre casele Dlui 
Ernest Gheorghiu, spre sud patru metri so centimetri, laturea locului la Strada Stefan cel Mare spre nord trei-deci şi 


unu metri 30 cm, lungimea locului pe latura despre locul Principesei Elena Alexandru Cuza” [s. n.], spre răsărit, cinci 
zeci şi unu metri 20 cm şi lungimea locului pe latura despre locul ce rămâne Dlui Neculai Barcan spre apus din Stradă, 
la colțul despre sud a chilerului pe linia păretelui chilerului şase spre Zece metri 75 cm şi din colțul chilerului până la 
fundul dinspre Dİ Ernest Gheorghiu, douăzeci și nouă metri 85 cm sau în totul latura despre Dİ. Barcan, are o lungime 
de patruzeci şi şase metri 60 cm. 


La 15 noiembrie 1896, Dna Anastasia Barcan, cu consimțământul soțului său N. Barcan, prin petiția înregistrată la nr. 
13387, au cerut a se autoriza Corpul de Portărei a forma afiptele conform art. 687 Pr. Civile, Tribunalul, prin jurnalul 
nr.4521 din 18 noiembrie 1896, au evaluat vânzarea citată porțiunii de loc cu termin de 30 zile de la data publicaţiunii 
prin foaia oficială. 


La 2 ianuarie a.c, când s-a împlinit termenul de de 30 de zile publicat prin Gazeta de laşi, nr. 137/96, pentru vânzarea 
citată porțiunii de loc, procedura fiind îndeplinită, la apelul nominal au Lindescifrabil] Doamna Anastasia Barcan, 
asistată de soțul său N. Barcan, care a declarat că stăruie a se face vânzarea, iar ca concurent s-a prezentat DI. 1. Bacalu, 
autorizat de Principesa Elena Cuza, cu procura autentificată de acest tribunal sub nr. 834/96, s-au procedat apoi la 
vânzare cu ușile deschise, conform art. 538 proces civil şi după strigările ținute în trei intervale, având fiecare strigare un 
interval de cinci minute, ne dând nimeni un preț mai mare decât dl. Inginer I. Bacalu pentru Principesa Elena Cuza, 
în sumă de 2000 lei, Tribunalul, prin procesul Nr. 9 din acea au adjudecat în mod provizor citatul imobil asupra 
Principesei Elena Cuza cu prețul de 2000 lei. Despre numele concurenţilor şi pretul oferit s-au ținut liste de Grefier şi 
Portârel, în care a subscris și adjudecările, totodată s-au anunțat părțile prezente ca peste opt zile să se prezinte iarăși la 
tribunal, când urmează a se face supralicitare, afışându-se acest termen şi la ușa Tribunalului 


La 11 ianuarie ac. când s-a împlinit termenul de opt zile pentru supralicitare, procedura fiind îndeplinită, la apelul 
nominal au compârut Dna Anastasia Barcan, asistată de soțul său N. Bracan, care a declarat că stăruie a se face 
supralicitarea. DI I. Bacalu, procuratorul Principesei Elena Cuza, şi DI Alexandru Blancfort ca supralicitator, s-a 
procedat apoi la supralicitare cu ușile deschise, conform art. 538, pr. Civil, s-au început strigârile de la prețul de 2200 
lei oferit de domnul Alexandru Blancfort şi după strigările ținute în trei intervale, având fiecare strigare un interval 
de cinci minute, nedând nimeni un preț mai mare decât DI I. Bacalu pentru principesa Elena Cuza, în sumă de 2500 
lei, Tribunalul, prin procesul n. 76 din acea zi, au adjudecat definitiv citatul loc asupra principesei Elena Cuza, cu 
suma de 2500 lei. Despre numele concurenţilor şi prețul oferit s-au ținut listă de Grefier şi Portărel, în care au subscris 
şi adjudecările, totodată s-a pus în vederea cumpărătorului a se conforma art. ss: şi următoarele procese civile în ce 
priveşte depunerea prețului. 


La 13 ianuarie ac, DI I Bacalu procuratorul Principesei Elena Cuza, cu petiția înregistrată la nr. 439, au prezentat 
tribunalului recipisele casieriei locale nr. 8270 şi 8272/97 pentru depunerea prețului de 2500 lei în numerar şi a taxei de 
înregistrare, cerând a se elibera Principesei Elena Cuza ordonanța de adjudecare. 

Tribunalul, văzând că atât prețul de 2500 lei cât și taxa de înregistrare, s-au depus la Casieria locală sub recipisele 
Nr 8270 şi 8272/97, prin Jurnalul nr. 146/97 au dispus a e elibera Principesei Elena Cuza cuvenita ordonanţă de 
adjudecare. 


În consecință, 


Tribunalul 


Achiziţionarea și păstrarea fostei proprietăţi a căpitanului Vasile Alecsandrescu este, iată, reconfirmată. 


În urmarea celor expuse mai sus şi în baza art. 558 pr. Civ, eliberează Principesei Elena Cuza această ordonanță de 
adjudecare, pentru recunoașterea sa de cumpărătoare a o porțiunei loc din trupul locului dotal intrat în urba Piatra, 
Strada Ştefan cel Mare, proprietatea Dnei Anastasia N. Barcan. 


Dată astăzi 21 ianuarie 1897. 


Extinzându-și domeniul, principesa a demarat construcţia unei noi locuinţe, care din fericire există 
şi astăzi, într-o stare de conservare multumitoare. Nu se cunoaște data exactă a terminării acestui imobil. 
Intuim că a fost construit între anii 1897-1899. 

Potrivit Luciei Borş, principesa nu a locuit deloc în casa din Ştefan cel Mare, nr. 25, relatare infirmată 
însă de o serie de mărturii. Parcurgând volumul Principesa Elena Cuza. Corespondenţă şi acte. 
1840-1890!0, descoperim scrisori trimise de la Piatra-Neamţ, în intervalul 20 februarie 1897-17 ianuarie 
1901. O primă scrisoare, din 20 februarie 1897, îi era adresată Paulinei Alecsandri, căreia îi mulțumea 
pentru trimiterea noii ediţii a operelor lui Vasile Alecsandri. Principesa îi promitea Paulinei Alecsandri 
că o va vizita la Mircești, in drumul său spre Iași (aici locuia în casele fratelui său, Dimitrie Rosetti), sau 
la intoarcerea la Piatra-Neamţ. Probabil, Elena Cuza locuia în casa cumpărată în august 1895. 

Din textul unei scrisori adresate lui B.C. Livianu, autorul broșurii Generalul C-tin Herescu Năsturel. 
Episod din domnia lui Cuza Vodă, deducem că, doi ani mai târziu, principesa era deja stabilită la Piatra- 
Neamţ, probabil in noua sa locuinţă: „Vă mulţumesc din toată inima că v-aţi gândit la mine şi mi-ati 
procurat ocazia ca în singurătatea în care m-am retras să-mi amintesc de marele și glorioasele fapte ale 
răposatului meu sof”1!, 

Din aceeași sursă bibliografică, aflăm că la data de 20 octombrie 1902, pe numele Elenei Cuza, 
născută în anul 1825, cu următoarele semnalmente: statură mijlocie, părul sur, ochi căprui, a fost emis 
pașaportul nr. 607, de către Chestura de Poliţie din laşi!2. Într-adevăr, principesa părăsea tara, nu înainte 
însă de a-și înstrăina proprietatea de la Piatra-Neamţ. Se naște firesc întrebarea: de ce pleca tocmai acum, 
când părea că işi găsise în sfârşit liniștea? 

„Ocara” de care amintește Lucia Borş ne poate duce cu gândul fie la refuzul pe care Dimitrie A. 
Sturdza, preşedinte al Consiliului de Miniştri, l-a manifestat faţă de propunerea organizării unei 
subscriptii publice pentru realizarea statuii Unirii de la Iași, variantă neplauzibilâ, întrucât episodul este 
posterior anului în care principesa a plecat din ţară, fie la explicaţia pe care am regăsit-o în amintirile 
lui GT. Kirileanu”, Într-o scrisoare datată 16 noiembrie 1902, trimisă de bibliotecarul Curţii regale a 
României prietenului său Mihai Lupescu (învăţător, folclorist), citim următoarele: „Și eu preţuiesc pe 
Sturdza ca un cercetător meticulos și iubitor al trecutului... Ca om politic însă, şi mai ales ca șef de partid, 
Sturdza e un om cu vederi strâmte, cu inimă rea şi veninoasă. Cei ce cunosc de-aproape viaţa lui Cuza 
spun că Sturdza îi era secretar și, divulgând unui ziar străin o scrisoare secretă a lui Napoleon, de care 
nu ştia decât Cuza și secretarul său, Cuza i-a tras două palme... De atunci ura lui Cuza împotriva lui 
Sturdza — ură care l-a împins ca în prefața Cuvântărilor regelui Carol I în 30 de ani de domnie să spună 
nişte cuvinte batjocoritoare la adresa lui Cuza, din care cauză Academia în şedinţă publică a declarat că 


10 Principesa Elena Cuza. Corespondenţă şi acte. 1840-1890, edţie îngrijită, note şi indici de Virginia Isac şi Aurica Ichim, Editura 
Junimea, lași, 2009, p. 363-364. 

u Ibidem, p.364-365. 

12 Ibidem, p.366-367. 

13 GI. Kirileanu, Sub trei regi şi trei dictaturi, ediţie îngrijită de Constantin Bostan, Editura Crigarux, Piatra-Neamţ, 2004, p. 
57-58. 

numita prefaţă nu-i scrisă cu încuviințarea ei... În noaptea răsturnării lui Cuza, Sturdza a sechestrat fără 
nici un drept hârtiile lui Cuza, care şi azi sunt tot în mâinile lui sechestrate şi poate că şi ciuntite, deoarece 
dânsul refuză cu îndârjire a le arăta istoricilor care au vrut să scrie acum asupra lui Cuza (Titu Maiorescu 
şi A.D. Xenopol)” 

Având serioase motive pentru a pleca, Principesa intenţiona să nu se mai întoarcă vreodată pe 
tărâmuri românești. Şi, totuși, o va face un an și jumătate mai târziu, sfătuită fiind de Henrieta Bacallu, 
soţia celui prin intermediul căruia achizitionase terenul din strada Ştefan cel Mare, nr. 25. 

În acest punct al naraţiunii se impune să facem o nouă corectură. Principesa Elena Cuza și-a dăruit 
proprietăţile nu fratelui său mai mic, Theodor Rosetti, ci fratelui mijlociu, Dimitrie Rosetti (mai putin 
cunoscut decât Th. Rosetti, acesta era licenţiat în Drept la Viena, fost ministru al Cultelor şi Instructiei 
Publice în anul 1861, prim-preşedinte al Curţii de Apel din Iași în 1866, deputat și prefect de Iași). 

Actul de donaţie — aflat în colecţia de istorie modernă a Muzeului de Istorie şi Arheologie Piatra- 
Neamţ — din data de 28 aprilie 1901, certifică faptul că principesa Elena Cuza renunţă în favoarea fratelui 
ei, domiciliat în lași, Strada Tăutu, nr. 16, la proprietatea din strada Ştefan cel Mare, nr. 2514. 

Act de donatiune între vii 

Subsemnata, Princesa Elena Cuza, domiciliată în orașul Piatra-Neamţ, strada Ștefan cel Mare, Nr. 25, declar prin 

actul de față că dăruiesc în deplină de veci proprietate fratelui meu Dimitrie Gheorghie Rosetti casele mele în valoare de 


40.000 (patruzeci de mii) lei ce posed în orașul Piatra şi în care locuiesc actualmente, dimpreună cu totul locul lor şi cu 
toate obiectele mobile aflate în ele. 


Totodată, cu facerea acestui act am remis fratelui meu sus-numit şi actele care constituie dreptul meu de proprietate 
asupra acestor case cu locul lor şi anume: actul de vânzare/cumpărare autentificat sub Nr. 642, din 3 august 1895, şi 
transcris la aceeași dată sub Nr. 382 de tribunalul județului Neamţ, precum şi ordonanța de adjudecare al aceluiaşi 
tribunal, emisă de sub nr. 24 de la 21 ianuarie 1897. 


Princesa Elena Cuza 
Piatra-Neamț, 28 aprilie 1901 


Subsemnatul, Dimitrie Gheorghe Rosetti, domiciliat în lași, strada Tăutu, nr. 16, declar că primesc cu adâncă 
recunoștință donațiunea făcută mie prin prezentul act de sora mea, Princesa Elena Cuza. 


Piatra-Neamț, 28 aprilie 1901 
[Semnătura] D. Gh. Rosetti 


Proces-Verbal 
Anul 1901, luna aprilie 28 zile, orașul Piatra 


În pretoriul Tribunalului Județului Neamţu și înaintea noastră Oscar Stati, judecător de ședință, asistat fiind de domnul 
Dimitrie Hogea Grefier, s-au prezentat personal Domniile Lor Princesa Elena Cuza, domiciliată în urba Piatra, 
strada Ștefan cel Mare, Nr. 25, şi Dimitrie Gheorghe Rosetti, domiciliat în laşi, strada Tăutu, Nr. 16, ambii cunoscuţi 
personal nouă, cerând, prin petiția înregistrată la Nr. 5503, autentificarea prezentului act de donațiune, format în două 
exemplare identice, din care unul pe timbru de zece lei şi iscălit de părți, iar celălalt pe timbru de cincizeci de bani, 


14  MIAPN, Colecţia de istorie modernă și contemporană, Act de donaţie din 26 aprilie 1901, nr. inv. 628 MC. 


anului 1901. İntâmplâtor sau nu, şi corespondența expediată de soția lui Cuza din urbea Piatra se oprește 


nesubscris; şi cetindu-se de către noi acest act din cuvânt în cuvânt în fața şi acordul părților, la întrebările puse, dânsele 
ne-au declarat că cele conținute în el sunt cu consimțământul Domniilor lor şi că iscăliturile sunt proprii ale Domniilor 
lor; după care părțile au iscălit în prezenţa noastră şi exemplarul prezentat nesubcris, ce urmează aserțiune la dosar; şi 
apoi am vizat ambele exemplare pentru neschimbare. 


Noi, luând act de declarațiunile părților, 


În virtutea art. 171 Cod Civil şi urmând legea act. donaţiune, se constată că la cererea de autentificare s-a anexat şi 
anulat un timbru de cinci lei, iar taxa de înregistrare s-a solvit la Administraţia financiară locală sub recipisa nr. 687, în 
sumă de una mie șase sute lei, recipisă care s-a oprit la dosar. 


Judecător de şedinţă, 
Oscar Stat 

Nr 245 ant. 

1901 Aprilie 28 
Grefter, 

D. Hogea 


lată o dovadă certă a faptului că principesa a locuit în strada Ștefan cel Mare, nr. 25, până în primăvara 


la data de 4/17 ianuarie 1901. 


(amenajarea acestuia a început în anul 1901, lucrare edilitară executată cu succes de primarul Nicu 
Albu). „Vila domniţei Cuza” apare în două cărți poștale aflate în colecţia ing. Viorel Nicolau din Piatra- 


O mărturie vizuală de această dată atestă șederea Elenei Cuza în proximitatea Parcului Cozla 


Neamţ, una dintre ele fiind datată 1900, iar cealaltă 1901. 


încheiat între subscrişii Dimitrie Gh. Rosetti, proprietar İş pedeoparte,şi Vasile S. Caludi, comerciant, 
domiciliat în orașul Piatra N, din s septembrie 1902, contra sumei de 24.000 lei, cel din urmă devenea 
proprietarul fostelor case ale Elenei Cuza „dimpreună și cu lămpile şi instalatiunea de lumină electrică, 


Dimitrie Rosetti nu a păstrat pentru mult timp darul principesei. Prin Actul de veşnică vânzare, 


aflâtoare astăzi in case, libere de orice sarcină de ipotecă”!s. 


15 


„Act de veşnică vânzare 


Între subscrişii Dimitrie Gh. Rosetti, proprietar, domiciliat în Orașul ași, strada Tăutu, nr: 16, pe de o parte, şi Vasile S. 
Caludi, comerciant, domiciliat în orașul Piatra N, pe de altă parte, s-a încheiat următorul contract: 


Subscrisul, Dimitrie Gh. Rosetti, declar că am vândut Dlui Vasile Caludi casele mele ce posed în orașul Piatra N, strada 
Stefan cel Mare nr... dimpreună cu tot locul lor, precum şi cu lampele şi instalațiunea de lumină electrică aflătoare 
astăzi în case. Această vânzare o fac pe puterea actului de donafiune între vii, autentificat de Tribunalul Judetului 
Neamţ sub nr. 245, din 28 aprilie 1901, şi transcris la același tribunal sub nr: 167, din aceeași zi. 


Acest imobil se mărginește la răsărit și sud cu imobilul Dlui C. Semaca, la apus cu DI. N. Barcan şi la nord cu Strada, 
după stăpânirea mea actuală şi în întinderea şi cuprinsul prevăzute în actul de vindere-cumpărare autentificat sub nr. 
642 din 3 august 1895 de către tribunalul judetului Neamţ şi transcris la același tribunal în aceeași zi sub Nr. 382, precum 


Ibidem, Act de vânzare din s septembrie 1902, nr. inv. 627 MC. 

și în ordonanța de adjudecare eliberată de tribunalul Judetului Neamt sub nr. 24, din 24 ianuarie 1897, şi investită cu 
formulă executorie de același tribunal, sub nr. 25, din 29 ianuarie 1897. 


Imobilul acesta îl vând Dlui Vasile S. Caludi, liber de orice sarcină de ipotecă, privilegiu sau servitute, cu prețul 24.000, 
adică douăzeci şi patru mii lei, pe care i-am primit integral de la domnia sa, acum, la facerea acestui act, drept care i-am 
și predat imobilul în stăpânire, dimpreună cu lămpile şi instalațiunea de lumină electrică, precum şi următoarele acte 
care constituie dreptul meu de proprietate asupra acestor case cu locul lor: a) actul de donaţiune între vii, autentificat 
sub Nr. 245/1901 şi transcris sub nr. 167/1901 de Tribunalul județului Neamţ; b) ordonanța de adjudecare Nr. 24/1897, 
eliberată de tribunalul Neamt și investită cu formulă executivă Nr: 25/1897 de acelaşi tribunal; c) Procesul verbal nr. 84, 
din 22 februarie 1897, dresat de portărelul Judeţului Neamţ. 


Subscrisul, Vasile S. Caludi, declar că am cumpărat de la DI Dimitrie Gh. Rosetti sus-arătatele case cu locul lor, 
dimpreună şi cu lămpile şi instalaţiunea de lumină electrică, aflâtoare astăzi în case, cum se lămurește mai sus, după 
stăpânirea actuală, libere de orice sarcină de ipotecă, privilegiu sau servitute, cu pretul de 24.000 lei, douăzeci și patru 
mii lei, pe care i-am numărat integral în primirea Dlui vânzător şi-am primit de la domnia sa in a mea stăpânire 
imobilul vândut, împreună cu sus-citatele acte de proprietate, lămpile şi instalația de lumină electrică. 

Făcut în Piatra N, azi, 5 septembrie 1902. 

Semnătura, 

D. Gh. Rosetti 


Semnătura, 


Vasile S. Caludi. 


Din fericire, istoricul acestei locuinţe poate fi reconstituit și pentru perioada interbelică, datorită 
faptului că în patrimoniul MIAPN există testamentul lui Vasile Caludi din 17 aprilie 1919. Prin 


renumerotarea caselor de pe 


strada Ştefan cel Mare, fosta locuinţă a Elenei Cuza primește nr. 33. Casa 


i-a fost lăsată moștenire Marthei C. Vorel, fiica comerciantului Vasile Caludi și soția farmacistului 


Constantin Vorel (deţinătorul Laboratoarelor Vorel din Piatra Neamt) 16, 


İn străinătate, principesa „începu să simtă dorul de țară... Îi era şi teamă că va muri departe de ai săi. Ar fi dorit mult 
să se întoarcă, dar găsirea unui cămin care să-i vină la socoteală o oprea din avântul ce-l avea. Atunci se întâmplă să 
treacă prin Geneva şi s-o viziteze o cunoscută din Piatra-Neamţ, Henrieta Bacalu, căreia Doamna Elena îi împărtăşi 
grija că nu va găsi în țară un cămin, dacă ar împinge-o dorul să se întoarcă. Henrieta Bacalu se oferi atunci să-i puie la 
dispoziţie, în schimbul unei sume de bani, tot ce-i va fi necesar ca să trăiască nesupărată de nimeni în Piatra?7. 
Plecând de la informaţiile aceleași Lucia Borş, aflăm că, odată revenită în ţară: 


La Piatra-Neamţ [Principesa] se aşezâ în casa inginerului Bacalu'5, pe strada Ștefan cel Mare. O căsuță modestă, 
formată din două odăi şi un antreu pe care se afla o altă odaie, pentru camerista sa, Germaine, adusă cu ea din Geneve. 


16 Ibidem, Testament, nr. inv. 608 
17 Lucia Borş, op.cit, p. 250-251. 
18 Casaiiesteatribută familiei Lal 


C. 


u de Constantin Bostan, în Piatra-Neamţ și împrejurimi. Parfumul amintirilor, aroma evocărilor, 


Editura Acțiunea, Piatra-Neamț, 2009, p. 78. Nicolae Iorga menționează și el faptul că o familie bogată i-a oferit Doamnei 


Unirii găzduire, fără a oferi un nume. Originar din Grecia, Dimitrie Lalu (1835-1917) a fost una din cele mai cunoscute figuri 


ale oraşului (exploatator al pă 


urilor de pe domeniul Broşteni al Regelui Carol I, fondator al Societăţii Moldova, al Morii 


Doamna, cu uzina electrică care deservea iluminatul public şi, particular, al fabricii de Tricotaje Doamna. Dimitrie Hogea, 


autorul primii lucrări monografice a orașului Piatra-Neamţ, afirma că D. Lalu „a fost în timpul său cel mai de seamă factor 


al economiei orașului nostru” Documentele de arhivă nu ne-au permis reconstituirea istoricului acestei locuinţe. Totuși, în 


Casa era veselă, cu o grădiniță in faţă, pe care Doamna Elena o îngrijea singură. İn fața ferestrelor se ridica, departe, 

frumosul munte Cozla, îmbătrânit şi el sub povara brazilor.. Mobilierul era tot atât de simplu ca şi aspectul casei, căci 

Doamna Elena nu dorea să aibă decât ce era neapărat nevoie. El se compunea dintr-un pat, un dulap pentru haine, 

un scrin şi un fotoliu pe care-i plăcea să stea şi să asculte, în zilele de iarnă, sau când era suferindâ, lectura pe care i-o 

făcea camerista!9, 

Contemporan al principesei, medicul Socrat Lalu confirmă afirmaţiile de mai sus20. Doamna Unirii 
a stat, după revenirea în ţară, între anii 1904-1909, la Piatra-Neamţ într-o locuinţă închiriată. 

Principesa Elena Cuza a fost o martiră — prin urmare o adevărată sfântă a neamului nostru. Numai ceea ce ştiu eu, 

că a dăruit prin intermediarul meu, populațiunei nevoiaşe din oraşul şi din întreg județul nostru, — dat fiind modestele 

Ei venituri — întrecea tot ceea ce ne-am putea închipui! Nu rămânea Sfintei Principese — cât a stat la Piatra — pentru 

nevoile Ei strict personale: pensiunea, chiria, o rochie pe an! nici a zecea parte din ceea ce dăruia! Trăia extrem de 

modest, pentru a da la alții cât putea mai mult; împărțind în acelaşi timp la toți şi ceva din inima ci... nemaipomenit 

de compătimitoare şi de bună. 

Singura referinţă pe care medicul personal al Elenei Cuza, dr. Petru Flor, o face în legătura cu locuinţa 
Doamnei Unirii este o trimitere la amplasarea casei pe strada Ștefan cel Mare „în drumul cimitirului”? 

Mai generos in prezentarea locuinţei Principesei este Nicolae Iorga. Vizitând-o, cu prilejul aniversării 
semicentenarului Unirii Principatelor, la 24 ianuarie 1909, cu doar două luni înainte de moartea acesteia, 
marele istoric scria: 


Pe doamna Elena am văzut-o în zilele amintitoare ale Unirii.. Casa ei o dăruise Doamna, d-lui Teodor Rosetti [in 
realitate lui Dimitrie Rosetti], atunci când ea se hotărâse a părăsi țara. Întorcându-se — nu ştiu de ce plecase — dar se 
întorsese de dor —, ea primi găzduirea unei familii bogate din Piatra-Neamţ, care-i puse la dispoziție o căsuță curată 
şi veselă, in care ai fi crezut mai degrabă că se sălăsluiește primăvara unei familii de funcţionari săraci, decât că în ea se 
adăpostește aceia care a fost Doamna Țării. Multă simplicitate şi la primirea de către personalul străin care încuraja pe 
Măria Sa. Şi multă cuviinţă rezervată, multă linişte rece. Mi se părea că intru într-un cavou şi că dincolo de ușa închisă 
voi găsi o umbră din acelea care multă vreme încă flutură în jurul mormintelor mari, fără plâns, fără glas. Și nu, în 
acea odüifâ neagră, in care se desluşea, în fundul unui fotoliu, dintr-o săracă rochie de doliu, supt un cauc de călugăriță 
acoperit cu un văl simplu de lână, o figură măruntă, săpată fin în fildeş palid, — în odaia aceia era o viaţă care ştia, 
cetia, afla, ... era o cugetare sigură şi cuminte, era o inimă care bătea pentru tot ce e nobil şi ochi în care nu secase izvorul 
lacrimilor acelora care tin vii durerile cele mari, ascunse de lume, pe care ele n-o privesc?2. 


Casa Elenei Cuza a intrat, cu același prilej, şi în atenţia presei centrale. Consemnând modul în care a 
fost serbată Unirea Principatelor la Piatra-Neamţ, ziarul ,Universul” din 25 ianuarie 1909, relata: 


Lista proprietăţilor de pe Strada Ştefan cel Mare din anul 1913, îi regăsim pe Vasile Caludi, la nr. 33, fost 25, pe Dimitrie Lalu 
la nr. 37, în timp ce loan Bacallu apare la nr. 39 și nr. 41 (teren viran). Prezenţa inginerului Bacallu, în calitate de martor la 
decesul Principesei, este, credem noi, un argument în susţinerea punctului de vedere exprimat de Lucia Borş. În anul 1927, 
proprietarul casei, profesorul Grigore Capşa, vinde locuinţa sa arhitectului T. Raus, iar acesta o lasă moștenire fiicei sale, 
Eliza D. Lalu. 

19 Lucia Borş, op. cit, p. 251. 

20 Născut la Piatra-Neamţ, la 25 martie 1875, titularul Catedrei de Farmacologie a Facultății de Medicină din București, în 
perioada 1920-1940 (transferat de la aceeaşi catedră a Facultății de Medicină din Iași, unde activase începând cu anul 1913), 
vorbeşte în cartea sa Diverse despre firea caritabilă a principesei Elena Cuza; S. D. Lalu, Diverse. Fascicolul I, Tipografia 
Cultura, București, 1943, p. 631. 

21 I Lăcustă, op. cit, p. 1. 


22 Nicolae lorga, op. cit., p. 327-328. 

La orele 4, școlile şi o imensă mulțime au făcut o manifestaţie la locuinţa Doamnei Cuza. S-au cântat cântece patriotice 

și s-a jucat Hora Unirei. Doamna Cuza a apărut la geam. Primarul Nicu Ioaniu a rostit o scurtă cuvântare. Doamna, 

cu lacrămile în ochi, a multumit publicului şi a strigat Trăiască România! Un ura formidabil a izbucnit din piepturile 

manifestantilor?3. 

Chiar dacă Elena Cuza nu a deţinut locuinţa în care şi-a petrecut ultimii ani din viaţă, aceasta a rămas 
în conștiința colectivă drept casa Elenei Cuza de la Piatra-Neamt?#, în timp ce singura sa proprietate din 
„orăşelul foarte frumos de la gura văii Bistriţei'2S rămâne şi astăzi necunoscută chiar pietrenilor. 

Miărturisim că ne-am întrebat de ce există atât de puţine informaţii legate de prezenţa „Sfintei 
Principese” la Piatra-Neamţ. Răspunsul este cât se poate de simplu, modestia. Fiind o fire retrasă, Elena 
Cuza nu și-a dorit să fie în centrul atenţiei nici când era Prima Doamnă a românilor, și cu atât mai puţin 
spre sfârșitul vieţii. Memoria Elenei Cuza dăinuie în orașul pe care l-a îndrăgit, la trecerea a peste un 


secol de la moartea Sa, iar cele două case în care a locuit, aflate pe strada Ștefan cel Mare, ne-o readuc 
mereu în minte. 


23 „Universul, nr. 23 din 25 ianuarie 1909, DÉI 

24 Casa se află pe lista monumentelor istorice din judeţul Neamţ. La intrare, se află o placă comemorativă cu următoarea 
inscripție: „24 ianuarie 1859-24 ian. 1959 / Aici şi-a trăit ultimii ani ai vieţii Elena Cuza” Placa a fost dezvelită la aniversarea 
Centenarului Unirii. 


D 
Ka 


Caracterizarea îi aparţine unei alte Doamne a românilor: Maria, Regina României, Povestea vieții mele, vol HI, Editura 
Eminescu, București, 1991, p. 260. 

Tavâ cu monograma lui Alexandru loan Cuza, provenind de la locuinţa doamnei Elena 
Cuza din Piatra Neamţ (Colecţia MIAPN) 

DOAMNA ELENA CUZA -STEMEŞI MONOGRAME! 


Sorin Iftimi, Aurica Ichim 


Studiul stemelor şi monogramelor familiilor domnitoare reprezintă un domeniu mai putin 
frecventat, până în prezent, în istoriografia română. Domeniul simbolurilor personale, alăturate celor 
domnești, poate fi abordat, cu mult folos, din diverse perspective, reprezentările vizuale fiind în măsură 
să aducă unele informaţii interesante pentru cercetarea istorică în general. 

În plan muzeistic, stemele și monogramele au o mare însemnătate pentru stabilirea autenticității 
unor exponate, precum și la stabilirea apartenenţei obiectelor respective. Asemenea „însemne de 
proprietate” sporesc foarte mult valoarea unor piese, prin dimensiunea lor memorială, şi permit 
clasificarea obiectelor respective într-o categorie superioară, cea de Tezaur. Exponatele ce au astfel de 
însemne sunt obiecte personale, de folosinţă curentă, care au o mare putere de evocare a personajului, 
limpezind diverse aspecte de „mică istorie”, care tin de moda epocii, de viaţa cotidiană sau de gusturile 
personajului respectiv. Nu în ultimul rând, obiectele armoriate şi „monogramate” pot contribui la unele 
clarificări cronologice și oferă chiar informaţii istorice care nu au fost exprimate în izvoarele scrise ale 
epocii. 

În cele ce urmează ne propunem să abordăm personalitatea doamnei Elena Cuza, din perspectiva 
simbolică oferită de stemele și monogramele pe care le-a folosit de-a lungul vieţii sale. Prezentâ discretă 
în viaţa publică a epocii, doamna işi dezvăluie anumite dimensiuni ale ființei sale tocmai prin asemenea 
reprezentări. 


Culorile familiei Rosetti în stema lui Alexandru loan Cuza 


Pe mai multe obiecte personale ale Domnului Unirii s-a păstrat o stemă cu două scuturi heraldice 
acolate, care a fost folosită Alexandru loan Cuza la începutul domniei sale. Aparent, această stemă nu are 
nicio legătură cu doamna Elena, dar — după cum vom vedea — asemenea conexiuni există. 


1 Acest articol reunește câteva fragmente din lucrarea noastră Alexandru loan Cuza — steme, monograme, decorații, laşi, Editura 
Kolos, 2009, pp. 8-11, 30-35, 50-54. Textele au fost revăzute, operându-se câteva corectii şi aducându-se unele intregiri, mai 
ales în privinţa monogramelor folosite de doamnă în corespondenţă. 


Heraldistul Jean N. Mânescu a intâlnit stema pe un ceas de buzunar 
aflat cândva in colecţia Muzeul Militar National din București şi i-a 
dedicat un studiu special? (fig. 1). Autorul precizează că ceasornicul a 
fost dăruit de doamna Elena Cuza unui nepot de văr al domnitorului. 
À Aceeași stema dublă este pictată pe un serviciu de masă (farfurii) 
din porțelan de Vierzon?, precum și pe o fructieră de porțelan, care 
a aparţinut „Casei” domnitorului*, O asemenea fructieră deţine şi 
Muzeul Unirii din lași (fig. 2). 

Această primă construcție heraldică folosită de domnitorul 
Alexandru loan Cuza respecta statutul juridic internaţional, potrivit 
căruia noul stat era doar o uniune personală, sub denumirea de 
„Principatele Unite” De aceea s-a folosit soluţia scuturilor acolate — 
reprezentând alianţa celor două entităţi politice — și nu un singur scut 
care să reunească simbolurile heraldice ale celor două țări. Pe baza 
acestor reprezentări heraldice, se poate trage concluzia că la 1859 nu 
se cunoștea o stemă a familiei Cuza, care să aibă o oarecare tradiţie, 
întocmindu-se una cu acel prilej. 

Poate fi identificat modelul după care a fost calchiată această 

reprezentare heraldică. Stemele acolate ale Moldovei și Ţării 
Românești, cu un desen aproape identic, au fost imprimate pe coperta 


cunoscutului Album moldo-valaque, tipărit in 1848, la Paris, de către Adolphe Billecocg, consul al Franţei 
la Bucureştis (fig. 3). Imaginea fiind alb-negru, culorile heraldice au fost redate prin codul de haşuri 
consacrat. Scutul cu stema Moldovei este despicat, având în partitiunea a doua stema lui Mihail Sturdza, 
domn al Moldovei între anii 1834-1849. Acolo unde, în stema mai 


veche, era figurat leul familiei Sturdza, in stema nouă au fost aşezate | 
doar o succesiune de culori (smalturi heraldice): roșu, aur, argint şi ğğ 
azur. Jean N. Mănescu sugera că este vorba despre viitorul tricolor 
al României (care avea să fie însușit, ca stemă personală, de către 
Cuza), înfățișat însă într-o formă disimulatăs. 


Adunarea Ad-hoc din 1857 a decis desființarea rangurilor boierești, 


4 


Lo 


Putem formula însă şi o explicaţie mai plauzibilă. Se ştie că 


Jean N. Mănescu, O stemă necunoscută al lui Alexandru loan Cuza, în volumul Studii privitoare la Unirea Principatelor, București, 
1960, P. 517-523. 

Dan Cernovodeanu, Știința şi arta heraldică în România, Bucureşti, 1977, p. 333, fig. 3. Serviciul se află în colecţiile Muzeului 
Naţional Peleș de la Sinaia, nr. inv. 690 749. În cazul serviciului de porțelan de la Peleș, se poate observa că cele două scuturi 
sunt dispuse invers decât în celelalte modele. 

Dan Cernovodeanu, op cit, p. 293, fig. 6 (o fructierâ de porțelan, Muzeul de Istorie al Municipiului Bucureşti, S.C, nr. inv. 47 
522). 

Ibidem, p. 325, bg. 6. Un exemplar al acestui album se află la Biblioteca Academiei Române din București. Stema Țării 
Românești este construită la fel cu cea de pe coperta Anuarului Printipatului Ţării Românești, tipărit in 1842 la București, de 
către Zaharia Carcalechi (ibidem, p. 235, fig. 2). Un exemplar al acestui album se păstrează la Biblioteca Academiei Române, 
Periodice vechi, I, 17 576. 

Jean N. Mănescu, op. cif, p. 517, 523. 

semn al dispariţiei clasei nobiliare, principala utilizatoare a blazoanelor de familie, bazate pe vechimea 
şi noblețea neamurilo:7. Societatea avea să se structureze după noi reguli. Cuza însuşi, venit la tron ca 
principe constituțional, a refuzat încoronarea și ungerea sa în biserică, ceremonii simbolice prin care au 
fost consacraţi toţi domnii anterioris. Această schimbare de mentalitate poate sta la baza unei explicaţii a 
faptului că Alexandru loan Cuza și-a pus în stemă nu o mobilă heraldică propriu-zisă, ci doar niște culori. 
Și regretatul Jean N. Mănescu a remarcat că acum a intervenit o schimbare, încercând și o explicaţie 
proprie a acestui fapt: „În ce priveşte armele personale ale domnitorului, ele nu se mai aseamănă cu 
acelea ale domnilor din trecut, arme de familie, mai vechi sau mai recente, menite să arate persoana 
domnitorului ca membri al unei familii din marea boierime. Cuza-Vodă a adoptat tricolorul românesc, 
mascându-l, ce-i drept, prin introducerea în fâșia albastră a dungilor de argint. Acest lucru lasă să se vadă 
că alesul ţării înțelege să subordoneze orice veleitâti de inâltare personală celei mai arzătoare dorințe a 
maselor: Unirea Ţărilor Române”. 

După părerea noastră, stema atribuită familiei Cuza în acest caz nu este neapărat un tricolor 
disimulat, cum aprecia Jean I. Mănescu. După aspect, ea pare a fi o stemă compusă, fapt observat şi de 
autorul citat. În cazul unei steme create ad-hoc, din nimic, ar fi fost evitată 
inestetica alăturare a celor două benzi de aur (talpa primului cartier cu 
şeful cartierului secund). 

Mai uşor de decriptat sunt culorile din cartierul inferior, unde 
întâlnim un câmp barat, de mai multe ori, cu argint şi azur, având un ,şef” 
de aur. Argintul și azurul erau culorile familiei Rosetti, din care provenea 
doamna Elena Cuza! (fig. 4). Radu Rosetti arată că „armele întrebuințate 
de familia Rosetti sunt: pe un scut tăiat (coupe) de argint și albastru 
(azur), o cupă de argint cu trei roze ieșind dintr-insa, iar deviza poartă: 
Sereno aut nubulo sospes”. În acest caz, ţinând seama de termenul de coupe 


ar fi fost mai corect ca cele două smalturi heraldice să fi fost dispuse in 
brâie orizontale (,fascii”), dar construcţia de ansamblu ar fi devenit una 
prea monotonă. O mărturie de pe la 1871 arată că la palatul Rosetti-Roznovanu din lași (astăzi sediul 
Primăriei) „personalul era îmbrăcat cu livrele în culorile familiei: azur şi argintiu”!1. Șeful de aur ar putea 
fi amintirea coroanei cu care Roseteştii își împodobeau blazonul. 

Cartierul superior, roșu cu talpa de aur, reprezenta, în mod firesc, smalturile familiei Cuza. O sugestie 
în acest sens este oferită și de schiţa unui „scut cu armele domnitorului”, având, de fapt, monograma 


7 CE Gheorghe Platon, Alexandru-Florin Platon, Boierimea din Moldova în secolul al XIX-lea, Bucureşti, 1995, p. 124-125, 141. 

8  S-apusînevidenţă faptul că în cele din urmă, Alexandru loan Cuzaa fost “uns” de către patriarhul ecumenic, la Constantinopol, 
în ziua de 12 iunie 1864. Acest fapt, care ține de un context politic ulterior, de după lovitura de stat de la 2 mai, nu este relevant 
pentru începuturile domniei sale (vezi Nicolae-Şerban Tanaşoca, Ultima ungere „bizantină” de domn român, în volumul de 
autor Bizanțul şi românii. Eseuri, studii, articole, București, 2003, p. 125-128 ). Totuși, într-o lucrare mai recentă, se susține că, 
pe 10 februarie 1859, Cuza a primit ungerea cu mir, în catedrala mitropolitană din București (Virginia Isac, Contribuţii la o 
bibliografie Alexandru loan Cuza, lași, Editura Junimea, 2005, p. 28). 

9 Jean I. Mănescu, op. cit, p. 523. 

10 Generalul Radu Rosetti, Familia Rosetti, vol. I, Coborâtorii moldoveni ai lui Lascaris Rousaitos, Bucureşti, 1938, p. 12. 

u ` Jon Mitican, Romantica poveste a Palatului Roznovanu, lași, 2002, p.36. În aceeași lucrare este amintită o „odaie zugrăvită verde 
cu chenare roșii (culorile Roznovâneştilor), ceea ce reprezintă o eroare. Roșu și verde erau culorile familiei Ghica, fapt 
explicabil prin căsătoria proprietarului casei cu Marghiolita Ghica-Comâneşti. 


„A.C. de aur în câmp roșu, aflat în corespondenţa din 1864 a doamnei Elena, privitoare la comenzile de 
mobilă pentru palatul de la Ruginoasa. Fiind un însemn din timpul în care Cuza se afla pe tron, această 
mărturie are mai puţină greutate, întrucât aurul și roșul erau, prin tradiţie, culorile domniei; mărturia 
este nerelevantă pentru culorile familiei Cuza din perioada anterioară venirii la tron. Nu este exclus însă 
ca domnitorul să fi preluat culorile familiei Cozadini, din care se trăgea pe linie maternă. Stema familiei 
Cozadini este cunoscută: un „corn al abundenței”, așezat în pal, cu vârful în jos; cornul era roșu, legat 
cu trei dungi (cureluşe) de aur. De aici ar putea proveni cele două culori atribuite familiei Cuza: roșu şi 
our), 

Asemănarea celor două nume (Cuza-Cozadini) putea face loc sugestiei că ele proveneau dintr- 
un trunchi comun, stema Cozadineştilor putând fi astfel considerată a fi și vechea stemă a Cuzeştilor, 
legitimând-o, deci, şi pe linie paternă. Aceasta cu atât mai probabil cu cât, în tradiţia familiei Cuza, exista 
ideea unei îndepărtate origini lorene şi italiene!3. Dacă pretenţia descendenţei italiene, neputând fi 
verificată documentar, a ajuns să fie considerată o simplă fantezie, ţinută în rezervă de spiritul critic al 
istoricilor, în câmpul heraldicii ea ar putea fi o sugestie fecundă, valorificată în acest mod. Asupra originii 
şi semnificației celor două smalturi (aur și roșu) din stema lui Cuza-Vodă vom reveni mai jos. 

Stema analizată anterior permite observaţia că, în prima sa variantă, scutul tricolor al lui Cuza avea 
şeful de azur. Ulterior, de prin 1864, culorile s-au inversat, probabil pe considerentul că în heraldică roșul 
fiind o culoare mai prețioasă decât azurul, se cuvine să ocupe şi poziţia cea mai onorabilă în scut. 

Descendenții domnitorului au revenit la formula cu șeful de azur (fig. 5). O inovaţie a fost şi 
degradarea câmpului de aur în argint, având în vedere caracterul privat al stemei: cel care o folosea nu 
mai era Domnul târii!4, Această stemă a fost descrisă ca un scut fasciat în trei, cu șeful de azur, brâul de 
argint şi talpa roșie. Scutul este timbrat de o coroană princiară (fierce en fasce dazur, dargent et de gueules; 
couronne princiăre). A fost creată şi o variantă ambivalentă, în care brâul de aur al stemei era damaschinat 


12 Traian Larionescu, Armorialul Moldovei de Sus, II, București, 1977, planga 65, fig. 638. 

13 Cf. Constantin C. Giurescu, Viaţa şi opera lui Cuza Vodă, Chișinău, 1992, p. 60, nota 2; vezi şi Gheorghe Ghibănescu, Cuzeştii, 
Taşi, 1912 (în Surete şi izvoade, VII). 

14 Emanuel Hagi-Mosco, Steme boierești din România, album heraldic, București, 1918, la litera C. 

cu argint!3 (fig. 6). Altfel, ambele variante, cea domnească și cea privată, au fost cuprinse într-o singură 
formulă grafică. 


Stemele doamnei Elena Cuza 


În cunoscutul portret al doamnei Elena Cuza, 
realizat de Carol Popp de Szathmari, aceasta este 
înfăţişată lângă un fotoliu cu spătar înalt, de formă 
ovală, având brodată pe tapiserie stema țării. Nu ştim 
dacă jiltul respectiv reprezintă un obiect real sau este 
rodul fanteziei desenatorului. Pe spătarul acesteia 
se observă stema ţării, cu acvila muntenească în 
prima partiţiune şi cu capul de zimbru în cea de a 
doua. Scutul este timbrat de o coroană deschisă, 


voievodală şi este flancat de cei doi delfini provenind 
din stema Moldovei. Totul este amplasat pe o mantie 
încoronată cu o coroană de rang princiar. 

Doamna a avut, la Palatul din Bucureşti, un tron al ei, cu stema de stat 


şi monogramă, asemănătoare cu cel al soţului ei, Alexandru loan Cuza (fig. 
7). Tronul doamnei se păstrează, de asemenea, la Muzeul National de Istorie | 
a României!6. După 1866, monograma doamnei Elena, brodată pe spătarul 
tronului, a fost înlocuită cu aceea a Elisabetei, doamna principelui Carol I. 
Dintre obiectele personale ale doamnei Elena Cuza, la Complexul 
Muzeal al Bucovinei din Suceava se păstrează sigiliul de argint al doamnei 
Elena, provenit de la muzeul din Fălticeni. Sigiliul are un mâner de formă prismatică de 35 mm, terminat 
printr-o verigă de agăţat la gât. Piesa are o lucrătură in filigran, foarte artistică. Talonul sigiliului are 
formă dreptunghiulară, cu colţurile rotunjite (23x19 mm) 7. În câmpul sigilar 
se află un scut francez modern despicat, având în prima partitiune (hașurată 
orizontal, pentru albastru) capul de bour al Moldovei, cu steaua între 
coarne; în a doua partitiune (hașurată vertical, pentru roșu) este acvila Ţării 
Românești, cu aripile desfăcute și crucea în plisc; scutul este timbrat de o 
coroană princiară, flancată de inițialele „D E („Doamna Elena”) şi susținut 
de doi „delfini” solzoși, dispuși cu cozile în sus. Stema este așezată pe o mantie 
de purpură, având deasupra o coroană regală; coroana este flancată de un 
si buzdugan domnesc şi o spadă. Sub mantie se vad mai multe trofee: două ţevi 


15 CE Octav-George Lecca, Familiile boierești române. Istorie şi genealogie (după izvoare autentice), cu adnotări, completări şi desene 
de Mateiu Caragiale, ediţie de Alexandru Condeescu, București, Muzeul Literaturii Române, fa, p. 256 şi planşele finale (o 
reproducere color, de slabă calitate, a stemei familiei Cuza). Vezi şi adnotarea lui Mateiu Caragiale asupra modului în care ar 
trebui să fie blazonată această stemă (p. 256). 

16 Muzeul Naţional de Istorie a României, nr. inv. 75 047. 

17 V Ciurea, Amintiri de la Cuza Vodă la Muzeul Sucevii din Fălticeni, in “Junimea Literară”, XVI, 1927, nr. 1-2, p. 29 (foto p. 30). 


HI 


de tun însoţite de câte trei ghiulele şi două trâmbite (fig. 8). Nu există inscripţii care să precizeze când, 
unde și de către cine a fost confecţionat acest sigiliu. 

Pe o partitură muzicală oferită în dar Elenei Cuza, care se păstrează la Muzeul Unirii din Iaşi, se poate 
vedea o stemă a țării, cu capul de zimbru în prima partitiune şi acvila în cea de a doua, așa cum se mai 
foloseau în prima parte a domniei, până în 1862 (fig. 9). 


10 


Moșia Ruginoasa, din ţinutul Baia (astăzi în judeţul Iași), a fost cumpărată de Cuza-Vodă în 1862. 
De amenajarea reședinței de aici, în 1864, s-a ocupat mai ales doamna Elena. Aici a fost reşedinţa din 
Moldova a familiei domnitoare, după renunţarea la reședința ieșeană de pe strada Lăpușneanu. S-a 
păstrat şi mobilier armoriat, precum cele două dulapuri de stejar, de factură neogotică, provenind din 
mobilierul palatului de la Ruginoasa!$. Acest mobilier a fost o comandă, din 1864, a doamnei Elena 
Cuza. Stema este formată din două scuturi alipite. Primul scut este tăiat roșu și azur (potrivit codului 
de haşuri), peste partitiune broşând capul de zimbru al Moldovei, având între coarne o stea cu cinci 
colțuri. Cel de-al doilea scut, haşurat de azur, este încărcat cu acvila Ţării 
Românești, având o cruce patentatâ în plisc şi zborul ridicat. Acvila poartă 
în gheare sceptrul şi spada, însemnele puterii domnești. Cele două scuturi 
sunt așezate peste o mantie încoronată cu o coroană închisă, de tip regal. 
Sub mantie se vede o eșarfă cu desfășurare amplă, decorativă, dar care nu 
poartă nicio deviză. Ornamentele vegetale, cu frunze de stejar, amintesc de 
lambrechinii heraldici (fig. 10). Modelul acestei steme poate fi identificat: 
este vorba despre stema Principatelor Unite din antetul corespondenţei 
oficiale a Agenţiei diplomatice române din Paris, fiind folosită între anii 
1862-186419, Eşarfa, care oferă un spaţiu atât de generos pentru deviză, 
avea inscripţionat textul: „AGENCE DES PRINCIPAUTES UNITES” 


18 Pentru mobilierul palatului de la Ruginoasa vezi: V. Cândea, Un interior din vremea unirii principatelor, în “Studii şi cercetări 
de istoria artei”, X, 1963, nr. 1, p. 222-236; Maria Humenic-Teclean, Un inventar original al palatului domnesc de la Ruginoasa 
— Iaşi, în “Cercetări istorice”, lași, XII-XIII, 1981-1982, p. 635-649 (după documentul aflat la Biblioteca Academiei Române, 
Manuscrise, A 124); loan Pop, Aspecte privind restaurarea mobilierului original de la Muzeul „Al. I. Cuza” Ruginoasa confecționat 
la Paris de Pierre Mazaroz Ribailles, in “Buletinul Muzeului Militar Naţional, I, 2003, nr. 1, p. 407-411. 

19 Dan Cernovodeanu, op. cit, p. 331, fig. s- 

Palatul a avut o elegantă bibliotecă, pentru care a fost comandat un ex libris heraldic (130x97 mm). 
Acesta conţinea varianta oficială a stemei, cu scutul despicat, rezervând însă prima partitiune pentru 
herbul Moldovei, capul de zimbru (broşând peste câmpul despicat, azur și roșu). O caracteristică este 
aceea că pe eşarfa de sub scut nu este înscrisă deviza ţării („Toţi în unu!”), ci inscripția „EX LIBRIS 
BIBLIOTECAE RUGINOSSENSIS'2 (fig. 11). Din păcate, biblioteca amenajată astăzi în vechea 
încăpere a palatului, care avea această destinaţie, nu deţine nicio carte cu ex-libris-ul de mai sus. Această 
variantă de stemă trebuie să fie o iniţiativă a doamnei Elena Cuza, ca şi sigiliul comandat la atelierul 
gravorului Stern din Paris, care conţinea o varianta din 1862 a stemei de stat, deja depășită în momentul 
livrârii2!, Şi pentru această comandă s-a folosit un model vechi de stemă, care menținea in prima 
partitiune capul de bour al Moldovei, deși stema adoptată oficial, de Adunarea țării, decisese că acest 
loc se cuvenea acvilei muntenești. 


O altă reprezentare heraldică este păstrată pe o batistă aflată cândva în expoziţia permanentă a 
Muzeului de Istorie a Moldovei din Iași (în sala XIV)2. Este o piesă din mătase albă, subțire (format 
40x40 mm), având marginile împodobite cu 
broderie, realizată cu fineţe de filigran (fig. 12). 
Batista a fost atribuită doamnei Elena Cuza, 
plecând de la stema brodată pe ea. Mai multe 
elemente ale stemei păreau să indreptâteascâ 
această apartenentâ?3, 

Stema este constituită din două scuturi 
heraldice acolate, de tip spaniol (cu partea de jos 
rotunjită). Broderia fină redă prin codul de hașuri, 
culorile heraldice, pe care le vom indica mai jos. 
În primul scut, pe albastru, sunt trei roze naturale 
ieşind dintr-un vas de argint. Al doilea scut este tăiat 
(coupe) albastru şi roșu; cartierul superior, de azur, 
este încărcat cu o stea de aur cu şase raze; cartierul 
inferior, haşurat în roşu, este încărcat cu capul de 
bour, având vârfurile coarnelor îndreptate spre 
exterior. Ambele scuturi sunt timbrate de o singură 


20 Ibidem, p. 339, fig. 6. Un exemplar al acestui ex libris se păstrează la Biblioteca Academiei Române, Bucureşti, Cabinetul de 
stampe, Colecţii speciale, nr. 2148. 

21 Este vorba despre un obiect de lux, un sigiliu din aur, impodobit cu 16 briliante mari (cf. Anca Vasilescu, Despre sigiliul personal 
al domnitorului Alexandru loan Cuza, în “Cercetări numismatice”, |, 1978, p. 109-112). 

22 Muzeul de Istorie a Moldovei lași, nr. inv. 6243. Piesa a fost transferată în 1974 de la Muzeul Unirii (unde avusese vechiul nr. 
de inv. 2915) la Muzeul de Istorie. Muzeul a cumpărat acest obiect, impreună cu un mare număr de piese valoroase, de la 
domnul Radu Beldiman din Bucureşti (Arhiva Complexului Muzeal National “Moldova” Iași, N.C. 397/24 iunie 1971; actul 
de cumpărare nr. 1008/24 iunie 1971). În registrele muzeului piesa figurează ca fiind “o batistă cu stema Principatelor Unite, 
donată de Alexandru loan Cuza lui Mihail Kogălniceanu”. 

23 Imaginea stemei de pe batistă a fost publicată şi în albumul Iași. Citadelă europeană, alcătuit de Olga Rusu, Corneliu Grigoriu 
și Lucian Vasiliu, lași, 2003, p. 58-59. 

coroană deschisă, cu fleuroni de tip vegetal. Stema are ca susţinători doi 
lei rampanti guardanti?*, Sub scut, pe o eșarfă, este inscripționată deviza 
Rosetteştilor, putin potrivită unei femei: „SERENO AUT NUBILO 
SOSPES” („În senin şi în negură teafăr”). Trofeele care însoțesc stema 
, (sulițe, tobe, săbii de cavaleri, ţevile de tun cu ghiulele), reproduse mecanic, 
după un vechi izvod, dau și ele un aer masculin acestei steme. Întreaga 
construcţie heraldică este așezată sub un mantou de purpură (hașurat 
astfel) căptușit cu blană de hermină şi bordat cu franjuri de aur. Mantoul 
este timbrat cu o coroană de tip princiar. 

Stema Rosetteştilor, neamul din care provenea doamna Elena Cuza, 
este binecunoscută?$ (fig. 13, 14). Cea mai veche reprezentare certă a 
acestei steme datează din 1723. Este vorba despre diploma de conte 
(„graf ”) al Sfântului Imperiu a lui Nicolae Rosetti, ginerele lui Constantin 
Brâncoveanu (păstrată într-o copie din 1842, în limba latinâ)26. Descrisă in 
acest document, stema consta dintr-un scut scartelat, având în cartierele 
L 4 capul de bour, iar în cartierele 2, 3 cupa cu roze; scutul era timbrat de 
o coroană închisă, de print al Sf. Imperiu (şi nu de o coroană de conte)”. 
Nicolae Rosetti, originar din Moldova, căsătorit de două ori, nu a avut 
băieţi, deci stema sa nu s-a putut transmite celorlalți Rosetteşti în linie 
directă, masculină. 

Diploma de mai sus accepta tradiţia originii italiene a familiei Rosetti. 
Această fantezie genealogică a stat şi la baza alcătuirii „stemei grăitoare” a familiei Rosetti, numele lor 
fiind reprezentat prin trei roze naturale. Cupa din care ies rozele urmează aceeași regulă a „armelor 
vorbitoare”, amintind de dregătoria de cupar avută de Constantin Ruset, strămoșul tuturor Ruseteştilor 
din Moldova secolului al XIX-lea. De aici şi denumirea de ,Cupâreşti” sub care sunt cunoscuţi, în 
cronici, reprezentanţii acestui neam. Generalul Rosetti era încredințat că stema arhaică a familiei era 
reprezentată doar de cele trei roze (eventual legate cu o panglică), cupa fiind, în opinia sa, „un adaos de 
gust îndoielnic al lui Constantin cuparul'?8. 

În privinţa devizei, același Radu Rosetti semnala că nu toți membrii familiei au folosit acea formulă 
potrivită unui oștean („În senin şi în negură teafâr”), existând şi o exceptie. Aceastâ exceptie se referâ 
Chiar la tatăl viitoarei doamne Elena Cuza. Pe o scrisoare din 1821, Iordache Rosetti (21/ VI), se află un 
sigiliu înfățișând cele trei roze, fără cupă, însoţite de o devizâ în limba germană: „KEINE ROSE OHNE 


24 Susţinătorii stemei ar putea fi descriși drept “leoparzi lionaţi, capurile felinelor fiind reprezentate din faţă, ca la leoparzi, iar 
poziția rampantă fiind specifică leilor heraldici. Astfel de lei sunt mai frecvenți în heraldica rusă şi în cea britanică. 

25 Emanuel Hagi Mosco, op cit, la litera R; Eugene Rizo-Rangabe, Livre dor de la noblesse phanariote et des familles princiöres des 
Valachie et Moldavie, Atena, 1904. 

26 Gen Radu Rosetti, op.cit, vol. I, p. 1, nota 4. Mai multe despre această diplomă, la Cătălina Opaschi, Diplomele de înnobilare 
ale familiei Rosetti, în “Muzeul Naţional, XVI, 2004, p. 127-140. 

27 Ibidem, p.13 (descrierea acestei steme). 

28 Ibidem, p. 12. Același autor arăta că, în mod curent, cupa cu cele trei roze nu era reprezentată într-un câmp 
albastru simplu, ci broşa peste un scut tăiat, argint și albastru. Din numeroasele steme Rosettești publicate se 
poate constata, însă, folosirea unui câmp simplu, artificiul cu alternarea celor două smalturi intervenind într-o 
epocă târzie, spre jumătatea veacului al XIX-lea. 

DORNEN'%. Credem că această deviză este una de liberă adopţie, ea reprezentând o cugetare specifică 
romantismului german, dar care a circulat şi ca vechi proverb englezesc („No rose without thorns”). Sursa 
primară de inspiraţie pare a fi una antică, aparținând unui autor roman, Claudius Claudianus (370-404 
d. Hr.), care, în poemul său din 389, Fescena de Nuptiis Honorii Augusti, IV (XIV ) a lansat formula „armat 
spina rosas”. 

Nu se poate spune, deocamdată, dacă această deviză individualiza ramura Rosetti-Solescu. Atât 
stema cât și deviza putea fi moştenită în modul cel mai natural de doamna Elena de la părintele său. 
Privind întregul destin al doamnei lui Cuza-vodă, cu greu s-ar putea găsi o deviză mai potrivită decât 
aceasta: „Nici o roză fără spini”. Ea exprimă un sentiment şi un crez pe care Elena l-a simţit încă de la 
începutul căsniciei sale cu viitorul domn. 

Cel de-al doilea scut heraldic al stemei de pe batistă este tăiat (coupe) albastru și roșu, având primul 
cartier încărcat cu o stea de aur cu șase colțuri, iar în cartierul inferior figurează un cap de bour (cu 
vârfurile coarnelor îndreptate spre exterior). Capul de bour apărea — însă fără atribute — și în stema 
conferită lui Nicolae Rosetti, prin diploma imperială din 1729, nefiind așadar o trimitere directă către 
statutul de doamnă. În plus, s-a afirmat că tocmai domnia lui Cuza este cea care aduce, în heraldica 
românească, substituirea vechiului cap de bour cu cel de zimbru, mai ales după 1863. 

Steaua supradimensionatâ — care nu mai este reprezentă între coarnele bourului, ci deasupra, fiind 
tratată ca o mobilă de sine stătătoare — este un alt indiciu că stema a fost concepută, în această formă, 
de un autor străin, priceput heraldist, dar nefamiliarizat cu reprezentările tradiţionale ale armeriilor 
Moldovei. Aceeași stea supradimensionată se întâlneşte şi în unele steme din timpul lui Mihail Sturdza, 
de unde a putu servi ca model. O altă specificitate este aceea că cele două elemente heraldice, capul 
de bour și steaua, sunt amplasate în cartiere diferite, fără să broşeze peste partitiunea câmpurilor, cum 
se întâmpla în cazul stemelor din domnia lui Grigore Al. Ghica. De asemenea, succesiunea firească 
a smalturilor celor două cartiere ar fi fost roșu şi albastru (potrivit ierarhiei culorilor heraldice, dar şi 
tradiţiei stemelor moldovenești din epocă). 

Pe stema de pe batistă poate fi observat și un alt aspect important, ce nu se potriveşte cu blazonul 
unei familii aflate pe tron: potrivit uzanțelor heraldicii, stema țării trebuie să fie amplasată în poziţia cea 
mai onorabilă, ceea ce ar presupune ca ea să ocupe primul scut heraldic, și nu pe cel de-al doilea. Este o 
normă respectată constant în Moldova secolului al XIX-lea, în stemele domnitorilor Grigore Al. Ghica 
şi Mihail Sturdza, care au adăugat la stema de stat şi pe aceea a familiei lor, însă întotdeauna aceasta 
din urmă a fost amplasată în cea de-a doua partitiune a scutuluis0. Aşa cum se prezintă, blazonul de 
pe batistă poate fi unul de pretenţie la tron, în baza unor drepturi moștenite, amintirea unei mai vechi 
alianţe matrimoniale cu o familie domnitoare. Stema luată în discuţie putea să aparţină unei femei 
dintr-o familie domnitoare, care s-a căsătorit cu un Rosetti și nu unei femei născută Rosetti, precum 
viitoarea doamnă Elena. Dacă stema de pe batistă ar aparţine cu adevărat soţiei Domnului Unirii, se 
pune întrebarea: de ce nu este înfăţişată și stema celuilalt principat, Tare Românească? Este prea putin 
probabil ca ea să fi fost brodată în scurtul interval de timp dintre 5 şi 24 ianuarie 1859, când Elena era 
doar doamnă a Moldovei (mai ales că fineţea lucrăturii indică o comandă în străinătate, la un atelier 
specializat). 


29 Ibidem, p.13 (planșa I, fig.s) şi p. 127. 
30 Doarin stemele lui Ioniță Sandu Sturdza (1822-1828) regula a fost încălcată, probabil din neștiință. 


Mantia şi coroana princiarâ au contribuit decisiv la atribuirea acestei steme doamnei Elena. 
Rosetteştii au făcut însă uz de mantie şi coroană în stemele lor şi fără a fi deţinut calitatea domnească. lată 
ce scria despre aceasta chiar un membru al familiei, Radu Rosetti bătrânul: „În realitate, dacă nu se poate 
contesta Roseteştilor dreptul de a se servi de armele întrebuințate de familia lor de când aceasta a venit 
în ţară, este cert că ei nu au dreptul la niciun fel de coroană. Coroana este accesoriul unui titlu nobiliar şi 
Roseteştii, ca aproape toate familiile boierești române, neposedând niciun titlu nobiliar hărăzit de vreun 
suveran străin, rezultă că ei, de câte ori işi impodobesc blazonul sau monograma cu o coroană, uzurpâ 
un însemn la care nu au drept. Singura podoabă ce o pot pune deasupra blazonului este un simplu coif 
de nobil vechi, cu cinci gratii sau, ceea ce mi se pare mai corect, un calpac de boier'31. Cu toate acestea, 
din cele 14 sigilii aparținând membrilor familiei Rosetti (reproduse la începutul monografiei), cel putin 
jumătate au reprezentări de coroane închise și sunt așezate pe o mantie princiară. Aceste pretenții se 
sprijineau, probabil, pe lângă diploma imperială din 1723 (întărită în 1842), pe faptul că în veacul al XVII- 
lea, un reprezentant al acestui neam, Antonie-vodă Ruset, a domnit in Moldova (1675-1678). Domnul 
amintit aparţinea însă ramurii constantinopolitane a familiei32. Rosetteștii din Moldova sunt urmaşii 
fratelui acestuia, Constantin cuparul. 

Din această analiză reiese faptul că doamna Elena Cuza a folosit ca însemn stema țării, in perioada 
domniei lui Alexandru loan Cuza (1859-1866) şi că a renunţat la folosirea elementelor din stema familiei 
Rosetti, din care provenea. Doar la alcătuirea scutului tricolor, adoptat ca stemă de familie de Alexandru 
loan Cuza și urmașii săi, sunt indicii că au fost întrebuințate și culorile familiei Rosetti. 


Monogramele doamnei Elena Cuza 


Studiul monogramelor nu a atras în mod special pe cercetătorii domeniului istoriei, în speţă pe cei 
preocupaţi de studiul obiectelor de muzeu. Monogramele sunt puţin generoase, mai puţin precise decât 
stemele în identificarea vechilor proprietari ai unor obiecte. La aceasta contribuie şi instabilitatea lor, ele 
putând fi refăcute în diverse variante și neexistând prea des preocuparea de a menţine aceeași formă 
grafică a acestor însemne. Astfel, indicaţia certă stă, adesea, doar în valoarea initialelor, nu şi în înfățișarea 
lor. Dincolo de limitele subliniate mai sus și în pofida relativităţii indiciilor oferite, valorificarea mărturiei 
acestor însemne poate duce la autentificarea unor monograme și implicit a obiectelor care le poartă. În 
condiţiile în care un posesor a folosit de-a lungul vieţii mai multe tipuri de monograme, acestea permit 
alcătuirea unor cronologii relative, care pot ajuta la datarea obiectelor. 

În cazul monogramelor domneşti situaţia este mai fericită, existând o mai mare stabilitate a „cifrului” 
decât la persoanele particulare. În aceste condiţii, valoarea monogramei, de pecete a autenticităţii, crește 
foarte mult, iar indicatia sa devine mai prețioasă. Vom încerca, în cele ce urmează, să adunăm cât mai 
multe mărturii privitoare la monogramele folosite de doamna Elena, în decursul domniei și să sondăm 
valoarea informaţiilor istorice pe care le pot oferi acestea. 


31 Gen. Radu Rosetti, op. cit, p. 12. 
32 Armai putea fi amintit Manole Geani-Ruset, care a domnit între anii 1770-1771 in Tara Româneasci şi între 1788-1789, in 
Moldova. 

În fondul documentar de la Biblioteca Națională, secția Colecții Speciale, pot fi găsite monogramele 
folosite în corespondența doamnei, ca antet. S-au păstrat mai multe tipuri de monograme, a căror 
cronologie poate fi reconstituită. Din cele cunoscute pânâ in prezent, înainte de a deveni doamnă, Elena 


Cuza nu folosea monograme în antetul scrisorilor sale. 


Tipul de monogramă cel mai important, folosit în timpul domniei (1859-1866), în corespondența 
doamnei, este un E latin, timbrat de o coroană de tip princiar, a cărei bonetă este hașurată vertical, 
indicând culoarea roșie. Litera şi coroana au şi un efect de „timbru sec”, prezentând un mic relief. Acest 
tip se păstrează, de exemplu, pe o scrisoare a doamnei Elena, din 29 iunie 18643. Înălțimea totală a 
monogramei este de 25 mm. Litera este parţial haşuratâ cu linii orizontale, ceea ce, interpretat în limbaj 
heraldic, ar semnifica, din punct de vedere cromatic, azurul. Initiala este împodobită cu arabescuri 
fine, de forma unor vrejuri vegetale (asemenea unor lambrechini heraldici). Monograma a cunoscut 
diverse variante cromatice, preponderentă fiind culoarea roșie (fig. 15); această din urmă culoare, un 
roşu-aprins, ca de chinovar, amintește de vechiul privilegiu domnesc de utilizare a culorii roșii in sigilii 
sau monograme. Totuşi, Elena Cuza nu a urmat cu consecvență această tradiție 
cromatică, aceeaşi monogramă apărând pe corespondența ei, din timpul domniei, 
în culoarea mov, de nuanță mai mult spre indigo decât spre purpură (de exemplu 
cea din 5/17 august 1862, Bucureşti)3#, dar şi în culoarea albastră, amintind de 
culoarea regală franceză (29 iunie 1864)35. Această din urmă culoare ar fi în acord 
şi cu haşurile orizontale de pe corpul literei din monogramă (ceea ce ar indica, 
eventual, că litera a fost concepută pentru a fi „de azur”); albastrul, împreună cu 
albul hârtiei, dădeau culorile Rosetteştilor. 


Unalttip de monogramă, mai modest, afost utilizat de doamna Elena Cuza după 
detronarea soțului său (u februarie 1866). Acest tip, imprimat in tuş negru, constâ 
într-un H" (Helene) cu capetele braţelor bifurcate (in Y), trasat cu o linie subțire, 
însoţit de câteva firave vrejuri, şi mai subțiri, trasate cu o linie asemănătoare cu cele din prima variantă 


33 BNR, Fondul M. Kogălniceanu, XC/9, dosar 1042, f. 30; vezi şi Biblioteca Naţională a României, XXIIL/16, dosar 403, £ 24 
(scrisoare expediată din Ruginoasa, la 13 iulie, f'a; probabil 1864-1866). 

34 BNR, Fondul M. Kogălniceanu, XC/1, dosar 1042, f. 2. 

35 Biblioteca Naţională a României, XXIII/16, dosar 403, f. 4. 

a monogramei. Lipseşte efectul de „timbru sec” (fig. 16). Acest tip este 
atestat pe o scrisoare a doamnei, expediată din Viena, la 16 februarie 1872, 
şi adresată surorii sale mai mici36, Este de remarcat că litera monogramei 
nu mai este timbrată de coroana princiară, Elena Cuza asumându-și rolul 
de simplu particular. 

Unal treilea tip de monogrami este aplicat pe corespondența doamnei 
ulterior, probabil în 1874, în perioada șederii sale la Ruginoasa. Acest 
tip, policrom, este cel mai rafinat din punct de vedere artistic, mai reușit 
chiar decât cel folosit în timpul domniei. Monograma îmbină literele h. 
C. (adică „Hélène Cousa”), cele două litere fiind timbrate de o coroană 
de tip princiar (fig, 17). Literele şi coroana au şi un efect de „timbru sec”, 
folosit şi anterior. Acest tip este întâlnit pe corespondența expediată de la 
Ruginoasa (7 septembrie 1874, n septembrie 1880), dar şi, ocazional, pe cea 
trimisă de la Paris (6 ianuarie 1880)37. Culorile folosite nu au legătură cu 
cele ale familiei Cuza (aur și roșu) şi nici ale familiei Rosetti (argint şi azur); 
litera C este constant de culoare neagră, iar H, care are forma literei mici 
„de mână’, apare uneori ca fiind de argint, iar alteori de aur (metalele sunt 
mai mult sugerate). Boneta coroanei nu este redată cu roşu (purpură), ci 
tot cu negru. Înălțimea totală a monogramei este de 20 mm. 

Un ultim tip de monogramă apare pe corespondența doamnei Elena 


Cuza în perioada şederii sale la Piatra-Neamţ, fiind atestat pe o epistolă din 3 februarie 1909. Este, de 


asemenea, o monogramă de lux, conținând inițialele H.C. aplicate în timbru sec şi colorate cu auriu38 


(fig. 18). Această monogrami este înclinată „în bară’. 


sigiliile personale, folosite în special la închiderea corespondenței. Nu am 
întâlnit, până acum, impresiuni în ceară sau in tuş ale acestor matrițe sigilare. 
Se păstrează pe matrița unui sigiliu de birou din argint căruia îi lipseşte 
mânerul, care trebuie să fi fost din os sau lemn (fig. 19). Dimensiunile reduse 
ale acestuia (12x14mm) puteau face ca impresiunile aplicate de documente 
să poată fi atribuite unui sigiliu inelar. Sigiliul are în câmp are inițialele „H.C, 
cu litere gotice, adică „Helene Cousa'%. Astfel îi este gravat numele şi pe 
verigheta de cununie, din 1840, care se păstra tot la Muzeul din Fălticeni (astăzi 
piesa se păstrează la Muzeul National de Istorie, secţia Tezaur). Sigiliul nu are 
vreo altă inscripţie lămuritoare, cu privire la meşter, sau locul şi anul în care a 
fost confecționat; doar forma frantuzeascâ a numelui indică un atelier străin. 

Alte monograme cunoscute a doamnei Elena Cuza au fost cele de pe 


* 


Ibidem, dosar 403. 


BCS, Fondul M. Kogălniceanu, XC/9, dosar 1042, f. 8, 16, 18. 


Biblioteca Naţională a României, XXIII /16, dosar 403, £. 13. 


V. Ciurea, op.cit, p. 30 (cu foto). 

Deoarece monograma nu este timbratâ de o coroanâ princiarâ, credem că 
sigiliul este anterior anului 1859, când Elena nu avea calitatea de doamnă. 

Un alt sigiliu de birou, cu lucrătură artistică, se păstrează la Muzeul 
Unirii din lași (fig. 20). Matrita sigilară, aproape pătrată, are colţurile 
rotunjite. Monograma reuneşte trei initiale scrise ,de mânâ”: peste un E 
se împletesc un „I” şi un „C”. Monograma este timbrată de o coroană de 
tip princiar (boneta este haşurati vertical, reprezentând culoarea roşie). 

Pe coperta din piele a unui album aflat la Biblioteca Academiei 
Române se află o altă monogramă a doamnei Elena, imprimată cu aur: 
într-un scut de tip francez modern, bordat şi având câmpul damaschinat, 
se află inițiala gotică E, timbratâ de o coroană închisă, de tip regal (fig. 
21). Este vorba despre un dar făcut doamnei Elena de către Carol Popp de 
Szathmari, pictorul casei domnitoare. 

Elementul cel mai interesant este o cingătoare încheiată cu cataramă, 
având dispunerea literei , O; Recunoaştem însemnul „Ordinului Jartierei” 
(fig. 22). Acest Ordin a fost fondat de Edward al II-lea, regele Angliei, in 
1340, după un incident carea avut loc cu ocazia unei petreceri la Palatul 
Eltham. Se spune că în timp ce regele dansa împreună cu Contesa de 
Salisbury, jartiera acesteia s-ar fi desprins de picior şi ar fi căzut pe ring. 
Pentru a evita o situaţie jenantă, regele a ridicat jartiera și a prins-o de 
piciorul său, afirmând “Honi soit qui mal y pense", (adică „Ruşine pentru 
cel ce gândeşte rău despre aceasta”). Acest motto era înscris pe jartiera 
albastră, care a rămas însemnul Ordinului. Carol Popp de Szathmari a folosit aceast însemn, ca o 
metaforă, pentru a aduce un delicat omagiu doamnei țării. 

La Muzeul Unirii din lași sunt expuse mai multe obiecte cu monogramă care au aparţinut doamnei 
Elena. Lenjeria de pat din dormitor (cearșafuri, feţe de pernă) are brodată monograma H. C? (,Hélène 
Cousa”), împodobită cu flori de trandafir și timbrată de o coroană de tip princiar, corespunzătoare 
rangului proprietarei (fig. 23). Alt obiect remarcabil este un suport pentru batiste („sachet”), de pus pe 
perete, care are brodată, în tonuri de maro, monograma doamnei (fig. 24). O monogramă asemănătoare 
se păstrează pe un serviciu de porțelan atribuit doamnei Elena Cuza, aflat în colecţiile aceluiași muzeu 

(fig. 25) . Serviciul, expus în sufrageria Muzeului Unirii din Iași, este o custodie, obiectele aparținând 
Muzeului Naţional Cotroceni. Putem observa doar că această monogramă, ale cărei litere sunt mai 
dificil de desluşit, nu seamănă cu niciuna dintre monogramele cunoscute, fiind folosite doar pe piesele 
de porțelan care compun acest serviciu. Poate fi cel mult o monogramă ad-hoc, confecţionată de cineva 
care a dorit să ofere în dar un serviciu personalizat doamnei Elena; în orice caz, „caligrama” respectivă 
nu coincide cu monograma oficială a Elenei Cuza. 


În încheiere, putem observa că doamna Elena Cuza a folosit mai multe variante de steme și 
monograme, care au fost aplicate pe obiecte care i-au aparținut, conferindu-le pecetea autenticității și 
transformându-le în obiecte muzeale cu o valoare deosebită. Prezenţa acestora într-o expoziţie sporesc 
considerabil sentimentul de autentic și contribuie la conturarea personalităţii doamnei din asemenea 
detalii. Unele însemne poartă marca obiectelor „oficiale”, evocând statutul de doamnă, altele sunt 
însemne de gust personal, vorbind mai mult despre firea acesteia. Alte însemne, întâlnite mai rar, sunt 
alcâtuiri ad-hoc, prezente pe obiecte primite cadou, apărând ca simple ,accidente” ele nefiind niciodata 
adoptate de doamnă pentru uzul său personal. Este interesantă reluarea monogramei cu coroană 
princiară după pierderea tronului (1866) şi chiar după decesul soţului (1873), fapt la care uzantele epocii 
îi dădeau dreptul; aceasta arată că Elena Cuza înţelegea să își joace cu demnitate rolul de fostă doamnă 
a țării, fiind datoare în această privinţă memoriei răposatului său soţ, Alexandru loan Cuza, primul 
domn al statului român modern, a cărui figură patrunsese deja în memoria colectivă a tinerei naţiuni, 
păstrându-și aura de legendă. 

DOAMNA ELENA CUZA 


PORTRETE 


Elena Cuza, portret de I. Stănciulescu, litografie de A. Hirsch, Paris 1861 (stânga 
jos CSL del”), BAR - Cabinetul de Stampe, Desene, Hărţi şi Fotografii. 

atelier Disideri & Co. Phot, MNIR. 


fotografie, 


Elena Cuza, 

Elena Cuza, fotografie, atelierul lui Carol Popp de Szathmari, 
BAR - Cabinetul de Stampe, Desene, Hărţi și Fotografii. 


Elena Cuza, fotografie, atelierul lui Carol Popp de Szathmari, 
BAR - Cabinetul de Stampe, Desene, Hărţi și Fotografii. 

Elena Cuza, fotografie, atelier necunoscut, 1862, 
BAR - Cabinetul de Stampe, Desene, Hărţi şi Fotografii. 

Elena Cuza, pictură de Theodor Aman, 1863, (ulei/pânză); 
Muzeul Theodor Aman”, Bucureşti. 

Elena Cuza, acuarelâ, autor necunoscut, BNR - Colectii speciale. 

Elena Domnitoarea Românilor, desen de Josefine Biebe, 1863, editor 
Maior D. Papazoglu, litografie de Sander N.C., București. 

Doamna Elena Cuza, [acuarelă de] Carol Popp de Szathmari, 1864, 
creion şi laviu de tuş pe hârtie velină gălbuie (62x47,8), MNAR. 


Doamna Elena Cuza, [litografie] de Carol Popp de Szathmari, 1864, 
litografie, Paris, BAR - Cabinetul de Stampe, Desene, Hărţi şi Fotografii. 

Doamna Elena Cuza, fotografie, atelier necunoscut, 
Arhivele Naţionale Iași, fond Gh. Bâileanu. 

Elena Cuza, fotografie, atelier necunoscut, Muzeul Unirii laşi 

Doamna Elena Cuza, fotografie dela Mânjina, 
Muzeul “Alexandru loan Cuza” Galaţi. 

Elena Cuza, fotografie, atelier Nestor Heck, laşi, (1875-1880), Muzeul Unirii Iaşi. 

Elena Cuza, fotografie, atelier necunoscut, 1876, Arhivele Naţionale, Iași. 

Elena Cuza, fotografie, atelier necunoscut, 1876, 
BAR - Cabinetul de Stampe, Desene, Hărţi și Fotografii. 

Elena Cuza (1903?), fotografie, atelier necunoscut, Arhivele Naţionale, Iași. 


“Doamna Elena Cuza în etate de 82 de ani, aflată la Piatra Neamţ. 

Doamna Elena Cuza la 84 ani, fotografie, atelier 1. Nicolescu, 
BAR - Cabiunetul de Stampe şi Fotografii. 

DOAMNA ELENA CUZA 


MEMORABILIA 


Inele de căsătorie având gravat în interior numele Héléne Rosetti şi 
Alexandru 1. Cuza şi data căsătoriei: 30 aprilie 1844, MNIR. 


Carnetel ce a aparținut Elenei Rosetti (Cuza), MNIR. 


„Ziua de 21 mai, cea mai importantă zi din viața mea, de neuitat, va rămânea toată viața în inima mea. Alexandru! 
acest buchet de flori Edelweiss [= „flori de colț'] le voi păstra ca amintire până la sfârșitul vieții mele ca cel mai pur 
simbol al iubirii. Elena” 

Tronul domnesc, MNIR. 

Mantia Elenei Cuza, Muzeul Unirii Iaşi. 

Sigiliul Doamnei Elena Cuza, Muzeul Unirii lași. 


Sigiliul Doamnei Elena Cuza. Deţinător Complexul Muzeal “Bucovina” Suceava 

Brâtara Doamnei Elena Cuza, Muzeul Unirii Iaşi. 


Evantai aparținând Doamnei Elena Cuza, Muzeul Unirii Iași. 


Suport pentru batiste, Muzeul Unirii laşi. 


Ka 
CN 
Lem) 


Trusa de voiaj a Doamnei Elena Cuza, Muzeul National Cotroceni. 

Trusă de voiaj aparţinând Doamnei Elena Cuza, Muzeul Unirii ași. 

Guler de dantelă şi manşetâ brodată cu monograma 
Doamnei: H(elöne) C(uza), Muzeul Unirii Taşi. 


131 


Trusă de lucru aparţinând 
Doamnei Elena Cuza, 
Muzeul Municipiului Bucureşti 

Alegorie a Unirii. Broderie lucrată de Elena Polihroniade, una din 
doamnele de onoare ale Principesei Elena Cuza, Muzeul Unirii Iaşi 

Album oferit de Carol Popp de Szathmari Doamnei Elena Cuza, 
BAR - Cabinetul de Stampe, Desene, Hărţi şi Fotografii. 

Muzeul Unirii laşi. 


Kä vila din ja héil 
Loamni: lena l A 


135 


DOAMNA ELENA CUZA 


RESEDINIE 


Soleşti, judeţul Vaslui. 


157 


Galati, judetul Galati. 

laşi, reşedinţa domnească de pe strada Lăpuşneanu Nr. 37. 


İn fotografia aeriană se observă și aripa demolată după 1945. 

laşi, detalii de arhitectură ale Palatului Cuza de pe strada Lăpuşneanu Nr. 37. 

Bucureşti, Palatul Domnesc şi Azilul „Elena Doamna”. 

Bucureşti, Azilul „Elena Doamna. 

Ruginoasa, judetul laşi. 

Ruginoasa, judeţul Iași. 
Mostre pentru perdelele Palatului, comandate de la Paris de Doamna Elena Cuza (1864). 

Ruginoasa, judetul laşi. 
Salonul Mare, schiţă pentru mobilier stil Ludovic al XVI-lea (1864). 

Ruginoasa, județul Iași. 


Cabinetul de lucru al Domnului, schiță pentru mobilier stil neogotic (1864). 

Ruginoasa, judetul laşi. 
Sufrageria, schitâ pentru mobilier stil neogotic (1864). 

Ruginoasa, judeţul Iași. 


Dormitorul Doamnei, schiță pentru mobilier stil Renaissance (1864). 


Ruginoasa, judeţul Iași, biserica palatului şi mormântul lui Alexandru loan Cuza. 

Piatra Neamţ, ultima reședință a Elenei Cuza. 

